
Predgovor. 


Po  smrti  blagopokojnega  pesnika  Simona 
Gregorčiča  so  se  culi  od  več  strani  glasovi, 
naj  bi  se  izdal  pesnikov  življenjepis.  Nekateri 
goriški  rodoljubi,  osebni  prijatelji  Gregorčičevi, 
so  se  obrnili  s  prošnjo  na  g.  Ignacija  Grun- 
tarja,  c.  kr.  notarja  v  Ribnici,  češ,  naj  on  kot 
ožji  prijatelj  pesnikov  sestavi  natančno  biografijo. 
Notar  Gruntar  se  je  odzval  temu  rodoljubnemu 
povabilu  in  je  poveril  podpisanemu  nalogo,  naj 
sestavi  po  njegovih  ustnih  podatkih  in  pismih,  ki 
jih  hrani  od  Gregorčiča,  točen  pesnikov  življenjepis. 
Poverjena  naloga  nikakor  ni  bila  lehka  zlasti,  če 
se  pomisli,  da  so  med  velikim  številom  Gregorči- 
čevih pisem  le  tri  ali  štiri  datirana.  Vsa  druga 
pisma  so  brez  vsakega  časovnega  znaka  in  pod- 
pisanega je  stalo  dosti  truda,  predno  je  mogel 
pisma  vsaj  približno  natančno  razvrstiti  po  ča- 
sovnem redu. 

JD  Gregorčičevem  življenju  se  je  pri  nas  bore 
malo  pisalo,  več  o  njegovih  poezijah.   Podpisani 

se  je  potrudil,  da  je  pregledal  vso  tozadevno 
domačo  literaturo,  in  je  uporabil  pri  svojem  spisu 
predvsem  Levčevo  »Zlato  knjigo",  ki  je  izšla 
v  II.  letniku  „Lj.  Zvona"  (1882). 

Sledeč  založnikovim  intencijam  je  stremil  pod- 
pisani za  tem,  da  spiše  Gregorčičev  življenjepis 
na  popolnoma  objektivni  podlagi,  držeč  se  golih 
dejstev,  tako,  da  naj  je  spis  resnična  zunanja 
podoba  pesnikovega  življenja  in  delo- 
vanja. Knjižica  naj  bi  vplivala  pomirjevalno,  naj 
bi  bodrila  k  delu  in  navduševala  slovenski  narod 
za  vse  dobro  in  blago,  skratka:  naj  bi  dvigala 
srca  kvišku.  —  Gregorčič  je  pel  za  ves  slovenski 
narod,  in  danes  smo  edini  vsi  brez  razlike  stanu 
in  političnega  prepričanja:  da  smo  izgubili  z  Gre- 
gorčičem največjega  pesnika  novejše 
dobe. 

Podpisani  si  je  stavil  v  svojo  nalogo  opisati 
Gregorčičevo  zunanje  življenje  in  označiti  pesnika 
kot  človeka.  Obširna  ocena  njegovega  duševnega 
življenja,  predvsem  kritična  ocena  njegovih  poezij, 
se  bo  pisala  pozneje,  ko  bodo  imeli  naši  pisatelji 
dovolj  stvarnega  materijala  pri  rokah.  — 

Ko  je  dokončal  podpisani  svoje  delo  v  označeni 
smeri,  je  poslal  notar  G  r  u  n  t  a  r  prvi  spis  ožjim  Gre- 
gorčičevim prijateljem  v  pregled,  in  sicer  v  Gorico 
gg.:  profesorju  Josipu  Ivančiču,  izvrševatelju 
pesnikove  oporoke,  in  drju.  Antonu  Gregorčiču, 
v  Ljubljano  pa  gg.:  župniku  Ivanu  Vrhovniku, 
županu  Ivanu  Hribarju  in  Vatroslavu  Holzu. 

Imenovani  gospodje  so  življenjepis  pregledali,  tu- 
patam  kaj  popravili,  in  na  več  mestih  pristavili 
dragocene  dodatke,  za  katere  jim  bodi  na  tem 
mestu  izrečena  najtoplejša  zahvala.  —  Spis  je  pod- 
pisani še  enkrat  preuredil,  upoštevaje  omenjene 
popravke  in  dodatke.  V  jezikovnem  oziru  je  knji- 
žico pregledal  g.  dr.  Ivan  Prijatelj,  za  kar  mu 
najlepša  hvala! 

Cisti  dobiček  je  namenjen  „ Šolskemu 
domu"  v  Gorici,  ki  je  bil  pesniku  posebno  na 
srce  prirastek  Dolžnost  vsakega  posameznega 
rodoljuba  je  napram  manom  velikega  pesnika, 
da  podpira  ta  kulturni  slovenski  zavod,  ki  brani 
našo  mladino  pred  potujčevanjem. 

Na  Dunaju,  meseca  vel.  travna  1907. 

Anton  Burgar. 


eto  1844.  je  za  nas  Slovence 
posebno  znamenito.  Podarilo 
nam  je  dva  duševna  velikana, 
ki  sta  pripomogla  s  plodovi 
svojega  duha,  da  se  je  po- 
vzdignila slovenska  književ- 
nost do  one  višine,  ki  je  ž  nje 
mogel  stopiti  naš  narodič  v 
vrsto  kulturnih  narodov.  Ta 
dva  moža  sta  Josip  Jurčič,  ustvaritelj  sloven- 
skega romana,  in  pesnik  Simon  Gregorčič, 
naš  največji  lirik.  Njegove  poezije  so  učile,  svarile, 
vzpodbujale  in  navduševale  ves  slovenski  narod 
in  isto  moč  bodo  razlivale  po  širni  slovenski  do- 
movini, dokler  se  bo  razlegala  po  slikovitih  naših 
krajih  lepa  slovenska  govorica. 

Rodil  se  je  naš  pevec  Simon  Gregorčič 
dne  15.  vinotoka  1844  v  majhni  gorski  vasici 
Vršno,  pol  ure  nad  Libušnjem  pod  starim  Krnom, 

ki  pomenja  za  goriške  Slovence  isto,  kar  za  Kranjce 
Triglav.  Simonov  oče  Jernej  se  je  oženil  nena- 
vadno mlad.  Bilo  mu  je  komaj  18  let,  ko  je  po- 
vedel  brhko  kmečko  dekle  Katro  pred  oltar.  Da 
se  je  odločil  napraviti  za  vse  življenje  velevažni 
korak  že  v  tako  zgodnji  mladosti,  je  iskati  vzroka 
v  domačih  družinskih  in  gospodarskih  razmerah. 
Oče  Jernej  je  bil  posestnik  srednje  velike  kmetije, 
ki  jo  je  prav  dobro  upravljal.  Bil  je  sploh  pameten 
in  razumen  mož,  in  vsi  njegovi  sovaščani  so  ga 
imeli  visoko  v  čislih.  Hodili  so  ga  vpraševat  za 
svet  v  vseh  važnih  vprašanjih.  Zaraditega  so  ga 
izvolili  za  vaškega  starešino,  katero  čast  je  užival 
več  let  zaporedoma. 

Jernej  Gregorčič  je  imel  več  otrok.  Naš  pesnik 
je  bil  drugorojenec  iz  tega  zakona.  Kazal  je  že 
v  zgodnji  mladosti  nenavadno  gibčnost  duha  in 
čudovito  dober  spomin.  Pozneje  že,  ko  je  bil 
Gregorčič  kaplan  v  Rifenbergu  in  ga  je  njegov 
oče  obiskal,  se  je  vedel  prav  dobro  spomniti  iz 
svoje  mladosti,  ko  je  bil  še  štirileten  deček,  na 
sledeče:  Oče  Jernej  je  popravljal  hišo  in  gospo- 
darska poslopja,  in  Simon  je  očetu  po  tolikih  letih 
tako  natanko  popisal,  kaka  da  je  bila  prej  domača 
hiša,  da  se  je  le-ta  kar  čudil  in  vzkliknil:  Res  je 
bilo  tako.  To  dragocenost,  dober  spomin  namreč, 
si  je  ohranil  Gregorčič  celo  svoje  življenje. 

Planinska  lega  domače  vasi:  nad  njo  sivi  Krn, 
pod  njo  bistra  hči  planin  —  deroča  Soča  z  bližnjim 
slapom  —  je  kaj  dobro  vplivala  na  Gregorčiča. 
Naravne  lepote  rojstvenega  kraja  so  se  tako  vtisnile 
v  njegovo  mehko  dušo,  da  jih  ni  mogla  nobena 
moč  izbrisati.    V  najkrasnejših   svojih   pesmih   se 

spominja    z   nekakim    tihim    hrepenenjem    svojih 
domačih  krajev: 

Tam  gori,  tam  gori  za  tretjo  goro 
planina  dviguje  v  nebo  se, 
iz  dalje  srce  omedleva  ^  njo, 
obrača  na  njo  mi  oko  se. 

Razmakni  predgorja  se  temnega  zid, 
zavesa  meglena  izgini, 
naj  svobodno  zopet  se  pase  mi  vid 
po  moji,  po  moji  planini. 

Oj,  pašniki  solnčni,  lesovje  temno, 
vi  viri,  potoki  studeni. 
Ti  slap  moj  grmeči,  ti  selo  mirno, 
pri  srci  kot  nekdaj  ste  meni ! 

Skakljal  je  kot  majhen  deček  po  planinah,  ukal, 
prepeval  in  prisluškaval  radovedno,  kako  se  od- 
bijajo glasovi,  in  radoval  se  je,  ko  je  slišal  svoje 
besede  ponovljene.  Kot  pastirček  je  pohajal  po 
planini  visoki  in  bilo  mu  je  malo  mar,  kaj  se 
godi  doli  v  dolini.  Ej,  to  je  bilo  veselje,  to  je 
bilo  prijetno  življenje  za  našega  Simona! 

Pa  leta  tečejo.  „Po  bliskovo  gre  vseh  živih  dan", 
pravi  tako  lepo  naš  pesnik  Zupančič.  Vedno  bi 
hotel  biti  človek  mlad,  živeti  bi  hotel  življenje 
mlado  in  brezskrbno.  Pa  človek  je  ustvarjen  za 
resno  delo.  Ni  mogoče  vedno  ostati  brezskrben 
pastirček.  Treba  se  je  učiti  in  si  nabavljati  iz- 
kušenj za  nadaljni  življenski  boj. 

Za  našega  Simona  je  prišla  doba,  ko  je  bilo 
treba  misliti  na  duševno  izobrazbo:  iti  je  moral 
v  šolo.  Takrat  seveda  šole  še  niso  bile  tako  ure- 
jene, kakor  dandanes.  Po  manjših  krajih  so  imeli 
šolo  večinoma  kar  duhovniki,  in  tako  je  bilo  tudi 

na  Libušnjem,  kamor  spada  Gregorčičeva  rojstvena 
vas  Vršno.  Prvi  pouk  je  užival  Simon  pri  tamošnjem 
vikarju  Bevku,  sorodniku  sedanjega  knezonad- 
škofa  goriškega  drja.  Sedeja.  Za  njim  je  poučeval 
Simona  vikar  Anton  Gregorčič,  ki  je  bil  v 
sorodu  z  Gregorčičevo  družino  v  četrtem  kolenu. 
Zlasti  poslednji  je  spoznal  izredne  darove  na- 
šega Simona.  Pregovoril  je  očeta,  da  je  poslal 
nadarjenega  sina  v  Gorico  v  šole.  Pač  težko  je  bilo 
Simonu  ločiti  se  od  svojega  planinskega  doma. 
Vedno  ga  je  vleklo  srce   „ nazaj  v  planinski  raj". 

Po  dobro  dovršeni  normalki  vstopi  Simon  v 
jeseni  1.  1856.  v  gimnazijo.  Prvi  razred  je  ponavljal 
radi  računstva.  Pritem  pa  je  dobil  dobro  podlago 
in  postal  izvrsten  učenec.  Radi  svoje  pridnosti  in 
ubožnosti  je  bil  sprejet  leta  1858.  v  malo  deško 
semenišče.  Bil  je  na  ta  način  rešen  skrbi  za  vsak- 
danji kruh.  Ravnatelj  malega  semenišča  je  bil 
takrat  duhovnik  Respet,  ki  je  bil  vnet  vzgojitelj 
mladine,  pa  mu  je  vendar  primanjkovalo  semtertja 
življenskih  izkušenj. 

Ko  je  bil  Simon  v  četrti  šoli,  je  začel  nena- 
doma rasti  in  se  nenormalno  razvijati.  Do  takrat 
je  bil  vedno  med  manjšimi  dijaki,  v  četrti  šoli 
pa  je  dosegel  približno  isto  visokost,  ki  jo  je  imel 
potem  v  svojih  moških  letih.  Naravno  je,  da  je 
potrebovalo  njegovo  mlado,  razvijajoče  se  telo 
več  in  boljše  hrane.  Simon  je  imel  kolikor  toliko 
srečo.  V  malem  semenišču  je  bila  takrat  za  ku- 
harico Urša  Pologarjeva  iz  Komna,  Gregorčičeva 
ožja  rojakinja  in  celo  nekoliko  v  sorodu  ž  njim. 
Bila  je  dobrega  srca  in  je  skrivaj  dajala  razvija- 
jočemu se  Simonu  kruha  in  včasih  tudi  kaj  od 

mesa.  Ko  je  vodja  Respet  to  zapazil,  mu  ni  bilo 
po  volji  in  je  očital  gojencu  Gregorčiču,  da  je 
trmoglav.  No,  hujših  posledic  to  ni  imelo.  Simon 
se  je  vedno  dobro  učil,  na  počitnice  pa  je  hodil 
domov,  kjer  sta  se  mu  okrepčala  duh  in  telo. 

V  malem  semenišču  je  imel  med  svojimi  tova- 
riši več  dobrih  prijateljev.  Med  temi  mu  je  bil  naj- 
ljubši in  najdražji  idealni  in  duhoviti  Ivan  Stres. 
Temu  svojemu  prijatelju  je  postavil  v  svojih  poe- 
zijah nevenljiv  spomenik.  V  pesem,  posvečeno 
Ivanu  Stresu,  je  položil  vsa  svoja  gorka  čuvstva,  ki 
so  ga  vezala  na  najljubšega  takratnega  prijatelja: 

Kako  bi  zabil  to  gomilo, 
kjer  blago  tvoje  spi  srce, 
ki  mi  brezmejno  vdano  bilo 
ves  čas  do  zadnjega  je  dne? 

Ti  bil  mi  nisi  brat  po  krvi, 
a  več  si  bil  mi  tisočkrat: 
Bil  meni  si  prijatelj  prvi, 
po  srcu  in  po  duhu  brat. 

Težko  se  človek  od  mladosti, 

težko  se  loči  od  nadej, 

težko  se  loči  od  prostosti, 

od  tebe  jaz  sem  se  težej. 

S  Stresom  in  drugimi  ožjimi  tovariši  je  prebiral 
Gregorčič   duševne   velikane    tujih   narodov,   učil 

-S£_JL_^^i'Q£jJl-češč^^  zlasti  rad  pa  je  čital 
domačega  pesnika  prvaka  —  Prešerna.  Sploh  se 
je  Gregorčič  že  na  gimnaziji  silno  zanimal  za  vse 
književne  slovenske  pojave,  domače  slovstvo  je 
ljubil  nad  vse.  To  veliko  ljubezen  do  vsega  slo- 
venskega, ljubezen  za  slovenski  rod  je  vcepil 
svojim  učencem  plemeniti  duhovnik  profesor  Ivan 

šolar,  poznejši  šolski  nadzornik  v  Dalmaciji. 
Šolar  je  navduševal  svoje  učence  za  slovenščino, 
vzpodbujal  jih  je  k  narodnemu  delu  in  jim  kazal 
z  veliko  ljubeznijo  do  stvari  pot,  ki  naj  jo  hodijo 
mladi  narodnjaki,  da  se  usposobijo  za  prihodnje 
učitelje  in  buditelje  slovenskega  naroda.  Gregorčič 
se  je  še  v  zadnjih  časih  svojega  življenja  spominjal 
z  veliko  hvaležnostjo  svojega  blagega  učitelja. 
Priznaval  je  rad,  da  mu  je  prav  Šolar  odkril  vso 
lepoto  in  čudovito  bogastvo  slovenskega  jezika.  — 
Lepi  nauki  profesorja  Šolarja  so  padli  pri  Gre- 
gorčiču na  rodovitna  tla  in  obrodili  zlat  sad.  Vživel 
se  je  popolnoma  v  duha  slovenskega  jezika,  štu- 
diral je  šege  in  navade  domačega  ljudstva.  Pro- 
učevanje pesnikov  velikanov  pa  ga  je  privedlo 
do  tega,  da  je  tudi  sam  poizkušal  izlivati  svoja 
čuvstva  in  misli  v  lepo  pesniško  obliko,  in  tako 
so  nastale  prve  njegove  pesmi,  ki  jih  je  po- 
šiljal v  Janežičev  »Slovenski  Glasnik". 
Prvence  njegove  muze  najdemo  v  letniku  1864 
omenjenega  lista  pod  skupnim  imenom  „D  o  mo- 
ro dne  iskrice".  Ta  zbirka  šteje  13  pesmic,  ki 
jih  je  Gregorčič  pozneje  predelal  in  jih  deloma 
tudi  drugače  naslovil.  „Dneva  nam  pripelji 
žar!"  „Eno  de  v  o"  in  druge  so  bile  v  tej  zbirki. 
Pripomniti  moramo,  da  je  Gregorčič  svoje  pro- 
izvode skrbno  pilil.  Zato  pa  so  njegove  poezije 
^  kakor  izklesane,  kar  se  zunanje  oblike  tiče  —  do- 
vršene. Ne  smemo  pa  misliti,  da  je  vsled  tega 
Gregorčič  trudapolno  koval  svoje  pesmi.  Nikakor 
ne!  Zlagal  jih  je  lehko  in  hitro.  O  neki  še  ne- 
natisnjeni  pesmi  piše  prijatelju:  „Iz  teh  vrstic  tudi 
razvidiš,  kako  lehko  delam  —  ako  me  prava  Vila 

navdihne;  pesem  je  pisana  hipoma  brez  najmanj- 
-šega  popravka."  O  neki  drugi,  tudi  še  ne  natis- 
njeni 44 vrstni  pesmi  „Sumi"  pravi:  „To  sem 
zložil  nocoj  v  nekoliko  minutah;  štejem  jo  med 
svoje  najboljše.    1./4.  1903  ob  11.  uri." 

Ko  je  stopil  Gregorčič  v  sedmo  šolo,  je  bilo 
malo  semenišče  prenapolnjeno.  Vodstvo  se  je  od- 
ločilo v  sporazumu  s  knezoškofijskim  ordinari- 
jatom,  da  se  oddajo  nekateri  gojenci  višjih  raz- 
redov v  veliko  semenišče  na  hrano  in  stanovanje. 
Gregorčič  je  bil  med  temi  srečnimi.  V  velikem 
semenišču  se  mu  je  godilo  bolje.  Tu  je  dobival 
tečnejše  hrane  in  tudi  kozarec  vina,  ki  mu  je  kaj 
dobro  teknilo.  Tako  je  Gregorčič  zadnji  dve  leti 
prav  dobro  prebil  in  v  letu  1864.  napravil  maturo 
z  odličnim  uspehom. 

Kam  pa  sedaj? 

Gregorčič  je  stal  na  razpotju:  ali  v  semenišče 
ali  na  vseučilišče.  Za  prvo  pot  so  govorili  vsi 
y  y  razlogi,  ki  jih  mora  uvaževati  v  tem  slučaju  slo- 
^  Venski  dijak;  zlasti  so  mu  kazale  pot  v  semenišče 
slabe  gmotne  razmere.  Na  drugo  pot  —  na  vse- 
učilišče —  ga  je  vleklo  hrepenenje  in  veselje  do 
študija    klasičnih   jezikov.     Radi^  s^abjii    gmotnih 


razmer  si  je  izvolil  Gregorčič  prvo  pot:  šel  je  v 
semenišče.  Hudo  je  delo  našemu  pesniku,  da 
se  ni  mogel  posvetiti  študiju,  ki  mu  je  najbolj 
prijal,  namreč  klasični  filologiji.  Pozneje,  in  sicer 
prva  leta,  ko  je  bil  kaplan  v  Rifenbergu,  se  je 
vpisal  na  modroslovski  fakulti  dunajskega  vse- 
učilišča kot  slušatelj  klasičnih  jezikov.  Uvidevši 
pa,  da  bi  mu  ne  bilo  mogoče  končati  vseučilišča, 
je    opustil    nadaljnjpi  vpisovanje,    študija    samega 

pa  se  je  oklenil  še  z  večjim  veseljem.  Uspeh 
tega  je  bil,  da  je  poznal  grško  in  latinsko 
slovstvo  jako  dobro.  Zlasti  pa  je  bil  Homer 
Gregorčičev  ljubljenec.  Ob  žarkih  tega  „ nesmrt- 
nega solnca"  se  je  ogreval  še  na  stare  dni. 
„Morda  se  zdaj  lotim  Homerja",  je  pisal  dne 
1.  svečana  1892  Veselu.  Prijatelju,  ki  ga  je 
posetil  spomladi  leta  1898.,  je  kazal  odlomek  me- 
triško  ^poslovenjene  „nijade".  Klasične  osebe 
je  opeval  v  šaljivih  „Pradavnicah"  inv„Sta- 
rodavnicah",  ki  se  nahajajo  v  njegovi  ostalini. 

V  semenišču  je  bil  idealni  Gregorčič  zelo  pri- 
ljubljen. Med  svojimi  kolegi  je  štel  same  prija- 
telje. Pa  ne  samo  njegovi  rojaki,  temveč  tudi 
Lahi  so  mu  bili  prijateljsko  vdani.  Gregorčiča  so 
namreč  že  v  gimnazijskih  letih  borbe  za  življenje 
napravile  za  zrelega  moža  s  trdno  voljo  in  ne- 
omajnim značajem.  Njegova  možatost  in  kre- 
meniti  značaj  sta  imponirala  njegovim  tovarišem. 

Literarno  delo,  započeto  že  na  gimnaziji,  je 
Gregorčič  v  semenišču  pridno  nadaljeval.  Prav 
v  svojih  bogoslovskih  letih  je  zložil  marsikatero 
pesem,  ki  je  pravi  biser  v  našem  slovstvu.  Iz 
semeniških  let  izvira  n.  p.  krasna  pesem  „Njega 
ni",  ki  je  že  popolnoma  ponarodela  in  ima  poleg 
umetnih  tudi  več  narodnih  napevov.  Zanimivo 
je,  kako  je  nastala  ta  pesmica:  Gregorčič  se  je 
včasih  v  kako  misel  popolnoma  vglobil,  pa  naj 
si  bo  v  prostih  urah  ali  pa  tudi  med  predavanji. 
Nekoč,  ko  je  profesor  dogmatike  razvijal  in  raz- 
kladal težke  verske  resnice,  je  bil  Gregorčič  po- 
polnoma zamišljen:  skladal  je  pesem  »Njega  ni". 
Profesor  preneha  s  predavanjem  in  pokliče  Gre- 

gorčičevega  soseda,  zastavivši  mu  neko  vprašanje. 
Gregorčič  je  moral  vedeti,  da  pride  potem  on  na 
vrsto,  vendar  je  bil  toliko  vtopljen  v  konec  svoje 
pesmi,  da  ni  bil  kar  nič  pri  stvari.  Ko  ga  torej 
pokliče  profesor  in  ga  iznenadi  z  vprašanjem,  ni 
vedel  v  prvem  trenotku  odgovora.  V  tej  stiski 
se  obrne  na  svojega  soseda  in  mu  reče  v  furlan- 
ščini:  „judi  mi",  t.  j.  pomagaj  mi.  Tovariš  mu 
pove  nekaj  besedi,  in  to  je  zadostovalo,  da  je 
Gregorčič  na  stavljeno  vprašanje  dobro  odgovoril. 
A  pred  odgovorom  je  bila  pesem  že  končana. 

Kakor  je  bil  že  na  gimnaziji  izboren  dijak, 
tako  se  je  z  vso  resnostjo  vglobil  tudi  v  bogo- 
slovne študije  in  dobil  je  tudi  v  semenišču  skoro 
v  vseh  razredih  eminenco,  to  je  ^odlično.  Zaradi 
trdnega  značaja  in  velike  pridnosti  je  bil  posvečen 
v  mašnika  že  po  končanem  tretjem  letu  bogo- 
slovja. Slovesno  novo  mašo  je  imel  dne  27.  vino- 
toka 1867  pri  Sv.  Duhu  na  Libušnjem. 

Da  je  bogoslovne  nauke  dokončal,  je  moral 
Simon  ostati  še  eno  leto  v  semenišču.  Kot  četrto- 
letnik  prefekt  je  imel  nalogo,  da  je  vodil  gojence 
svojega  oddelka  na  izprehod.  Včasih,  ko  je  bil 
dobre  volje  in  so  ga  gojenci  zato  prosili,  jo  je 
zavila  cela  družba  pod  njegovim  pokroviteljstvom 
pod  kako  „vejo"  na  kozarček  rujnega  vinca,  kar 
se  jim  je  dobro  prilegalo,  ne  da  bi  jim  kdo  vzel 
to  za  zlo,  in  disciplina  ni  trpela,  ker  so  se  lepo 
in  dostojno  vedli. 

Tako  so  minila  Gregorčiču  leta  izobraževanja 
in  kot  mož  je  stopil  v  resno  življenje. 

Prva  njegova  služba  je  bila  v  Kobaridu, 
lepem  goriškem  trgu  ob  deroči  Soči.  Tu  je  našel 

mladi  idealni  duhovnik  z  mehko  pesniško  dušo 
rodovitna  tla  za  svoje  delovanje.  Ustanovil  je 
čitalnico,  ki  je  bila  ena  prvih  na  Slovenskem. 
Navduševal  je  ljudstvo  za  vse  dobro  in  blago, 
vadil  je  mlada  grla  v  lepem  slovenskem  petju, 
sam  pa  je  včasih  zapel  kak  samospev,  ker  je  imel 
lepo  zveneč  bariton.  Prirejal  je  v  čitalnici  razne 
ljudske  igre,  ki  jih  je  solil  s  svojimi  duhovitimi 
šaljivkami.  Njegovi  cerkveni  govori,  sloneči 
na  etičnih  mislih,  so  bili  kratki  in  jedrnati.  Bili 
so  jasni  in  popolni  po  vsebini  in  obliki.  Do  šole 
je  imel  posebno  ljubezen.  Še  v  poznih  letih  se 
je  spominjal  svojih  učencev,  kakor  so  se  tudi  le-ti 
njega  spominjali  s  hvaležnostjo. 

Kaj  čuda,  da  ga  je  ljubilo  ljudstvo  ob  takem 
delovanju!  Pa  tudi  njegova  cerkvena  oblast  je 
pripoznala,  kako  izboren  delavec  da  je  bil 
Gregorčič  v  vinogradu  Gospodovem,  zato  je 
došel  pesniku  od  knezonadškofijskega  ordinarijata 
pohvalen  dekret,  ki  ga  priobčimo  na  drugem 
mestu. 

Da  pa  je  mogel  Gregorčič  tako  plodonosno 
delovati  narodu  v  veliko  korist,  zato  gre  nevenljiva 
zasluga  tedanjemu  kobariškemu  dekanu  Andreju 
Jekšetu.  To  je  bil  Ijudomil,  vsestransko  izobražen 
duhovnik,  ki  je  kmalu  spoznal  s  svojo  bistro- 
umnostjo nenavadne  darove,  ki  so  bili  skriti  v 
mladem  svečeniku  Gregorčiču.  Uvidevši,  da  Simon 
ni  posebno  trdnega  zdravja,  se  je  žrtvoval  Jekše 
sam,  in  veliko  cerkvenih  in  duhovnih  dolžnosti  je 
opravil  namesto  kaplana  Gregorčiča.  Če  je  bil 
dekan  le  preveč  z  delom  obložen,  je  rekel  ljudem: 
„ Pojdite  h  kaplanu,  če  more,  naj  gre." 

Gregorčič  se  je  pač  dobro  zavedal,  kakega  pred- 
stojnika da  ima  v  Jekšetu.  Zato  mu  je  bil  brez- 
mejno vdan  in  večno  hvaležen.  Ljubil  ga  je  kakor 
svojega  očeta.  In  Jekše  je  bil  mož,  ki  je  imel 
pogum,  da  je  stal  na  Gregorčičevi  strani  tudi 
potem,  ko  so  napadali  pesnika  različni  stanovski 
tovariši  radi  njegovih  poezij.  V  tistem  času  je 
pošiljal  Gregorčič  svoje  proizvode  v  dunajski 
„Zvon".  Stritar,  urednik  in  lastnik  listov,  je  bil 
silno  vesel  takega  sotrudnika.  Napravila  se  je 
med  obema  pesnikoma  prisrčna  vez,  ki  je  našla 
odmeva  v  medsebojnem  dopisovanju.  Se  v  zadnjih 
časih  svojega  življenja  je  Gregorčič  rad  odkrito 
^iznal  Stritarja  za  svojega  učitelja,  dasiravno  je 
bila  nastala  v  letu  1884.  med  njima  neka  mala 
neskladnost  zaradi  političnih  okoliščin. 

Pa  vrnimo  se  k  Jekšetu! 

Gregorčič  je  posvetil  svojemu  pokrovitelju  in 
res  požrtvovalnemu  prijatelju  lepo  pesem  pod 
naslovom:  „Vrlemu  možu". 

Tu  par  kitic! 

Zlata  ne  išči  v  teh  vodah, 
zastonj  ves  trud  1 
srebra  ne  kopiji  v  teh«  gorah, 
ne  drugih  dragih  rud! 

A  več  od  srebra  in  zlata 
pri  nas  doboš, 
tu  biser  drag  se  lesketa 
ta  biser  —  blag  je  mož! 

On  vreden,  da  visoko  bi, 
najviše  stal, 

da  svit  njegov  široko  bi 
po  svetu  krog  sijal. 

Zatem  opisuje  pesnik  različne  lepe  lastnosti,  ki 
so  dičile  Jekšeta,  poudarja  zlasti  njegovo  modrost, 
skromnost  in  učenost,  posebno  pa  občuduje  njegov 
jekleni  značaj.  Pesnik  se  smatra  za  srečnega,  da 
je  bilo  njemu  usojeno  pod  tako  izbornim  vod- 
stvom delovati  in  obžaluje,  da  ni  moglo  trajati 
to  skupno  delovanje  dalj  časa.  Konča  pa  to  pesem 

tako-le: 

O  trosi  Bog  ti  sreče  rož 
na  vse  poti, 

a  nam  pa  daj  še  mnogo  mož, 
mož  vrlih  kot  si  ti ! 

Pesem  je  pisana  s  srčno  toploto  in  neizmerno 
vdanostjo  ter  dokazuje,  kako  visoko  je  spoštoval 
in  ljubil  Gregorčič  svojega  dekana.  Ko  je  pesem 
izšla,  je  bil  profesor  Janez  Jesenko,  oseben 
prijatelj  pesnikov,  tako  navdušen  zanjo,  da  je  na- 
pisal pesniku  daljše  pismo,  mu  čestital  na  res 
pesniškem  umotvoru  ter  zatrjeval,  da  je  pesem 
najlepša,  kar  jih  je  doslej  zložil  Gregorčič.  Pesnik 
je  bil  priznanja  od  take  strani  odkrito  vesel. 

V  Kobaridu  je  bil  Gregorčič  od  leta  1868.  do  1873. 

Za  dnevi  sreče  in  notranje  zadovoljnosti  so 
napočili  zanj  dnevi  skrbi  in  razočaranja.  Po  skoro 
petletnem  blagonosnem  delovanju  v  Kobaridu  je 
prišel  leta  1873.  za  kaplana  v  Rifenberg.  Tu 
ga  je  ljudstvo  ljubilo  in  spoštovalo,  a  njegov  novi 
župnik  Brezavšček  ni  bil  —  Jekše,  marveč 
mož,  ki  se  je  Gregorčič  ž  njim  slabo  razumel. 
Nikakor  se  nista  mogla  sporazumeti!  Kar  je  Gre- 
gorčič napravil,  vse  je  Brezavšček  obsojal.  Gregorčič 
je  imel  ob  nedeljah  popoldne  krščanski  nauk. 
Videl  je   uspeh   nedeljskih-  popoldanskih   propo- 

vedi  v  razlagi  svetih  resnic,  poživljal  in  učil  je 
ljudstvo,  naj  živi  sveti  veri  primerno,  opustil  pa 
je  vsako  očitanje  in  zabavljanje.  Zaraditega  se 
je  zdel  Brezavščku  premehak  in  odvzel  mu  je 
krščanski  nauk.  Stanovala  sta  vsak  za  se:  Bre- 
zavšček  v  župnišču,  Gregorčič  v  kaplaniji. 

Zanimivo  je,   kako  Gregorčič  sam   pripoveduje 
o  svojem  razmerju  do  Brezavščka: 

„Kar  se  tiče  mojih  sitnosti,  niso  take,  da  bi  jih 
ne  mogel  preboleti,  pa  tudi  ne  takšne,  da  bi  me 
ne  bolele.  Zdaj  sem  popolnem  osamljen  v  Rifen- 
bergu.  Moj  župnik  Brezavšček  ne  izpregovori  z 
mano  že  mesec  dni,  in  to  kaže  prav  ostentativno 
pred  ljudmi.  Ako  ga  pozdravim  v  cerkvi  (saj 
drugje  ne  trčiva  vkup)  moj  pozdrav  ignoruje  ali 
pa  se  prav  mogočno  in  merjeno  pokloni  kakor 
kak  škof;  vidi  se  mu,  kako  pazi,  da  za  linijo 
prenizko  ne  nagne  svoje  čestite  glave,  češ,  čuti, 
dečko,  koliko  sem  nad  tabo !  Za  njegov  god  sem 
mu  voščil  tudi  v  cerkvi,  tako  sva  imela  vedno 
navado,  a  on  je  ostal  gluh  in  nem!  Tako  se  vede 
z  mano,  ne  da  bi  vedel  zakaj!  Storil  mu  nisem 
najmanjše  stvarice,  da  bi  imel  zato  kaj  vzroka, 
le  podkuriti  ga  je  moral  kdo.  Koliko  sem  storil 
zanj  v  Rifenbergu,  kako  sem  ga  vedno  pri  ljudstvu 
branil  in  zagovarjal  —  zaradi  stvari,  ne  zaradi 
osebe!  kako  sem  se  vsem  veljakom  zameril  spričo 
nJega  —  to  mi  je  plačilo!  Zdaj,  ko  vidi,  da  nimam 
z  nikomer  več  prijaznosti,  se  mu  ne  zdim  več 
nevaren  in  potreben!  Prav  ti  je,  Šimen!  zakaj  segaš 
za  druge  v  žrjavico!" 

Ta    izjava   Gregorčičeva   pač   dobro    osvetljuje 
občevanje  malih  ljudi  z  velikani  duha. 


19 


Tudi  z  nekaterimi  duhovniki  sosednih  župnij 
Gregorčič  ni  mogel  dobro  zdelovati;  najbrže  so 
bile  temu  krive  njegove  pesmi,  ki  so  tačas  iz- 
hajale v  „Zvonu"  in  vzbujale  radi  lepih. misli 
in  dovršene  oblike  splošno  občudovanje  med  te- 
danjim omikanim  slovenskim  občinstvom. 

Radi  čisto  malenkostne  stvari  je  prišel  Gre- 
gorčič v  zamero  pri  tedanjem  dornberškem  žup- 
niku Kramarju.  Bila  je  nekoč  večja  družba 
duhovnikov  zbrana.  Pogovarjali  so  se  o  tem  in 
onem.  Dornberški  župnik  omeni  neko  pijačo 
„škavec",  ki  jo  kmetje  delajo  na  sledeči  način: 
na  tropine  nalijejo  vode  in  imajo  to  za  domačo 
rabo,  zdi  se  jim  boljša  od  vode,  ker  vsaj  po  vinu 
diši.  Gregorčiču  sta  bila  ime  in  stvar  neznana, 
zato  se  je  obojnemu  nasmejal  in  prav  nedolžno 
brez  najmanjše  žal  misli  podražil  Kramarja:  „Kaj, 
ali  tako  znate  v  Dornbergu?"  Drugi  dan  dobi 
Gregorčič  od  Kramarja  pismo,  žaljivo  pisano,  iz 
katerega  je  spoznal,  da  je  vzel  dornberški  župnik 
nedolžno  šalo  za  žalitev,  kakor  da  bi  mu  bil  sle- 
parijo očital.  Gregorčič  se  je  zavzel,  bil  je  čisto 
razočaran.  Imel  bi  bil  vzroka  dovolj  na  tak  list 
ostro  pisati,  a  pisal  je  prijazno  in  se  po  resnici 
zagovarjal,  da  ga  ni  mislil  žaliti.  Kaj  stori  dorn- 
berški župnik?  List  pošlje  Gregorčiču  neodprt 
nazaj !  Umevno  je,  da  je  tako  ravnanje  zelo  bo- 
lelo rahločutnega  Gregorčiča. 

Župnik  Kramar  je  bil  taka  trda  narava,  in  go- 
tovo ni  imel  v  mislih  žaliti  Gregorčiča.  Njemu 
v  prilog  in  v  njegovo  čast  moramo  navesti, 
da  je  bil  on  edini  izmed  duhovščine  komenske 
dekanije,    ki    ni    hotel   podpisati    zaupnice    drju. 

Mahniču  dne   17.  kimavca   1889.  (Glej   Rim.  kat. 
1889,  str.  666.) 

Pozneje  sta  se  Kramar  in  Gregorčič  tudi  spri- 
jaznila. Ljubljanski  župan  Ivan  Hribar  pripo- 
veduje o  tem  sledeče: 

„Z  župnikom  Kramarjem  je  kesneje  Gregorčič 
dobro  zdelaval.  Dvakrat  se  je  sešel  v  moji 
družbi  ž  njim  v  Dornbergu  in  obakrat  je  bilo  z 
obeh  strani  neprisiljene  zabave  in  opopranih  pri- 
jateljskih zabavljic.  Pripominjam  pa,  da  sem  ga 
za  prvi  sestanek  s  Kramarjem  le  težko  pregovoril 
in  da  je  šel  nekam  nevoljno  z  Gradišča  z  mano 
v  Dornberg." 

Pa  tudi  drugače  Gregorčiču  ni  bilo  življenje  v 
Rifenbergu  postlano  z  rožicami.  Kot  katehet  je 
imel  zelo  veliko  opravila.  Moral  je  hoditi  poučavat 
krščanski  nauk  v  Brje,  v  vas  tri  četrt  ure  odda- 
ljeno od  Rifenberga.  Odločili  so  mu  za  kakih 
70  poti  celih  25  fl.  a.  v.,  kesneje  pa,  ko  je  pro- 
testiral, po  8  krajcarjev  od  kilometra.  Pravdo, 
ki  jo  je  imel  Gregorčič  zaraditega  z  okrajnim  šol- 
skim svetom,  je  izgubil. 

A  tudi  služba  v  Rifenbergu  sama  na  sebi  je 
bila  naporna  in  je  presegala  Gregorčičeve  telesne 
moči.  Moral  je  iti  včasih  do  šestkrat  na  dan 
obhajat,  kar  je  bilo  zlasti  v  zimskem  času  sila 
neprijetno,  ko  mu  je  bila  burja  zvesta  spremlje- 
vavka  na  potu.  Dogodilo  se  je,  da  je  prišel  v 
soboto  zvečer  pozno  v  noči  od  težavnega  opra- 
vila domov,  drugi  dan  v  nedeljo  pa  je  imel  že 
ob  šestih  mašo  s  pridigo. 

Njegovo  veliko  požrtvovalnost  in  ljubezen  do 
cerkve    in    šole    je    priznal    tudi    knezoškofijski 

ordinarijat   s  tem,   da   je   postal   Gregorčiču   po- 
hvalen dekret,  ki  smo  ga  že  prej  omenili. 

Glasi    se    v    približnjem    slovenskem    prevodu 
tako-le: 

„Visokočastitemu  gospodu  Simonu  Gregorčiču, 

kaplanu 

v  Rifenbergu. 

Vaše  blagonosno  delovanje  v  vinogradu  Go- 
spodovem, prvič  kot  kaplana  v  Kobaridu,  drugič 
kot  kaplana  v  Rifenbergu,  je  knezonadškofij- 
skemu  ordinarijatu  dobro  znano.  Na  obeh 
mestih  ste  izpolnjevali  ne-le  duhovske  dolžnosti 
vselej  z  vztrajno  marljivostjo,  temveč  ste  tudi 
učili  z  najboljšim  uspehom  otroke  krščanski 
nauk,  bodisi  v  cerkvi  kakor  tudi  v  šoli,  in  sicer 
po  izbrani  metodi,  zlasti  še  v  Rifenbergu,  veliki 
in  težavni  župniji  z  dvema  zelo  oddaljenima 
šolama,  kjer  zdaj  blagonosno  delujete. 

Knezonadškofijski  ordinarijat  si  šteje  v  pri- 
jetno dolžnost,  izraziti  vam  polno  zadovoljnost 
in  zasluženo  priznanje,  kar  naj  služi  v  večjo 
čast  božjo  in  v  prospeh  zveličanja  duš. 

Knezonadškofijski  ordinarijat 

v  Gorici,  dne  21.  prosinca  1878. 

Andrej  s.  r., 
nadškof." 

Ta  laskavi  dekret  od  knezonadškofijskega  ordi- 
narijata  je  povzdignil  Gregorčiča,  da  je  še  bolj  vneto 
in  goreče  deloval  v  blagor  in  prid  svojih  župljanov. 
Pri  tem  pa  so  pešale  njegove  moči.  Seveda  ga  je 
ljudstvo  ljubilo,  ali  kaj  pomaga,  Gregorčič  je  imel 

v  Rifenbergu  pač  mnogo  častilcev,  prijatelja  pa  ne 
enega,  ki  bi  mu  bil  razkril  svoje  težave.  Pogrešal 
je  silno  prijateljskega  srca,  ki  bi  bil  iz  njega 
črpal  tolažbo. 

Bridko  se  pritožuje  Gregorčič  v  pismu  na  pri- 
jatelja Gruntarja,  da  je  tako  sam.  Vabi  ga  pri- 
srčno in  hrepeneč  k  sebi,  rekoč: 

„Jaz  čutim  prav  živo  potrebo  včasih  biti  v  prija- 
teljski, zlasti  v  tvoji   družbi.   Tedaj   me  vsaj  za/ 


trenotke  zapusti  temni  §a^vlov  duh. 

Pa  pri  vseh  teh  križih  in  težavah  ga  njegova 
šaljiva  žila  ni  popolnoma  zapustila.  Prijatelja  krega 
v  pismu,  zakaj  da  se  ne  oglasi: 

„Molčanje  je  lepa  čednost,  a  te  čednosti  imava 
midva  preveč!  Ko  bi  red  trapistov  že  ne  bil  usta- 
novljen, ustanovila  bi  ga  midva!  Seveda  bi  mu 
ne  dala  tako  trapastega  imena!" 

Gregorčičeve  moči  so  pešale  bolj  in  bolj  in 
slednjič  se  je  moral  odločiti,  da  zapusti  težavno 
službo  v  Rifenbergu.  Šel  je  v  začasni  pokoj  in 
prebil  ta  čas  razen  v  Rifenbergu  v  Gorici,  deloma 
pa  pri  svojem  prijatelju  Ignaciju  Gruntarju,  tedaj 
notarju  v  Logatcu.  Za  šest  mesecev  je  dobil  pokoj- 
nine —  čujte  in  strmite !  —  105  fl.  avstrijske  veljave ! 

Dasiravno  pa  je  v  Rifenbergu  toliko  pretrpel 
telesno  in  duševno,  vendar  se  je  nerad  in  nekako 
s  težkim  srcem  ločil  od  tega  krasnega  kraja,  kar 
svedoči  krasna  pesem  „ Slovo  od  Rifenberga": 

Pač  zadnjikrat  vam  s  tega  kraja, 
slovo  jemljoč,  jaz  govorim ; 
srce  mi  bridka  bol  navdaja, 
beseda  skoro  mi  zastaja, 
in  Bog  le  ve,  kako  trpim  I 

Kaj  pač  bi  težko  mi  ne  bilo? 
Tu  bival  sem  nad  osem  let, 
tu  vse  se  mi  je  prikupilo, 
to  ljudstvo  mi  je  drago,  milo, 
in  ljub  mi  je  ta  krasni  svet. 

Rodila  mene  je  planina, 
očetov  dom  mi  tam  stoji ; 
vendar  ti  grički,  ta  dolina 
se  druga  zde  mi  domovina, 
za  svoje  štejem  vas  ljudi. 

Zato  se  poslavlja  pesnik  težko  od  tega  kraja, 
hudo  mu  je  pri  srcu,  solze  ima  v  očeh,  in  gorko 
prosi  nebo,  naj  obvaruje  te  cvetne  doline  in  zlate 
vinske  griče  pred  vsem  zlom,  na  drugi  strani  pa 
naj  ohrani  ljudstvo  plemenito  in  krepostno;  želi, 
naj  bi  uspevalo  seme,  ki  ga  je  vsejal  on,  in  ob- 
rodilo zlat  sad;  potem,  pravi,  bo  ta  kraj  dom  bla- 
gosti,  bo  sreče  dom  in  dom  kreposti,  potem  ta 
kraj  bo  pravi  raj.  In  kako  ginljiva  je  sklepna  kitica! 

To  želja  moja  je  edina,  — 

o  naj  nebo  jo  izvrši ! 

Sedaj  pa  z  Bogom,  ti  dolina, 

vi  starčki  sivi,  ti  mladina, 

Oj,  z  Bogom,  dobro  ljudstvo  ti ! 

Kakor  pravi  Gregorčič  v  tej  pesmi,  je^^liveL-\: 
Rifenbergu  nad  osemjet.  V  tem  času  se  je  vsled 
svoje  dobrodušnosti  in  uglednega  življenja  omilil 
ljudstvu,  in  Rifenberčani  so  mu  pripravili  krasen 
odhod. 

Ko  je  odhajal  Gregorčič  na  svojo  novo  službo 
na  Gradišče,  je  bil  ves  Rifenberg  na  nogah,  otroci 
kakor  njih  starši,  in  nemalo  jih  je  jokalo,  ker  jim 
je  bilo  tesno  pri  srcu,  da  jih  zapušča  tako  blag 

gospod.  Zupan  z  vsemi  občinskimi  svetovavci  ga 
je  spremil  do  Dornberga.  Ob  tej  priliki  je  bil 
Gregorčič  tudi  imenovan  častnim  občanom  rifen- 
berškim. 

V  začasnem  pokoju  je  premišljal  Gregorčič,  kam 
naj  bi  prosil,  kadar  okreva.  Tako  težke  službe, 
kakor  v  Rifenbergu,  ne  bi  mogel  več  prenesti,  tudi 
če  bi  se  mu  bilo  zdravje  popolnoma  povrnilo. 

Tačas  je  bila  razpisana  služba  vikarja  na 
Gradišču  blizu  Prvačine.  Gradišče  je  izmed  naj- 
slabših vikarijatov  v  goriški  nadškofiji,  a  Gregorčič 
se  vendar  odloči,  da  poprosi  za  to  službo,  misleč, 
bom  imel  vsaj  telesno  mir. 

V  tem  oziru  piše  svojemu  prijatelju: 

»Kakor  sem  ti  pisal,  prosil  sem  zaradi  bolehnosti 
in  utrujenosti  za  lahki  vikarijatek  na  Gradišču  pri 
Prvačini;  snoči  mi  je  došel  odgovor,  da  se  kmalu 
izpolni  moja  želja.  Služba  tam  je  slaba  in  ljudje 
nekda  nezaupljivi  —  a  jaz  sem  tako  slaboten,  da 
sem  prisiljen  prositi  za  morda  najslabši  vikarijat 
v  škofiji,  ker  menim,  da  tam  telesno  ne  bom  trpel." 

Pri  tej  priliki  lehko  omenimo,  da  bi  bil  dobil 
Jjregorčič  službo  tajnika_pri  Matici  SJo- 
venski  v  Ljubljani,  ko  bi  bil  hotel  prositi. 
Izpočetka  tega  ni  hotel,  a  pozneje  mu  je  bilo  žal, 
ko  je  uvidel,  da  ne  doseže  zlepa  mirnega  življenja. 

Sam  pravi: 

»Stokrat  sem  se  že  pokesal,  da  nisem  prosil  za 
tajništvo  pri  „Matici"  in  kesal  se  bom  gotovo  vse 
življenje!  Kako  bi  tam  imel  telesno  lehko  in  kar 
bi  bilo  duševnega  delovanja,  bilo  bi  mi  v  veselje. 
Zdaj  se  bom  moral  potikati  po  kotičkih,  kamor 
nikdo  drugi  neče!" 

—  25  — 


Gregorčič  je  torej  sprejel  službo  vikarja  na  Gra- 
dišču. Velikega  travna  leta  1882.  se  je  odpravil  tja. 
Gradiščani  so  mu  prišli  že  v  Dornberg  naproti 
in  so  ga  slovesno  spremili  v  svojo  vas. 

Tega  leta  (1882.)  je  izdal  Gregorčič  prvi 
zvezek  svojih  poezij. 

Dolgo  je  ukrepal  in  premišljal,  ali  bi  se  pod- 
pisal s  svojim  pravim  imenom,  ali  pa  bi  pridejal 
svojim  pesmim  izmišljeno  ime.  Slutil  je  namreč, 
da  bodo  nekateri  to  ali  ono  pesem  napačno  umeli. 
Čujmo,  kaj  sam  pravi! 

„Tudi  meni  včasih  prihaja  izkušnjava,  da  bi 
izdal  zbirko  svojih  pesmi;  a  ko  jih  pregledujem, 
spoznavam,  da  ne  smejo  pod  mojim  imenom  na 
dan.  So  že  take  vmes,  da  bi  mi  jih  farizejci  in 
otroci  (odrasli)  zamerili  ter  da  bi  moral  le  trpeti 
zaradi  njih.  Ko  bi  bil  šel  pa  k  „Matici",  izdal  bi 
jih  bil  gotovo.  Tako  pa  najbrže  ne  bodem  videl 
zbranih  svojih  rim." 

Velike  notranje  boje  je  imel  torej  Gregorčič 
zaradi  podpisa  na  svoji  pesniški  zbirki.  Vendar  pa 
je  —  kot  odkrit  značaj  —  tudi  tukaj  ravnal  od- 
krito. Sklenil  je,  da  se  podpiše  s  svojim  pravim 
imenom. 

Tako-le  piše: 

„ Glede  podpisa  svojega  imam  samo  še  par  dni 
časa,  ker  potem  moram  Kleinu  poslati  naslov 
knjige;  pomislim  še  nekoliko,  a  najbrž,  da  se 
podpišem." 

To  pismo  je  datirano  4.  sušca  1882  in  je  važno 
tudi  zaraditega,  ker  govori  o  postanku  ene  naj- 
lepših Gregorčičevih  pesmi,  o  „ Oljki ^ 

Poslušajmo ! 

„ Knjigi  dodam  še  dve  pesmi;  eno  teh  sem  ta 
hip  končal  (ob  V4  3 h  popoldne);  spisal  sem  danes 
blizu  70  verzov.  Naslov  pesmi  je  „01  j  ki",  šteje 
blizu  140  verzov;  morda  jo  pošljem  prej  tudi 
„ Zvonu",  ker  je  oljčna  nedelja  tukaj." 

Z  veliko  napetostjo  je  zasledoval  Gregorčič 
tiskarniška  dela  svoje  knjige.  S  prijatelji  si  je  v 
tem  oziru  mnogo  dopisoval  in  se  posvetoval  ž 
njimi  o  tem  in  onem.  Posebno  živahno  pa  je 
dopisoval  z  notarjem  Gruntarjem,  ki  je  prevzel 
založništvo. 

Priobčujemo  tu  odlomek  iz  pisma,  ki  bi  utegnil 
zanimati  širšo  javnost: 

»Papirja  ne  bom  več  naročal,  naj  se  tiska  za 
enkrat  2000  iztisov;  iz  razprodaje  knjig  bom  ne- 
koliko razvidel,  koliko  so  moje  poezije  res  pri- 
ljubljene. Ako  bi  zmanjkalo  knjig,  bi  me  vese- 
lilo, čez  kaj  časa  naredi  se  lehko  druga  izdaja. 
—  Glede  dat  iz  mojega  življenja  se  mi  zdi,  da 
niso  potrebna;  zdaj  naj  kritiku  je  jo  pesmi, 
biografija  naj  se  piše  po  smrti;  morda  jo 
spišem  celo  sam  kdaj,  da  ne  narede  iz  mene  kaj 
drugega  nego  sem  v  resnici.  Človeka  dobroto 
poznajo  samo  prijatelji,    svet   naj    pozna   poeta!" 

V  zadregi  je  bil  Gregorčič,  komu  naj  posveti 
svoje  poezije.  V  pri  vrsti  je  mislil  na  svoje  osebne 
prijatelje,  pa  le-ti  so  v  svoji  skromnosti  odklonili 
tako  odlikovanje. 

V  nekem  pismu  na  Gruntarja  pravi  Gregorčič: 
„ Knjiga    se   tiska;    dozdaj    sta  že  dve    poli  na 

čisto  tiskani  in  drugi  dve  pa  korigirani.  Knjiga 
bo  tako  lepa,  da  dozdaj  ni  imela  nobena  slo- 
venska pesniška  zbirka  tako  lepe  zunanje  oblike. 

Jaz  sem  podpisal  svoje  pravo  ime  in  Tebe  kot 
založnika.  Posvetil  knjige  nisem  nikomur,  ker  se 
je  Erjavec  branil  in  tudi  Ti!" 

Okrog  velike  noči  je  prišel  prvi  zvezek  Gre- 
gorčičevih poezij  na  svetlo.  Kakor  rečeno,  se  je 
tiskala  knjiga  v  2000  izvodih. 

Uspeh  je  bil  velikanski.  Nobena  slovenska 
knjiga  se  doslej  ni  tako  hitro  razpečala,  kakor 
prav  prvi  zvezek  Gregorčičevih  poezij,  ki  so  vzbu- 
dile veliko  senzacijo  po  vsem  slovenskem  svetu. 
Če  pomislimo,  da  se  je  prodalo  v  treh  mesecih 
1800  izvodov,  moramo  pripoznati,  da  je  to  za 
naše  malenkostne  razmere  res  nekaj  velikanskega. 

Čistega  dobička  je  imel  Gregorčič  pri  tem 
zvezku  nad  2000  K.  Kaj  je  napravil  s  tem  de- 
narjem? Njegovim  domačim  na  Vršnem  je  trda 
predla.  V  svoji  milosrčnosti  se  odloči  Gregorčič, 
da  pomaga  domači  hiši.  In  res!  Od  tega  dobička 
je  dal  v  korist  rodne  domačije  1600  K.  —  Pač 
ena  lepih  potez  več  na  njegovem  blagem  značaju! 

Omenili  smo  že,  kako  hitro  se  je  knjiga  raz- 
pečavala.  Pa  ne  samo  gmotni  uspeh  knjige  je 
bil  velik,  marveč  tudi  moralni.  Gregorčičeve 
poezije  so  čitali  povsod.  Elegantna  knjižica  po 
zunanji  obliki  in  vsebini  je  bila  v  kras  vsakemu 
salonu.  Dobrodošla  pa  je  bila  tudi  kmečki  hiši. 
Prebiral  jo  je  učenjak,  s  seboj  jo  je  nosil  pastirček, 
šolski  mladini  pa  je  bila  najljubša  spremljevalka. 
Vsem  je  bila  mila  in  draga  družica,  samo  neka- 
terim ni  ugajala.  In  ravno  to  neznatno  število  je 
zadostovalo,  da  je  Gregorčič  trpel  neizrečeno,  ker 
ga  je  bolelo,  da  čiste  plodove  njegovega  duha 
napačno  umevajo  prav  njegovi  stanovski  tovariši. 

Kako  skromno  pošilja  svojo   knjigo  med  svet: 

Poet,  le  malokomu  znan, 

leži  po  svetu  razmetan ; 

da  kip  njegov  bi  vam  podal, 

raztresene  sem  ude  zbral  — 

ne  vseh !  .  .  .  a  kdor  pregleda  te, 

spozna  mu  glavo  in  srce. 

Raztresene  ude  je  torej  zbral  pesnik  in  te  ude 
je  začela  trgati  neusmiljena  kritika.  Očitalo  se 
mu  je  različno:  da  zagovarja  nečistost,  da  razširja 
krive  nauke  („ Človeka  nikar!"),  sama  očitanja,  ki 
so  morala  zadeti  v  srce  blagega  Gregorčiča,  ki 
je  bil  sam  duhovnik.  Pesniku  svečeniku  kaj  takega 
očitati,  to  je  najhuje!   In  to  tako  po  krivici! 

Gregorčič  je  bil  pri  izbiranju  svojih  pesniških 
predmetov  sila  izbirčen.  Dobro  je  vedel,  kje  so 
meje,  ki  jih  ne  sme  prekoračiti  kot  pesnik,  še 
bolj  pa  se  je  zavedal,  da  so  mu  kot  pesniku  du- 
hovniku odprta  le  ozka  pota.  In  Gregorčič  se  je 
res  tudi  vedno  gibal  v  natanko  določenih  mejah. 
Nikdar  se  ni  oddaljil  niti  za  las  od  katoliških  resnic. 
Kakor  je  bilo  čisto  njegovo  srce,  kakor  so  bile 
plemenite  in  človekoljubne  njegove  misli,  tako  so 
bile  tudi  njegove  poezije  lepo  dehteč  šopek  svežih 
rahlih  rožic,  saj  niso  njegove  poezije  nič  drugega, 
kakor  odsev  njegovega  plemenitega  srca. 

Zaradi  prvega  zvezka  Gregorčičevih  poezij  je 
nastala  na  Slovenskem  cela  literarna  vojska. 
Ni  naš  namen,  da  bi  pisali  kritiko  o  tem  lite- 
rarnem boju.  Omejiti  se  hočemo  le  na  stvari,  ki 
se  tičejo  Gregorčičevega  življenja. 

Na  eni  strani  —  pri  ogromni  večini  slovenskega 
razumništva  —  je  našla  knjiga  zasluženo  priznanje, 

na  drugi  pa  velik  odpor.  Tedanja  duhovščina  je  bila 
z  malimi  častnimi  izjemami  v  taboru  Gregorčičevih 
nasprotnikov.  Veliko  je  deloval  moralni  pritisk  od 
zgoraj.  Različne  avtoritete  so  govorile   in  dosti! 

Prvi  napad  na  Gregorčiča  je  vprizoril  „Slo- 
venec"  X.  štev.  53.,  dne  11.  velikega  travna  1882; 
za  tem  napadom  je  prišel  drugi  hujši  v  istem  listu 
št.  64.,  dne  10.  rožnika  1882.  Izprva  je  tudi  „  Slo- 
venec" kakor  drugi  slovenski  časniki,  lepo  po- 
hvalil Gregorčičevo  „zlato  knjigo"  in  čestital  slo- 
venskemu narodu,  ki  mu  je  vstal  tak  pesnik.  To 
se  je  zgodilo  pod  uredništvom  Filipa  Hader- 
lapa;  a  dne  1.  velikega  travna  1882  je  postal 
»Slovencev"  urednik  vpokojeni  župnik  Jožef  Jerič, 
mož,  ki  ni  imel  nobenega  zmisla  za  poezijo.  Tedaj 
je  zavela  v  duhovniškem  glasilu  Gregorčiču  ne- 
mila sapa. 

Ogorčenost  je  vzbudila  profesorja  Janka 
Pajka  „ Kritika  Gregorčičevih  poesij"  v 
„Kresu"  II.  str.  379 — 391.  V  tem  sestavku  je  opo- 
zoril Pajk  na  neke  nedostatke,  ki  po  njegovem 
mnenju  kvarijo  popolni  in  čisti  vtisk  Gregorčičevih 
pesmi;  pogrešal  je  harmonije  v  pesnikovih  mislih, 
steknil  je  v  pesmi  »Človeka  nikar"  budistiško  na- 
ziranje,  očital  nejasnost  celih  pesmi  in  posameznih 
mest.  Očital  je  pesniku  nekatere  slovnične  hibe 
in  naglas,  ki  se  mu  je  ponekod  baje  sila  delala. 
Taka  je  bila  sodba  profesorja  Pajka  o  Gregorči- 
čevih »prvencih",  kakor  jih  je  imenoval,  trdeč, 
da  jim  manjka  še  mnogo  do  klasičnosti. 

»Slovencu"  in  »Kresu"  so  korenito  odgovorili 
1.  1882.  pesnikovi  prijatelji  v  knjižici  »Gregorči- 
čevim  kritikom  odgovor  in  pouk". 

Naravno  je,  da  so  Gregorčičevih  poezij  ome- 
njali in  jih  ocenjevali  vsi  tedaj  izhajajoči  slovenski 
časniki.  Duhovniško  časopisje  je  bilo  edino  v  tem, 
da  so  poezije  premalo  verne,  z  eno  besedo  take, 
kakršnih  ne  bi  smel  peti  katoliški  duhovnik.  Gre- 
gorčič je  vsem  tem  napadom  pozorno  sledil.  Po- 
slušajmo,  kako  piše! 

„Novice"  sem  bral,  prijazne  so;  a  bral  sem 
tudi  zadnjega  »Slovenca"  od  te  nedelje.  Nikdar 
bi  ne  bil  mislil,  da  ta  učena  gospoda  tako  napak 
bere!  Saj  vendar  je  očitno,  da  se  moje  pesmi  tako 
brati  in  umevati  ne  smejo.  Danes  jim  napovem 
boj  v  „S1  o  v.  Narodu"  s  temi  besedami: 

„ Slovencev"  tesnosrčni  napad, 

ki  krivega  pač  razumljenja  je  sad, 

strahu  mi  kar  nič  ne  zadaje. 

Zavrnem  jih  v  „Zvonii"  —  pevaje  1 

Da  svojim  protivnikom  stavim  se  v  bran, 

to  domu  sem,  stanu  in  sebi  dolžan, 

dolžan  sem  to  tudi  častiti  gospodi, 

ki  pesmi  in  mene  prijazneje  sodi ! 

A  dasi  napad  na  me  je  srdit, 

puščic  ne  bom  rabil,  bom  rabil  le  —  škit! 

Le  sebe  bom  branil, 
protivnika  ne  bi  rad  ranil! 

A  če  se  pa  to  dogodi, 
da  kaka  puščica  nazaj  prileti, 
to,  vrla  gospoda,  ni  moja  krivica, 
ne  moja,  le  vaša  vas  rani  puščica ! 

»Tako!  Obrambo  spišem  pa  za  «Zvon»!" 
Svojo  obljubo  je  Gregorčič  izpolnil.  Kmalu  za 
tem  je  poslal  »Ljubljanskemu  Zvonu"  svojo 
»Obrambo",  ki  je  prišla  v  dveh  številkah  na 
svetlo  in  obsega  XV  odgovorov.  Izšla  je  pona- 
tisnjena tudi  v  posebni  knjižici. 

Glede  svoje  »Obrambe"  piše  Gregorčič  Grun- 
tarj  u: 

»Branim  se  sicer  brez  zabavljanja,  a  odločno, 
da  ne  bo  »Slovenec"  mislil,  da  iščem  pri  njem 
milosti.  Slišim,  da  so  izkušali  Mar  novci  tudi 
prosta  Zupana  spraviti  na  svojo  stran  (kako 
nabirajo  vojsko  zoper  me!),  a  bogoslovec  Lav- 
renčič  je  nato  nesel  proštu  zvezek  mojih  poezij 
ter  mu  zaznamoval  vse  od  »Slovenca"  napadene 
pesmi.  Prost,  prebravši  obtožene  verze,  reče,  da 
ne  najde  v  njih  nobene  niti  najmanjše  verske 
nekorektnosti.  Pripomniti  moram,  da  je  bil  prost 
strog  duhovnik.  No,  ako  še  strogi  možje  ne 
morejo  stopiti  pod  njih  bandero,  bo  malo  njih 
krdelo  in  Simon,  čeprav  se  mora  sam  boriti  ž  njimi, 
ne  umakne  se  z  bojišča.  Ta  kopica  je  najbrž  mislila, 
da  me  ubije  s  prvim  udarcem,  da  hitro  vsa  du- 
hovščina s  škofijo  (vred)  na  čelu  plane  na  me. 
Dozdaj  se  jim  ni  posrečilo!" 

Pa  kako  bridko  se  je  motil  Gregorčič!  Mislil 
je  seveda,  da  se  bo  bil  pošten  boj.  Sam  pravi 
tako  lepo  v  svojih  poezijah: 

Ti  streti  me  moreš,  potreti  nil<dar, 
osode  sovražne  besneči  vihar! 

<7l  In  strla  ga  je  huda  kritika,  pristrigla  mu 
peruti,  vzela  mu  kolikor  toliko  pesniškega  poleta, 
toda  mišljenje  njegovo,  trdi  in  kremeniti  značaj  ni 
bil  potrt,  njegov  tilnik  ni  bil  sklonjen,  bilo  pa 
mu  je  hudo  in  tesno  pri  srcu.  Čutil  se  je  kot 
duhovnik  ponižanega.  Bolelo  ga  je,  da  so  ga 
prav  njegovi  stanovski  tovariši  napačno  umeli 
ter  ga  strastno  napadali.    Branil  se  je,  zagovarjal 

se  je,  kakor  more  to  storiti  pesnik  nasproti  lju- 
dem s  trdimi  načeli,  ki  živijo  v  nekaki  fiksni  ideji, 
kakor  da  bi  bila  njih  načela  dogme.  Jasno  je,  da  je 
težavno  stališče  proti  takim  ljudem  zagovarjati  se 
kot  pesnik.  Vendar  je  rešil  Gregorčič  stavljeno  si 
nalogo  nad  vse  častno  s  svojo  „ Obrambo". 

Vojskovodja  Gregorčičevih  napadova^cev  je  bil 
dr.  Anton  Mahnič,  tedaj  bogoslovni  profesor 
v  Gorici,  sedaj  škof  na  otoku  Krku.  Kar  je  »Slo- 
venec" pričel  leta  1882.,  to  je  nadaljeval  pozneje 
dr.  Mahnič.  V  goriškem  „Folium  dioecesa- 
num"  (škofijskem  listu)  je  jel  objavljati  v  la- 
tinskem jeziku  svoje  modroslovske  in  slovstvene 
spise;  naperjeni  so  bili  pred  vsem  zoper  slovensko 
slovstvo.  Ker  se  je  bila  med  tem  časom  zgodila 
v  Ljubljani  velika  izprememba  —  na  škofijski 
prestol  je  za  svobodoljubnim  Ivanom  Zl.  Po- 
gač ar  jem  sedel  Jakob  Missia,  prišedši  iz 
nemškega  Gradca  —  dvignili  so  kvišku  svoje 
glave  Gregorčičevi  protivniki ;  njihova  moč  je  jela 
rasti.  Pod  pokroviteljstvom  Missijevim  in  pod 
vodstvom  drja.  Mahniča  se  je  začela  iznova  gonja 
proti  Simonu  Gregorčiču.  „Slo  venec"  je  pri- 
našal 1884.  in  1885.1istek,  ki  jemoral  našega  pesnika 
v  dno  srca  boleti.  Naslov  mu  je  bil  »Dvanajst 
večerov.  Pogovori  doktorja  Junija  z  mladim  pri- 
jateljem." Pisatelj  teh  večerov,  dr.  Mahnič,  se  je 
spravil  nad  divno  pesem  »Človeka  nikar"  in  ji 
podložil  ideje,  kakršnih  Gregorčič  nikdar  ni  gojil. 
Pesnika  je  branil  v  »Slovencu"  vrli  goriški 
katehet  Hilarij  Zorn.  Temeljito  je  zavrnil  nato 
Mahničev  napad  Gregorčič  sam  v  listkih  »Slov. 
Naroda".     Ljubljanski    gospodje,    stoječi    krog 

»Slovenca",  so  namerjali  še  huje  udariti  nelju- 
bega jim  pesnika.  Neki  jako  ugledni  duhovnik  je 
pisal  v  Gorico  semeniškemu  vodji  drju.  Gabri- 
jelčiču,  da  naj  vendar  poizvedo  za  kak  madež 
Gregorčičev  in  naj  ga  sporoče  v  Ljubljano.  Ga- 
brijelčič  je  bil  pesnikov  pristaš;  izročil  mu  je 
ljubljansko  pismo. 

Mahničevega  napada  in  ostudne  poizvedbe  o 
njegovih  moralnih  napakah,  ki  jih  ni  imel,  niso 
šle  pesniku  nikdar  iz  spomina.  Ko  mu  je  župnik 
Vrhovnik  lani  malo  mesecev  p;:ed  smrtjo  v  misel 
vzel  onega  gospoda  poizvedova^ca  in  omenil  nekaj 
hvalnega  o  njem,  je  dejal  Gregorčič:  »Tistega 
pisma  ne  morem  pozabiti." 

Rekli  smo  že,  da  se  je  vnela  radi  Gregorčičevih 
poezij  cela  vojska  v  literarnih  slovenskih  krogih. 
Na  eni  strani  je  bil  dr.  Mahnič  s  svojimi  pristaši, 
na  drugi  pa  je  bil  Gregorčič  s  svojimi  časti/ci 
in  prijatelji.  Poslednji  so  reagirali  na  neosnovane 
napade  na  pesnika,  in  bil  se  je  sila  viharen  boj. 
Z  obeh  strani  je  bilo  dosti  zabavljic.  Bilo  je,  kakor 
da  bi  šlo  za  vero.  Adresne  zaupnice  so  se  vrstile 
druga  za  drugo.  Izmed  duhovščine  jih  je  bila 
večina  na  Mahničevi  strani.  Bilo  je  pač  nekaj 
častnih  izjem  vmes,  katerih  ni  bilo  strah  tudi 
javno  se  pokazati  za  somišljenike  in  branitelje  po 
nedolžnem  preganjanega  pesnika.  In  to  malo  šte- 
vilce  Gregorčičevih  stanovskih  prijateljev  je  lilo 
pravo  tolažbo  v  njegovo  dušo.  V  nekem  pismu  na 
svojega  prijatelja  omenja  z  zadoščenjem  adresne 
zaupnice,  ki  mu  jo  je  poslalo  18  gorenjskih 
duhovnikov.   Zaupnica  slove: 

»Velečastiti   gospod  vikarij! 
Slavni   pesnik! 

«Radostni  so  bili  Sloveni,  slišavši  veličja  božja 
v  svojem  jeziku»,  piše  Nestor  o  naših  pradedih. 
Veselo  jim  je  zaigralo  srce,  ko  se  jim  je  glasila 
vera  Kristusova  iz  blaženih  ust  blagovestnikov 
slovenskih  sv.  Cirila  in  Metoda.  Zla  so  bila  njih 
dela  dotlej  in  tema  poganska  jim  je  zavijala  um 
v  grozen  mrak.  Ali  zdajci  se  oglasi  z  Velehrada 
glas  božji:  Bodi  svetlo!  Sv.  Ciril  in  Metod  pri- 
žigata Slovenom  luč  nebeško,  oproščata  duha 
slovenskega  spon  poganskih,  da  prosto  vzkipi 
Otcu  nebeškemu  in  Kristu  njegovemu  nasproti! 
Minilo  je  tisoč  let.  Novo_poganstvo  vstaja  med 
nami;  njegovo  dete  —  materijalizem  steza  po- 
gubni roki  tudi  po  našem  narodu.  Ali  čujte  glas 
s  prijaznih  južnih  gričev,  kder  lavor  rase,  kder 
oljka  zeleni,  glas,  svareč  nas  pred  groznim  zmajem. 
«Kvišku  srca!  kvišku  k  idealom,  ki  so  tisočletja 
ogrevali  človeštvo !»  tako  nam  kliče  pesnik,  sve- 
čenik, blagovestnik.  In  zopet  smo  radostni,  pre- 
radostni  Sloveni,  slišoč  te  divne  glasove  v  svojem 
jeziku.  Ta  pesnik,  ta  svečenik,  ta  blagovestnik 
ste  Vi,  velečestiti  vikarij !  Hvala  bodi  dobrotnim 
nebesom,  ker  so  nam  poslala  takega  poslanca! 
Srčna  hvala  Vam,  slavni  pesnik!  ker  ste  kakor 
drugi  Mozes  s  čudotvorno  palico  odprli  nam 
tako  nenadoma  bister  studenec  neumrljivih  pesmi; 
da  bi  pač  za  prvim  tokom  «poezij»  kmalu  privrel 
drugi,  tretji  .  .  .  brez  broja.  V  to  ime  pomozi 
Bog  in   sv.  apostola   slovenska   Ciril    in   Metod! 

Izražajoč  Vam  najiskrenejšo  hvaležnost  in  globoko 
spoštovanje,    se    podpišemo    svečeniki    slovenski. 

V  dan  sv.  Cirila  in  Metoda  1882." 
Sledi  18  podpisov. 

Zaupnice  in  tolažilna  pisma  so  poslali  tudi  razni 
zasebniki  in  razna  slovenska  društva  (n.  pr.  odbor 
društva  »Slovenski  jez"  v  Brdih,  akademično 
društvo  »Triglav"  v  Gradcu,  odbor  slovenskega 
pevskega  društva  „Lira"  v  Kamniku,  rokodelsko 
in   bralno   društvo   v   Tolminu  itd.). 

Poslušajmo  Gregorčiča,  kaj  pravi  zlasti  o  adresni 
zaupnici!  Omenjeno  pismo  na  notarja  Gruntarja 
se  glasi: 

„Ne  zameri,  ker  sem  to  pot  z  odgovorom  tako 
kesan!  Še  nikoli  nisem  imel  tako  mnogobrojne 
korespondence  kakor  zdaj  in  prigodi  se  mi  večkrat, 
da  kak  odgovor  pozabim. 

Adresna  zaupnica  po  zunanji  obliki  ni  nič,  le 
navadno  pismo  je,  vsebina  je  pa  precej  lepa!  Spi- 
sana je  na  god  sv.  Cirila  in  Metoda  in  od  tega 
godu  je  vzet  uvod,  v  katerem  pravi,  kako  sta  se 
ta  dva  slovenska  blagovestnika  borila  zoper  temo 
poganstva.  In  po  tisoč  letih,  nadaljuje  pismo,  žuga 
nam  nova  poganska  ideja,  materijalizem,  zoper 
katerega  da  se  kakor  nov  apostol  borim  jaz.  Končno 
me  pozivlje,  naj  srčno  nadaljujem  svoje  delo. 
Tako  je! 

Podpisanih  je  18  gorenjskih  duhovnikov,  med 
temi  7  župnikov.  Malo  število,  v  primeri  z  ogromno 
množico  slovenskih  duhovnikov!  Večina  duhov- 
nikov  je   proti   meni,   nekateri   popolno,   nekateri 

deloma.  To  je  pa  gotovo,  da  je  moja  drobna 
knjižica  vzburila  duhove.  Ko  bi_Ti  vedel,  kako 
^se  posvetujejo,  konferirajo,  kako  iščejo  zaveznika^_^^ 
moji  protivniki!  A  da  bi  me  umeli,  no,  to  pa 
ne,  to  pa  ne!  Jaz  sem  dozdaj  svet  še  previsoko 
taksiral,  menil  sem,  da  ima  več  možgan !  Najne- 
dolžnejše  pesmi  obsojajo,  n.  pr.  «V  pepel  nični 
noči»,  «Na  sveti  večer»,  «Moj  črni  plašč». 
Ta  črni  plašč  tolmači  neki  prav  visoko  učen  du- 
hovnik ravno  diametralno  nasprotno,  nego 
se  mora  tolmačiti.  V  goriškem  semenišču  me  za- 
govarja edini  Gabrijelčič!  Vidiš,  da  se  v  tem 
človeku  nisem  motil! 

Je  ran  je   pisal  v  goriško   semenišče,   kaj   naj 
počne  z  mano.  Poslal  je  ostro  kritiko  v  pregled, 
katero   je   mislil   vzeti   v  «Danico»,   a   Goričani 
so  mu  vendar  odsvetovali!  ^čital  jim  je  menda  -^ 
v  dopisu,  kake  duhovnike  (n.  pr.  mene!)  da  zrejajo! 

Rifenberški  župnik  (poetična  duša!)  je  izrekel 
o  poezijah  to  nezmotno  sodbo:  besede,  to  so 
besede! 

No,  pustimo  jih!" 

Ljubljanskemu  knezoškofu  Ivanu  Zl.  Poga- 
čarju  je  poslal  Gregorčič  en  izvod  svojih  poezij, 
na  kar  se  mu  je  Presvetli  pismeno  ljubeznivo 
zahvalil,  pohvalil  je  poezije  ter  slednjič  izrazil 
željo,  da  bi  ga  rad  poznal  tudi  osebno.  Gregorčič 
se  je  v  resnici  odzval  ljubeznivemu  povabilu  vi- 
sokega gospoda  in  ga  je  posetil  na  njegovem 
gradu  Goričanih.  Škof  je  pesnikaobjel_m  po- 
jjubil.  _  ^-~— 

Kaj  takega  je  bilo  pesniku  po  vsej  pravici  v 
veliko  zadoščenje.  Vzradoščen  se  je  izrazil:  „Ako 

so  taki  možaki  na  moji  strani,  koga  bi 
se  bal!" 

Se  nekdo  drug  je  bil  na  Gregorčičevi  strani, 
ki  ga  je  pesnik  visoko  cenil.  To  je  bil  njegov 
kobariški  dekan  Je  k  še.  Le-ta  se  je  živo  zanimal 
za  Gregorčičeve  poezije  ter  je  tudi  poslal  pesniku 
oceno  in  svojo  sodbo  o  njih.  Ves  vesel  piše 
Gregorčič  svojemu  prijatelju: 

„Bolj  kot  vse  kritike  me  je  razveselil  listek, 
ki  sem  ga  snoči  dobil;  glasi  se  tako-le: 

«Presnet  Šime!  Prebral  sem  vaših  poezij  prav 
63  strani.  Ena  boljši,  kot  druga.  Nisem  mislil,  — 
ne  zamerite!  Bral  sem  Vaših  poprej  kake  dve  ali 
tri,  pa  se  mi  je  zdelo  vse  nekoliko  tožno  —  sveto- 
žalje,  nezadovoljnost  itd.,  ali  zdaj  vidim,  kako 
sem  se  motil!  Živeli  boste,  dokler  bodo 
Slovenci!  —  Kadar  bo  Vaše  delo  v  drugo  tiskano, 
kar  se  bo  gotovo  kmalu  zgodilo,  poskrbite  za 
manjši  format,  tako,  da  ga  lehko  vsak,  ko  gre  na 
izprehod,  v  mavho  dene,  ker  Vaše  pesmi  bodo 
Slovence  povsod  spremljale,  kakor  Ho- 
racijeve  nekdanje  Rimljane.»" 

Gregorčič  nadaljuje: 

„Tako  piše,  ali  veš  kdo?  Naš  vrli,  pošteni  Jekše! 
To  priznanje  od  tega  moža,  ki  ga  tako  globoko 
spoštujem  in  srčno  rad  imam,  mi  je  bolj  dobro 
delo,  kakor  ko  bi  mi  bilo  pisalo  100  drugih." 

Ta  priznanja  in  zaupnice  so  blagodejno  vplivale 
na  Gregorčiča.  28.  prosinca  1885  je  spisal  pesem 
„Prijateljem",  v  kateri  pravi: 

Kedor  je  sam,  lehko  ga  vsak  zatira, 
če  sam  je,  pasti  mora  še  junak; 
a  kogar  broj  tovarišev  podpira, 

pogum  mu  rase,  dasi  je  šibak, 

stoterna  moč  tako  se  v  slednjem  zbira  .  .  . 

Zato  z  veseljem  nove  spet  cvetove 
zasajal  bom  od  vas  krepko  podprt, 
gojil  skrbno  vse  žive  bom  jih  dnove, 
pri  delu  naj  me  najde  bleda  smrt! 

In  pri  delu  ga  je  res  našla  smrt.  Zadnjo  noč 
pred  smrtjo  je  bil  do  11.  ure  pri  delu.  Pripravljal 
je  tvarino  za  nov  zvezek  svojih  poezij.  Ko  ga  je 
drugo  jutro  zadela  kap,  so  ležale  na  pisalni  mizi 
še  odprte  svetopisemske  knjige,  ki  jih  je  prejšnjo 
noč  prevajal  v  pesniški  obliki. 

Kakor  omenjeno,  so  vplivali  neosnovani  napadi 
Gregorčičevih  stanovskih  tovarišev  zelo  na  njegovo 
mehko  dušo,  da,  naravnost  uničujoče.  Sam  se  iz- 
raža tako-le: 

»Polastila  se  me  je  velika  pesniška  suša.  Menil 

sem,  da  bodo  duhovniški  napadi  pri  meni  ostali 

brez  nasledkov,  a  niso.  Že  prej  sem  vsako  pesem 

/    obrnil  desetkrat,  preden  sem  jo  vrgel  med  svet, 

'     zdaj  sem  postal  še  bolj  skropulozen." 

Gregorčičevi  stanovski  prijatelji  so  šli  v  oceni 
prav  gotovo  predaleč.  Pozneje  so  uvideli  to  in 
bilo  jim  je  žal.  Tudi  škof  Mahnič  je  spoznal,  da 
je  sodil  Gregorčiča  prestrogo  in  je  hotel  svojo 
krivico  popraviti.  Spravil  bi  se  bil  rad  s  pesnikom. 
Poslal  je  v  ta  namen  pred  leti  nekega  duhovnika 
h  Gregorčiču  z  naročilom,  naj  vpraša  pesnika,  če 
bi  mu  bilo  ljubo,  da  bi  ga  obiskal.  Gregorčič  je 
bil  Mahniču  kot  duhovnik  in  pravi  kristijan  že 
davno  odpustil  prizadete  krivice,  ali  popolnoma 
^//'pozabiti  jih  ni  mogel.  Tako  popoln  tudi  on  ni 
bil,  da  bi  bil  prijateljsko  sprejel  svojega  bivšega 

brezobzirnega  nasprotnika,  ki  mu  je  provzročil 
toliko  grenkih  in  bridkih  ur  s  svojo  pristransko 
in  krivično  kritiko.  Zato  je  odgovoril  odposlanemu 
duhovniku:  „Bolje  je  in  raje  vidim,  da  me  ne 
obišče.  Razburila  bi  se  itak  oba!" 


Po  veliki  noči  istega  leta  (1882.)  se  je  odločil 
Gregorčič,  da  sprejme  službo  vikarja  na  Gra- 
dišču. Odšel  pa  je  tja  brez  dekreta,  kar  mu  je  bilo 
tem  ljubše,  ker  je  mogel  v  neugodnem  slučaju 
pustiti  službo,  kadar  bi  hotel. 

Omenili  smo  že,  kako  lepo  odhodnico  so 
mu  pripravili  Rifenberčani.  Spremili  so  ga  do 
Dornberga.  Tu  pa  ga  je  čakalo  starešinstvo  z  Gra- 
dišča in  ga  slovesno  spremilo  na  njegovo  novo 
službo. 

Izpočetka  na  Gradišču  ni  bilo  nič  kaj  prijetno 
življenje.  Stanovanje  njegovo  ni  bilo  posebno 
ugodno.  Pritoževal  se  je  pa  zlasti  nad  veliko  vro- 
čino. Primerilo  se  je,  da  se  je  spekel,  ko  je  prijel 
za  kljuko  hišnih  vrat.  Pomisliti  moramo,  da  je  imela 
vročina  včasih  do  43^  R. 

Služba  na  Gradišču  je  bila  popolnoma  nestalna. 
Kakor  rečeno,  je  odšel  Gregorčič  brez  dekreta 
službovat.  Zato  tudi  ni  imel  nobene  urejene  plače. 
Bil  je  navezan  na  negotove  prispevke  svojih  žup- 
Ijanov.  Ne  smemo  se  torej  čuditi,  če  mu  je  prišlo 
na  misel  zgraditi  si  svoj  lastni  dom.  Povod  za  to 
misel  mu  je  dala  neka  ugodna  prilika.  Svojemu 
prijatelju  Gruntarju  piše: 

„Tukaj  se  prodaja  po  dražbi  Tominčevo  pre- 
moženje, zelo   po  ceni.    Lotila   se   me  je   čudna 

misel  in  Erjavec  jo  odobruje,  da  bi  tudi  jaz 
svoj  denar  spremenil  v  zemljišče.  S  tem  imam 
naenkrat  pol  več  vrednosti  in  dohodka  od  svojega 
kapitala.  (Značilno  za  Gregorčičevo  naivno  nazi- 
ranje  v  tem  oziru!)  Tako  bi  potem  tudi  tukaj  iz 
hajal  brez  stradanja.  Bil  bi  zagotovljen  za  po 
znejše  čase,  za  stara  leta,  če  jih  včakam.  Ostal 
bi  potem  lehko  tukaj,  kjer  imam  toliko  počitka, 
kakor  bi  ga  ne  imel  nikjer  drugje.  Prosim  Te, 
da  mi,  kolikor  moreš,  pomagaš  in  to  tem  preje, 
ker  je  v  najkrajšem  času  dražba.  —  Tudi  Erjavec, 
ki  je  bil  včeraj  pri  meni,  videč,  da  je  svet  precej 
dober  kup,  namerava  kupiti  neki  vinski  breg.  Kos, 
ki  ga  mislim  vzeti  jaz,  je  zelo  na  lepem  kraju,  velik, 
ima  krasen  razgled  na  furlansko  stran  in  v  hribe. 
V  najem  ga  dam  prav  lehko.  Ti  se  boš  morda 
smejal  moji  nameri,  a  jaz  moram  kaj  skrbeti,  da 
si  zagotovim  pošteno  in  primerno  eksistenco." 

Gregorčič  je  zašel  torej  v  svojem  mišljenju  zopet 
v  „prvotnast^Jiakor  sam  pravi,  Jhplel  je  postati  — 
^met_Delo  na  pesniškem  polju  so  mu  zagrenili 
prestrogi  ocenjevalci;  sploh  ni  vedel,  se  mu  li  še 
povrne  veselje  do  pesništva,  delati  je  hotel  na 
pravem,  naravnem  polju  kot  —  kmet.  Njegove 
dušne  ovčice  so  bile  zelo  vročekrvne.  Gregorčič 
je  imel  veliko  opravila  ž  njimi.  Ravnal  pa  se  je 
vedno  po  pregovoru:  lepa  beseda  lepo  mesto  najde. 
Ni  se  motil.  Čez  nekaj  časa  je  sam  priznal:  »Sicer 
se  mi  godi  precej  dobro,  čeprav  moji  Krivošijanci 
včasih  zrogovilijo  —  tudi  proti  meni,  ker  niso 
vajeni  biti  svarjeni.  Na  Gradišču  samotarim.  Nekam 
čudno  se  mi  zdi  še  vedno.  Sicer  pa  me  ljud- 
stvo vboga.  Vedenje  v  cerkvi  in  šoli  je  že  vse 

—  41   — 


drugo!    Tu  je  torej  že  nekaj  doseženo!   Počasi 
morda  vendarle  pojde!" 

Gmotne  razmere  Gregorčičeve  so  bile  takrat 
prav  slabe.  Stalnih  dohodkov  —  kakor  rečeno  — 
ni  imel,  ker  je  bil  navezan  na  negotove  prispevke 
svojih  župljanov,  poleg  tega  se  je  moral  še  za- 
dolžiti, ker  je  kupil  del  omenjenega  posestva  na 
javni  dražbi.  Dohodki  njegovi  so  bili  tako  pičli, 
da  se  je  moral  resno  bati,  da  ne  ostane  nekega 
dne  na  cesti  brez  kruha.  Ko  piše  svojemu  prija- 
telju za  god  (dne  31.  malega  srpana  1884),  pravi 
med  drugim: 

„Tu  na  Gradišču  je  mizerija!  Od  4.  malega 
travna  1883  do  današnjega  dne  dobil  sem  od  ljudi 
180  fl.  a.  v.  Iz  tega  lehko  razvidiš,  da  mi  ni  niti 
misliti  na  kako  potovanje  (k  čemur  ga  je  prijatelj 
nagovarjal),  ker  mi  bode  v  kratkem  zmanjkalo 
denarja  za  vsakdanski  kruh." 

Te  žalostne  razmere  so  kaj  neugodno  vplivale 
na  pesnikovo  zdravje.  Ponujala  se  mu  je  prilika, 
da  bi  šel  službovat  v  Vrtojbo,  kjer  bi  imel  boljše 
dohodke  in  bi  bil  bliže  Gorici,  pa  se  ni  hotel 
podvizati  za  to,  in  sicer  zato  ne,  ker  je  bil  že 
kupil  na  Gradišču  zemljišče  in  je  sklenil  ostati 
tam,  naj  pride,  kar  hoče.  Glede  na  to  se  sam  iz- 
raža tako-le: 

„Z  Vrtojbo  ne  bo  nič  in  ako  bom  imel  iz  kuplje- 
nega sveta  toliko  priboljška,  da  bom  tu  lehko  iz- 
hajal, niti  ne  pojdem  odtod.  Tu  imam  mir  in 
tega  potrebujem!" 

Kako  telesno  slab  da  je  postal,  nam  kaže  na- 
slednji slučaj: 

Nekoč  je  imel  govor  v  Prvačini  in  ker  je  go- 
voril nekoliko  dalje  kakor  po  navadi,  je  komaj 
dostal.    Izpoznal  je,  da  zanj   težko   delo  ni  več. 

Da  bi  svoje  slabe  dohodke  nekoliko  izboljšal, 
je  poprosil  na  opetovano  prigovarjanje  svojih  prija- 
teljev pri  ministrstvu  za  pisateljsko  ustanovo. 
Dolgo  ni  bila  prošnja  rešena.  Slednjič  pa  je  vendarle 
prišla  ugodna  rešitev  in  ustanova  je  priromala  po 
mnogih  ovinkih  v  prave  roke  srečnega  pesnika.  Za- 
nimivo je. kako  Gregorčič  sam  pripoveduje  o  tem: 

»Štipendijo  sem  torej  dobil.  Bil  sem  stvar  že 
docela  pozabil,  ker  sem  bil  uverjen,  da  ne  do- 
sežem nič.  In  glej !  kakor  iz  oblaka  mi  pade  kos 
zlatega  jabolka  v  naročje.  Koliko  tehta,  še  ne 
vem;  ko  dobim  dotični  dekret.  Ti  hitro  naznanim. 

Ako  mi  novce  kmalu  nakažejo,  ne  bode  mi  treba 
toliko  dolga  delati,  a  treba  bode  vendar.  —  Zdi 
se  mi,  da  so  gospodje  v  Gorici  kakor  zmenjeni, 
da  mi  pojedo  kolikor  mogoče  s  pisarijami  in  ko- 
misijami. Odkladajo,  zavlekajo,  zavijajo,  da  je  joj ! 
Menijo  pač:  «tu  je  debel  kos,  vgriznimo!»  Ko  bi 
vedeli,  kako  moram  iskati  po  vseh  koteh,  da  bi 
spravil  vkup  kupnino!" 

No,  pa  Gregorčič  je  bil  vesel,  da  je  sploh  kaj 
dobil.  Saj  je  bil  tako  skromen  in  tako  z  malim 
zadovoljen ! 

Njegovi  prijatelji  so  ga  hoteli  spraviti  na  kate- 
hetsko  mesto  v  goriško  realko.  Zlasti  se 
je  zavzemal  za  to  semeniški  vodja  dr.  Gabri- 
jelčič.  Pa  Gregorčič  ni  hotel  o  tem  ničesar  vedeti. 
On,  sin   planin,   pa   da  bi  šel  z  dežele  v  mesto! 

„Jaz  ne  morem  trpeti  mesta",  piše  svojemu  pri- 
jatelju.   „Ne  misli,   da  bi  tam  kaj  pridobil  glede 

poezije:   poezije  ni  v  mestu,   ona  biva  na   '' 
deželi!" 

Tudi  v  Ljubljano  bi  bil  lehko  prišel,  in  sicer 
za  kurata  v  prisilno  delavnico.  Tudi  ta 
služba  bi  bila  vsaj  gmotno  prijetna  zanj.  Ne  imel 
bi  preveč  posla  in  delal  bi  laže  tem  več  na  pisa- 
teljskem polju.  Pa  Ljubljana  ga  ni  mikala;  ljubil 
je  le  bolj  Goriško.  Tudi  se  je  bal  v  Ljubljani 
preostre  zime,  ki  bi  lehko  škodovala  njegovemu 
itak  rahlemu  zdravju.  —  Pozneje  je  Gregorčič  tudi 
poizvedel,  da  je  pisal  Missia,  tedanji  škof  ljub- 
ljanski, Gregorčičevemu  škofu  Zornu,  naj  le-ta 
ne  dobi  službe  v  Ljubljani.  Missia  sploh  ni  bil 
nikak  prijatelj  Gregorčičev  in  pesnik  se  je  nekoč 
izrazil,  da  je  Missia  napravil  Mahniča,  da  je  na- 
pisal tako  ostro  in  brezobzirno  kritiko  o  prvem 
zvezku  poezij. 

Tačas  je  Gregorčič  nekoliko  okreval.  Da  svoje 
zdravje  še  bolj  utrdi,  so  mu  nasvetovali  njegovi 
prijatelji,  zlasti  sedanji  ljubljanski  župan  Ivan 
Hribar,  naj  potuje  kam  v  južne  kraje.  Gregorčič 
se  je  odločil  za  Dalmacijo. 

O  tem  potovanju  nam  pripoveduje  pesnikov  pri- 
jatelj Vatroslav  Holz  tako-le: 

»Prišel  sem  v  postu  leta  1889.  v  uredništvo 
»Slovenskega  Naroda",  kjer  sem  dobil  poleg 
urednika  Ivana  Železnikarja  tudi  drja.  Josipa 
Vošnjaka. 

«Kako  se  ima  kaj  Gregorčič ?»  me  vpraša  po- 
slednji. 

»Gospodje!  pripravite  njegov  nekrolog!"  sem 
odgovoril  ter  opisal  njegovo  neugodno  gmotno 
in  zdravstveno  stanje. 

«Bomo  pa  pobirali  zanj»  meni  doktor.  «Pobirali, 
pobirali !»  se  oglasi  Železnikar.  «Gospod  doktor! 
stopite  Vi  sami  do  nekaterih  imovitih  narodnjakov, 
da  zlože  primerno  svoto  za  pesnika.  Jaz  sem  sicer 
sam  revež  in  imam  kopico  otrok,  a  tu  je  moj  d  e  - 
se  ta  k  kot  prispevek !» 

«Pa  kako  bi  mu  poslali  nabrani  denar?»  me 
vpraša  dr.  Vošnjak. 

«Pošljite  mu  ga  v  imenu  ,Pisateljskega  podpor- 
nega društva'  kot  darilo  za  veliko  noč!»  sem  ga 
poučil. 

In  tako  se  je  tudi  zgodilo.  Dr.  Vošnjak  je  nabral 
v  par  dneh  400  K,  ki  so  mu  jih  poslali,  in  Gre- 
gorčič je  šeW  DaJ.ma,cjjOj  kjer  se  je,  kakor  mi  je 
pisal  pozneje  8.  kimavca  1889,  dobro  imel  in  se 
mu  je  zdravje  okrepčalo,  duh  pa  se  mu  je  raz- 
vedril. «Po  Dalmaciji  godilo  se  mi  je  prav  dobro 
—  deželo  in  ljudi  pa  že  sam  poznaš»,  je  pisal." 

Na  svojem  potovanju  po  Dalmaciji  naleti  Gre- 
gorčič v  Dubrovniku  na  svojega  prijatelja  Boršt- 
nika, ki  je  tam  služboval  kot  profesor.  Ves  vesel 
se  ponudi  Borštnik  pesniku  za  spremljevavca,  iz- 
prosi si  nalašč  v  ta  namen  za  par  dni  dopusta, 
in  tako  skupno  odpotujeta  v  Crnogoro. 

Domov  prišedši/  pa  zopet  ni  imel  nič  kaj  pri- 
jetnega življenja.  Prišel  je  zopet  v  denarne  za- 
drege. Pesnik  si  pri  svojih  prepičlih  dohodkih  ni 
mogel  privoščiti  niti  najmanjšega  razvedrila. 

V  tej  stiski  ga  opozori  notar  Gruntar,  naj 
proda  Kleinmayru  in  Bambergu  pravico  za 
ponatis  prvega  zvezka  svojih  poezij.  Gre- 
gorčiču je  bil  ta  nasvet  jako  všeč.  Pooblasti  torej 
svojega  prijatelja,  naj  se  pogodi  v  njegovem  imenu 

—    45    - 


s  tiskarno.   Pogodba   se  je  sklenila   in  Gregorčič 
je  dobil  od  g.  Bamberga  800  fl. 

S  svojo  kmetijo  je  imel  večkrat  nesrečo.  Ko 
je  vse  najlepše  kazalo,  mu  je  pobila  toča.  Čisto 
umljivo  je  torej,  da  je  privrela  iz  njegovega  srca 
krasna  pesem  „Nevihti",  ki  so  jo  njegovi  na- 
sprotniki toliko  obsojali.  In  vendar  ne  vsebuje  ta 
pesem  nič  drugega,  kakor  prošnjo  in  molitev  kmeta 
trpina,  naj  nebo  obvaruje  poljske  pridelke,  naj- 
večje in  skoro  edino  bogastvo  kmetovo.  Pesem 
^Nevihti"  je  spesnil  Gregorčič  o  priliki,  ko  se  je 
nekoč  peljal  v  Gorico  in  je  nevihta  napravila  pri 
Prvačini  strašno  razdejanje. 

Kakor  rečeno  je  tudi  pesnikove  nasade  toča 
včasih  obiskala. 

Priobčujemo  tu  odlomek  iz  nekega  njegovega 
pisma,  ki  je  obenem  jako  značilen  za  naziranje 
tedanjih  Gradiščanov: 

„Tukaj  na  Gradišču  je  vse  potolkla  toča,  meni 
najbolj:  sem  slabo  študiral  «črno  šolo»,  ker  ne 
znam  toče  «panati».  Tukaj  pripisujejo  večinoma 
to  točo  škofu!  Ko  hodi  namreč  on  okoli  birmovat, 
je  gotovo  toča.  Včeraj  je  rekel  osemdesetletni  starec: 
«Jaz  tega  ne  včakam,  pa  moji  mlajši  gotovo  do- 
žive,  da  cesar  izda  postavo,  da  škof  ne  bo  smel 
hoditi  okoli,  ampak  da  bodo  otroci  morali  hoditi 
v  Gorico  k  birmi.»" 

Gregorčič  je  hotel  postati  popoln  kmet.  Sezidal 
si  je  lastno  hišo  na  svojem  poprej  že  kupljenem 
zemljišču.  Hotel  se  je  umekniti  v  samoto,  naveli- 
čavši  se  službe  in  vsega.  Ginljivo  je,  kako  piše 
prijatelju: 

„Jaz  sem  vzgradil  hišo,  ki  je  sicer  pokrita,  a 
ne  še  prav  dodelana.  Spomladi  pojdem  bivat  v  njo. 
In  tedaj  pa  pustim  tudi  službo.  Vem,  da  mi  bo 
težko  izhajati,  a  raje  bom  glodal  suhe  skorje  nego 
služil  v  takih  razmerah.  Napadi  v  „ Slovencu" 
na  me  kot  duhovnika  so  mi  zagrenili 
življenje  in  pobrali  vse  veselje  do  delo- 
vanja na  duhovniškem  polju.  Kmetoval 
bom  in  če  mi  pride  kdaj  kaka  ideja,  jo  vržem 
na  popir.  Tako  naj  sklenem  svoje  dni.  Težko  mi 
bo  izhajati,  sosebno,  ker  sem  naredil  nad  2000  fl. 
dolga  —  in  penzije  ne  vem,  če  dobim  kaj  —  a 
če  bi  pa  nikakor  ne  mogel  živeti,  se  pa  izgubim 
kam  po  svetu,  saj  se  bo  že  še  našel  kdo,  da  me 
vzprejme  v  službo,  tu  pa  služil  ne  bom!" 

Prav  resno  je  mislil  Gregorčič  svojo  službo  po- 
polnoma pustiti.  V  velikem  travnu  leta  1887.  je 
službo  tudi  odpovedal.  Izgubil  je  vse  veselje; 
povsod  sitnosti,  od  vseh  strani  zapreke  —  pod- 
pore od  nikoder  —  naveličal  se  je.  „Vrhutega", 
je  rekel,  „bi  moral  Gradiškovcem  ali  zastonj  služiti, 
ali  jih  rubiti."  Ni  enega,  ni  drugega  ni  maral. 
Možje  Gradiškovci  so  namreč  vpričo  prvaškega 
župnika  odločno  izrekli,  da  brez  rubljenja  ne  mo- 
rejo iztirjati.  Takim  ljudem  Gregorčič  ni  hotel 
služiti,  raje  je  stradal.  Tako  lepo  piše: 

»Obdeloval  bom  «hrib»,  če  me  bo  veselilo,  kaj 
pisal  —  tako  naj  mi  dnevi  teko.  Prišel  sem  tudi 
jaz  v  jiprvotnost  nazaj»;  kar  mi  je  bilo  name- 
njeno_.mlademu,  doletelo  me  je  starega,  postal 
"šem  kmet  in  pastir.'*"'^"'"' 

Tudi  v  teh  neveselih  razmerah  je  ohranil 
Gregorčič  nekaj  šaljive  žile.  Postal  je  „hribar", 

tako  se  je  rad  podpisoval  zlasti  v  dopisih  ljub- 
ljanskemu županu  Hribarju  (n.  pr.  dne  4.  rožnika 
1902:  Tvoj  brat  „hribar"). 

V  tem  času  se  mu  je  ponujala  zopet  ugodna 
služba. 

Prišel  bi  bil  lehko  za  domačega  kaplana 
k  rodbini  kneza  Windischgraetza  v  Planini. 
Pa  kakor  je  odklonil  že  prej  vse  boljše  službe, 
tudi  te  ni  hotel  sprejeti.  Župniku  Ivanu  Pod- 
boju, ki  je  pri  tej  stvari  posredoval,  piše: 

»Hvala  Vam  iskrena  za  Vašo  skrb  in  Vaš  trud. 
Vendar  so  se  moje  razmere  tako  obrnile,  da  ne 
morem  od  doma.  Lani  sem  si  postavil  hišico,  ki 
pa  še  ni  izdelana.  Zdaj  dobim  denarja  toliko, 
da  si  stanovanje  izdelam  in  olepšam.  Drugemu 
nadzorstva  ne  morem  in  ne  maram  izročiti,  ker 
bi  najbrž  ne  delal  po  mojih  mislih.  Tudi  sem 
prevzel  poleg  tega  tako  literarno  delo,  da  moram 
imeti  svojo  knjižnico  pri  rokah.  Moram  se  torej 
odreči  časti  služiti  svetli  knežji  rodovini  in  veselju: 
uživati  lepo  naravo  in  gosti  hlad  v  Planini.  Pre- 
pričan sem,  da  svetla  knežja  rodbina  ne  pride 
zaraditega  v  nikake  zadrege:  ima  gotovo  maše- 
vavcev  na  izber.  Prosim  sporočite  to  blagovoljno 
svetli  kneginji." 

K  Windischgraetzovim  je  bil  pozvan  pesnik  naj- 
brže  1887.  leta,  ko  je  bil  urednik  pesniškemu 
oddelku  „Slovanovemu".  Na  to  cika  menda 
tisti  odstavek  pisma  župniku  Podboju,  kjer  govori 
pesnik  o  takem  literarnem  delu,  ki  zahteva,  da 
ima  svojo  knjižnico  pri  rokah. 

Gregorčič  torej  ni  hotel  sprejeti  te  ugodne 
službe;  hotel  je  živeti  sam  za  se,  od  nikogar  od- 

visen.  Zaraditega  je  začel  precej  potem,  ko  je 
odpovedal  službo  v  škofiji,  akcijo  za  pokojnino. 
V  ta  namen  se  je  obrnil  na  slovenske  poslance, 
da  bi  ga  priporočili  pri  naučnem  ministrstvu. 
Zlasti  s  Tonklijem  je  o  tej  stvari  večkrat  go- 
voril in  ga  prosil  pomoči.  Nekoč  piše  Gregorčič: 

„S  Tonklijem  sem  spet  govoril,  rekel  mi  je 
iznova,  da  je  minister  obljubil.  A  povprašal  me 
je  tudi,  kako  sem  zapisan  v  škofiji,  češ,  da  naj- 
brže  se  bo  minister  obrnil  do  nje  z  vprašanjem. 
Rekel  sem  mu,  da  menda  prijateljev  tam  nimam, 
ker  so  vsi  protivniki  mojih  poezij,  a  da  bi  škof 
hotel  mi  snesti  zaraditega  penzijo,  vendar  ne  ve- 
rujem, ker  je  dobra  duša." 

Pesnik  je  poslal  prošnjo  za  pokojnino  namreč 
naravnost  na  ministrstvo,  ne  potom  knezonadškofij- 
skega  ordinarijata.  To  prošnjo  so  mu  popolnoma 
odbili.  —  Ko  je  bil  pesnik  že  nekaj  let  izven 
duhovnega  pastirstva,  je  zopet  nastopil  službo 
vikarja  na  Gradišču,  da  je  mogel  ponoviti  prošnjo 
za  penzijo.  Spisal  je  prošnjo  za  pokoj  v  nemških 
verzih;  podpiral  pa  ga  je  pri  celi  akciji  njegov 
dekan  Hvalica  v  Št.  Petru  pri  Gorici.  Tudi  sedaj 
so  pri  ministrstvu  stvar  zavlačevali.  Slednjič  so 
vendarle  rešili  njegovo  prošnjo  in  odločili  so  mu 
„knežjo"  pokojnino  225  fl.  na  leto.  Dekan  Hvalica, 
ki  mu  je  prišla  rešitev  prošnje  v  roke,  ni  hotel 
pesnika  o  tem  obvestiti.  Kot  blag  mož  ni  maral 
rahločutnemu  Gregorčiču  še  s  tem  greniti  živ- 
ljenja. Započel  je  na  tihem  delati  za  zvišanje  po- 
kojnine. Gregorčiču  se  je  čudno  zdelo,  da  ni  o 
rešitvi  njegove  prošnje  ne  duha  ne  sluha.  Večkrat 
je  vprašal  o  tem  svojega  dekana,  ki  ga  je  vedno 

tolažil  in  mu  prigovarjal,  naj  potrpi  še  nekaj  časa. 
Započeta  tiha  akcija  dekana  Hvalice  je  imela  uspeh. 
Dne  10.  svečana  1899  je  vendar  priromal  od  mini- 
strstva dekret,  s  katerim  se  je  zvišala  Gregorčiču 
pokojnina  „ausnahmsweise"  (=  izjemno)  na  340  fl. 

Ko  je  dekan  Hvalica  povedal  Gregorčiču,  kako 
penzijo  da  so  mu  odločili  prvotno,  se  je  izjavil, 
da  bi  pokojnine  225  fl.  ne  bil  sprejel. 

Gregorčič  je  torej  dobil  pokojnino  po  enajst- 
letnem bivanju  na  Gradišču.  Nekako  dve  leti  je 
deloval  tu  kot  nastavljen  vikar.  Za  vikarja  je  bil 
namreč  imenovan  11.  prosinca  1887.  leta. 

Preselil  se  je  bil  že  prej  v  svojo  hišo  ter  kme- 
toval.  Semtertja  je  zapel  zopet  kako  pesem  in 
dal  duška  svojim  čuvstvom. 

Kmalu  potem,  ko  se  je  odpovedal  svoji  službi, 
so  dobili  Gradiškovci  novega  vikarja  Andreja 
Žnidarčiča  mlajšega.  Ta  se  ni  mogel  raz- 
umeti niti  z  Gregorčičem  niti  z  ljudstvom.  Gre- 
gorčič je  maševal  slednji  dan  v  cerkvi  kakor  po 
navadi.  Intencije  so  mu  pošiljali  njegovi  duhovski 
sobratje,  zlasti  pa  sta  ga  na  ta  način  podpirala 
trnovski  župnik  Ivan  Vrh  ovni  k,  ki  je  bil  sploh 
najljubši  prijatelj  Gregorčičev  izmed  kranjskih 
duhovnikov,  in  dekan  Ivan  Vesel  iz  Trnovega 
pri  Ilirski  Bistrici,  ki  je  znan  v  slovenskem  slov- 
stvu zlasti  zaradL  krasne  prestave  psalmov  in  kot 
izboren  prevajaa^c  iz  ruščine. 

Z  Vesel om  je  jel  občevati  Gregorčič  leta  1887., 
ko  je  deloval  kot  sourednik  pri  »Slovanu". 

V  svoj  pesniški  krog  je  povabil  tudi  Vesela 
pišoč  mu  dne  24.  malega  travna  1887:  ' 

»Dovolite,  da  smem  potrkati  na  Vaša  vrata  ter  se 
Vam  predstaviti.  Nekoliko  sva  si  že  davno  znanca 
in  upam,  da  nekoliko  tudi  prijatelja.  Vi  vsaj  ste 
meni  že  davno  znani  kot  pisatelj  in  zlasti  kot 
prelagatelj  ruskih  pesmi,  katerih  ste  se  lotili  s 
srečno  roko.  Znano  Vam  bo  morda,  da  uredujem 
zdaj  jaz  pesniški  oddelek  „Slovana",  kateri  ima 
namen  seznanjati  Slovence  z  literaturo  nam  so- 
rodnih bratov.  Vi  gotovo  niste  opustili  polja,  na 
katerem  ste  tako  marljivo  delovali.  Prosim  torej 
Vas  prav  lepo,  da  bi  blagovolili  »Slovanu"  po- 
kloniti kaj  svojega  in  tudi  kaj  iz  ruščine  prelože- 
nega.   Slovencem  s  tem  prav  ustrežete." 

Pobratima  sta  si  postala  blaga  duhovnika  in 
pesnika  ob  sestanku  v  Gorici  leta  1889.  Vesel  je 
omenil  tedaj  Gregorčiču,  da  mu  pošlje  psalme 
v  pregled,  kolikor  jih  je  poslovenil.  „Tega  pač 
radi  popravkov  treba  ne  bode,  ker  tisti,  ki  si 
jih  poslal  že  v  javnost,  dovolj  pričajo,  da  si  sam 
dovolj  korenito  podkovan  ter  da  Ti  pomoči  ni 
treba"  —  piše  Gregorčič  obzirno  „psalmistu", 
kakor  je  imenoval  Vesela,  dne  2.  velikega  srpana 
1890.  „Ako  bi  mi  jih  pa  o  priliki  poslal  zato, 
da  bi  imel  pri  njih  jaz  spet  enkrat  kaj  dušev- 
nega užitka,  to  bi  me  srčno  veselilo."  Gre- 
gorčič je  končno  poudarjal,  da  bodo  poslovenjeni 
psalmi  „dragocen  prirastek  k  naši  literaturi".  Vesel 
mu  je  poslal  svoje  delo  in  Gregorčič  mu  je  marsikaj 
popravil,  zboljšal  in  predelal. 

Med  prijateljema  se  je  zasnovalo  živahno  obče- 
vanje, katerega  sad  je  knjiga  metriško  preloženih 
psalmov,  ki  je  izšla  leta  1892.  »Vendar  enkrat! 
zaklical  sem  veselo,  ko  si  mi  sporočil  novico,  da 

so  psalmi  šli  v  tisk.  Knjiga  bo  Slovence  gotovo 
razveselila",  pisal  je  Gregorčič  psalmistu  dne 
17.  malega  travna  1892. 

Poleg  obširnega  118.  psalma  je  preložil  Gre- 
gorčič še  precejšnje  število  drugih.  V  „ Tolmaču" 
na  koncu  knjige  je  konštatiral  to  Vesel  glede  na 
118.  psalm;  a  nameraval  je  še  dodati  opombo: 
Vsakdo,  kdor  pozna  original,  lehko  spozna,  koliko 
je  zgubil  slovenski  narod  s  tem,  da  je  umolknil 
divni  pesnik,  odkar  ga  je  .  .  .  Toda  Gregorčič  je 
odsvetoval  Veselu  tako  izjavo: 

„Glede  Tvoje  opombe  k  temiU  (118.)  psalmu 
bi  bilo  moje  mnenje,  da  samo  kratko  omeniš,  da 
je  psalmov  prevod  moj.  Ako  bi  pisal  kot  name- 
ravaš, maščeval  bi  se  dr.  Mahnič  nad  Tabo;  saj 
poznaš  njegovo  naravo." 

Zopet  lep  dokaz  za  Gregorčičevo  skromnost! 

Drugo  delo  Veselovo,  ki  mu  je  bil  sotrudnik 
Gregorčič,  je  bila  „Ruska  antologija".  Poslo- 
venil mu  je  sedem  ruskih  pesmi.  Prevodi  so  kla- 
sični. Dne  17.  velikega  travna  1900  je  poslal  naš 
pesnik  dve  poslovenjeni  Puškinovi  pesmi:  »Sne- 
ženi plaz"  in  „A.  P.  Kernovi"  s  pripomnjo:  „Za 
poslednjo  sem  se  potrudil  in  menim,  da  ne  za- 
ostaja mnogo  za  originalom.  Obdrži  oboje,  po- 
pravljal ne  bom  več.  Pošlji  mi  še  dve  odlični 
pesmi  v  prevajanje.  Ali  preložim  „Zimsko  jutro" 
—  ne  vem.  Opis  je  vele  k  rasen,  a  tudi  samo 
opis.  Zakaj  je  ostal  Puškin  s  pesmijo  „u  lezanky", 
ne  umem.  Šel  naj  bi  bil  do  milih  mu  lesov  in 
orjaški  genij  njegov  ustvaril  bi  lehko  krasno  ro- 
manco, ali  celo  balado." 

„Ruske  antologije"  ni  dovršil  Vesel,  nego  pesnik 
Anton  Aškerc;  od  tega  dela  je  odtrgala  Vesela 
dne  10.  grudna  1900  smrt,  ki  je  zelo  potrla  Gre- 
gorčiča. Dragemu  prijatelju  v  spomin  je  zložil  lepo 
pesem  in  epitaf. 

Povrnimo  se  zopet  h  Gregorčiču  na  Gradišče! 

Poleg  Vesela  in  Vrhovnika  mu  je  pošiljal  in- 
tencije  blagi  njegov  prijatelj  nepozabni  dekan 
Jekše. 

Tekom  let  je  ljudstvo  na  Gradišču  Gregorčiča 
vzljubilo  in  raditega  trumoma  zahajalo  k  njegovim 
mašam,  zlasti  ob  nedeljah.  Posledica  tega  je  bila, 
da  so  bile  maše  vikarja  Žnidarčiča  slabše  ob- 
iskane. To  je  seveda  Žnidarčiča  jezilo  in  žalostilo. 
Pritoži  se  pri  svojem  predstojniku  prvaškem  žup- 
niku Poljšaku  in  ga  pregovori,  da  se  je  obrnil 
v  tej  zadevi  na  ordinarijat.  Uspeh  pritožbe  je  bil, 
da  je  ordinarijat  zapovedal  Gregorčiču,  da  moral 
brati  mašo  pri  zaprtih  vratih  in  vsako  ne-' 
deljo  ob  drugi  uri.  Tudi  zvonenje  bodisi  k  maši, 
bodisi  med  mašo  je  bilo  zabranjeno,  da  ne  bi 
ljudstvo  vedelo  za  glavne  dele  sv.  maše.  Pa  vse 
ni  nič  pomagalo.  Ljudstvo  je  prej  ko  slej  zahajalo 
v  velikem  številu  h  Gregorčičevi  maši.  Pri  cer- 
kvenih vratih  je  gledala  skozi  špranjo  stara  ženica 
in  opozarjala  ljudstvo,  kadar  je  bilo  povzdigovanje. 
In  verna  množica  je  na  prostem  pokleknila  in 
molila.  Žnidarčičeve  maše  pa  so  bile  obiskane 
prav  tako  slabo  kakor  prej. 

O  tem  pripoveduje  profesor  Josip  Ivančič 
malo  drugače: 

»Pravi  vzrok,  zakaj  je  moral  Gregorčič  maševati 
pri  zaprtih  vratih,  je  bil  ta-le:  Gradiškovci  so  ob 

nedeljah  bili  le  pri  «suhi»  Gregorčičevi  maši,  ostali 
so  torej  brez  pridige  in  pouka.  Žnidarčič  in  ordi- 
narijat  jih  je  pa  hotel  prisiliti,  da  obiskujejo  Žnidar- 
čičeve  maše  s  pridigo." 

Zakaj  pa  je  moral  Gregorčič  potem  tudi  ob 
delavnikih  pri  zaprtih  vratih  maševati? 

O  postanku  te  čudne  odredbe  pripoveduje 
Vatroslav  Holz  tako-le: 

»Prvikrat  so  mu  (Gregorčiču)  zaprli  cerkev  dne 
19.  velikega  srpna  1888.  leta  vsled  pismene  naloge 
župnika  Josipa  Poljšaka.  Bil  sem  isti  dan  popoldne 
pri  pesniku,  ki  mi  je  dal  citati  dotični  dekret,  pri 
čemer  se  je  jokal.  Dne  25.  velikega  srpana  1888 
je  „Slov.  Narod"  to  ožigosal  v  »Nedeljskem 
pismu"  in  dne  2.  kimavca  1888  je  bila  cerkev 
zopet  odprta  na  ukaz  nadškofa  drja.  Alojzija 
Zorna,  ki  je  okregal  župnika,  da  je  dal  Gregor- 
čiču tisti  (pismeni)  ukaz!" 

Bodisi  že  kakor  hoče,  odredba  je  bila  krivična, 
Gregorčič  je  ni  zaslužil.  —  Ljudstvo  je  dalo  od- 
duška  nad  tem  neumnim  postopanjem  ordinarijata 
in  je  revoltiralo.  Mislimo  si  lehko,  kako  težavno 
stališče  je  imel  Gregorčič.  Miriti  je  moral  raz- 
burjeno ljudstvo,  ker  sicer  bi  bila  padla  na  njega 
sumnja,  da  ljudstvo  hujska.  Napravil  je  vlogo  na 
ordinarijat,  pojasnil  je  vse  natanko  in  prosil:  „ Dajte 
mi  domači  oltar  in  ne  bo  nobenega  blizu." 

Gregorčiča  je  silno  bolela  stroga  odredba  ordi- 
narijata, kar  je  pri  tako  nežno  razpoloženi  pes- 
niški naravi  umljivo.  Zaprl  se  je  pred  celim  sve- 
tom in  trpel  za  se  veliko  svoje  gorje.  Bil  je 
tako  potrt  in  razburjen,  da  so  se  morali  njegovi 
prijatelji    resno   bati,   da  mu  veliko  gorje  in  raz- 

burjenje  ne  pretrga  niti  življenja.  To  je  bil  ne- 
znosen čas  za  ubogega  pesnika.  Zaprl  se  je  v 
svojo  sobo  in  je  po  cele  ure  korakal  semtertja, 
pri  tem  se  pa  čutil  izmučenega,  pobitega  in  od 
vsega  sveta  zaničevanega. 

Nekoč  pozno  v  noč  je  hodil  po  svoji  sobi.  Kar 
se  začuje  trkanje  na  hišna  vrata.  Gregorčiču  se 
je  zdelo  čudno,  kdo  naj  bi  bil  tako  pozen  gost 
—  bilo  je  namreč  že  ob  11.  uri  —  zato  naroči 
svoji  zvesti  služabnici  Cilji,  naj  pogleda,  kdo  da 
je;  potem  mirno  pričakuje  poseta.  Čez  nekaj 
časa  stopijo  v  njegovo  sobo  trije  duhovniki.  Bili 
so  to:  prvaški  župnik,  neki  kanonik  iz  Gorice  in 
še  neki  drugi  duhovnik.  Tolažili  so  nesrečnega 
pesnika  in  mu  prinesli  veselo  vest  od  ordinarijata, 
da  so  mu  povrnjene  vse  prejšnje  pravice  glede 
maše.  Ti  ljubi  ponočni  gostje  so  ostali  do  štirih 
zjutraj  pri  pesniku.  Pozneje  je  dobil  Gregorčič 
tudi  pravico,  da  je  smel  imeti  domači  oltar  in  brati 
mašo  doma. 

„Privatoratorium",  domači  oltar  je  dovolil  Gre- 
gorčiču „kapitularvikar"  Andrej  Jordan  z  de- 
kretom dne  23.  velikega  srpana  1897.  Nadškof 
Mi  s  si  a  je  te  pravice  še  povečal  s  tem  privo- 
ljenjem, da  mu  sme  streči  pri  maši  strežnik  in 
če  bi  jih  bilo  več  potrebnih,  tudi  ti. 

S  tem  se  je  izpolnila  Gregorčiču  ena  najgoreč- 
nejših  želja.  Njegovo  življenje  je  dobilo  neko 
določno  lice,  imel  je  nekak  odprt  cilj  pred  očmi 
in  kar  je  bilo  glavno,  imel  je  mir.  In  tega  je  tako 
zelo  potreboval.  Saj  so  bile  njegove  telesne  moči 
že  skoraj  vse  obrabljene.  Le  duh  mu  je  bil  še  vedno 
svež  in  krepak.   Zatekel  se  je  zopet  k  Muzam. 

Tudi  prva  njegova  leta  na  Gradišču  niso  bila 
neplodonosna,  kar  se  tiče  produkcije  na  pesniš- 
kem polju.  Krog  1.  1888.  je  imel  že  toliko  gra- 
diva, da  bi  bil  lehko  napolnil  en  zvezek.  Vendar 
za  enkrat  ni  hotel  tega  storiti. 

„Druzega  zvezka  najbrž  ne  izdam",  pravi. 
»Pozneje  enkrat,  ako  se  mi  nabere  kaj  druzega  blaga, 
izdam  ga.  V  ta  namen  bom  zbiral  stare  in  ako  kaj 
novih  zložim,  ohranim  si  jih  v  miznici,  da  bode  v  dru- 
gem zvezku  tudi  kaj  novega,  še  ne  natisnjenega." 

Pozneje  se  je  Gregorčič  premislil  in  je  izdal  drugi 
zvezek  svojih  poezij.  S  posredovanjem  Ivana 
Hribarja,  sedanjega  ljubljanskega  župana,  je 
prevzel  založništvo  slovenski  mecen  Josip  Go- 
rup.  Izplačal  je  Gregorčiču  nenavadno  visoko 
svoto,  namreč  6000  K.  Pesnik  je  bil  nad  tem  či- 
nom kar  najprijetneje  iznenaden.  S  tem  denarjem 
je  poplačal  svoje  dolgove. 

Čisto  jasno  je,  da  ni  imel  Gregorčič  nobenega 
veselja  izdati  drugega  zvezka  svojih  poezij.  Po- 
misliti moramo  samo,  kako  krivično  je  sprejela 
kritika  od  neke  strani  prvi  njegov  zvezek.  Ko  se 
je  tiskal  drugi,  piše  prijatelju: 

„Pesmi  izidejo  menda  šele  o  veliki  noči,  ker 
so  v  tiskarni  počasni.  Za  me  ni  to  prepočasno, 
saj  vem,  kaj  me  potem  čaka.  O  vsebini  sam  ne 
smem  soditi.  Le  to  rečem,  da  sem  se  čuval,  da 
bi  se  pametni  ljudje  ne  mogli  spotikati.  Vsem 
vem,  da  ne  vstrežem.  Zagnali  se  bodo  v  me,  kakor 
so   se   že;   a  jaz   imam  v  tej  stvari  mirno  vest." 

Drugi  zvezek  Gregorčičevih  poezij  so  sprejeli 
Slovenci  precej  hladno.  »Ljubljanski  Zvon", 
ki   je   prvemu   zvezku   —  „zlati  knjigi"  —  slavo 

pel,  je  privoščil  drugemu  zvezku  bornih  sedem 
_ vrsti  C.  Gregorčič  je  bil  užaljen.  Tembolj  se  je 
bavil  z  drugim  zvezkom  dr.  Mahni č  takoj  v  prvem 
zvezku  »Rimskega  Katolika",  zasnovanega  v 
obrambo  pristnega  katoličanstva  leta  1888.  Mahnič 
priznava,  da  je  Gregorčičevo  obzorje  v  drugem 
zvezku  bolj  krščansko,  nego  je  bilo  v  prvem,  da 
je  v  njem  le  malo  ali  nič  tistega  duhomornega 
pesimizma,  ki  se  je  očital  nekaterim  pesmim 
prvega  zvezka  (str.  81.),  a  zato  prijema  pesnika  za- 
radi njegovih  ljubezenskih  in  domovinskih  pesmi. 
Kdor  je  zavezan  s  celibatom,  ta  ne  more  in  ne 
sme  peti  o  ljubezni,  ako  hoče  zvest  ostati  svoji 
obljubi.  Mahnič  je  nastavil  pesniku  past:  „Ali  res 
v  srcu  čutiš,  kar  pevaš,  ali  ne  čutiš?  Ako  res 
čutiš,  vprašamo  te,  kako  se  to  zlaga  s  tvojim  du- 
hovskim  poklicem;  ako  ne  čutiš,  nisi  pravi  lirik,  ker 
tvoja  pesem  je  gola  fikcija"  (str.  83.).  Prav  tako  je 
stopil  dr.  Mahnič  pred  našega  pesnika,  kakor  nekdaj 
pred  Krista  farizeji,  moleči  mu  davčni  denar.  Gre- 
gorčičeve nedolžne  ljubezenske  pesmi  obsoja  ime- 
novani kritik  tudi  zato,  ker  se  ž  njimi  pohujšujejo 
slovenski  fantje  po  deželi,  katerim  pridejo  Gregor- 
čičeve poezije  zaradi  poljudne,  narodne  oblike  po- 
sebno v  roke.  Izmed  Gregorčičevih  rodoljubnih 
pesmi  ne  ugajajo  Mahniču  zlasti  »Velegrajska 
kuga",  »Blago  vestni  ko  m"  in  »Prebiral 
sem  pratko."  Zaradi  poslednje  očita  pesniku, 
da  ne  prizanaša  nevesti  sv.  Duha,  katoliški  cerkvi, 
ker  jo  dolži  narodnostne  strastnosti  (str.  88).  — 
To  je  bil  drugi  napad  Mahničev. 

Tretjič   in   zadnjič   se   je   lotil  dr.  Mahnič  Gre- 
gorčiča   v    »Rimskem    Katoliku"    leta    1891. 

(str.  297).  Naš  pesnik  je  tedaj  ob  geslu  papeža 
Leona  XIII:  „Ceznaturna  ljubezen  do  cerkve  in 
naturna  ljubezen  do  domovine  ste  obe  iz  enega  in 
istega  večnega  vira:  dvojčici  ste  in  Bog  je 
obeh  začetnik  in  vzrok",  pel: 

Vprašanje  glasno,  čuj,  hrumi: 
„Li  narodnost,  li  sveta  vera, 
katera  prva  je,  katera?" 
To  v  tabora  nas  dva  deli. 

K  čemii,  oj  bratje,  ta  razpor? 
Kaj  treba  pravde  in  prepira? 
Obe  iz  enega  ste  vira, 
obe  prihajate  odzgor! 

Protivna  ena  drugi  ni : 
Bogu  ste  iz  srca  rojeni, 
obe  od  Njega  posvečeni, 
obema  naj  srce  gori. 

In  to  srce  je  brez  meja, 
Ijubav  ta  dvojna  v  njem  prostora 
imeti  more  in  pa  mora: 
Ljubav  do  doma,  do  Boga. 

Oj  bratje,  rad  bi  vas  pozval: 
Vsi  z  duše  neizmerno  silo 
ljubimo  domovino  milo 
in  Njega,  ki  dom  tak  nam  dal ! 

Nazor,  ki  ga  je  tako  lepo  razvil  Gregorčič  v 
tej  pesmi,  je  prav  tisti,  ki  ga  srečujemo  v  pastir- 
skih listih  velikega  biskupa  Strossmayerja;  a 
kaj  je  dejal  na  to  Mahnič?  »Pesniku  Gregorčiču 
zdi  se  tedaj  brezmiselno  vprašanje:  katera  je 
prva,  vera  ali  narodnost?  z  drugimi  besedami: 
brezmiseln  je  boj,  ki  ga  bojujemo  z  liberalizmom, 
in  prav  imajo  vsi  radikalci  pri   „Narodu",    „Slov. 

Svetu"  itd.,  kateri  trdijo,  da  vera  nI  v  nevarnosti, 
da  liberalcev  sploh  na  Slovenskem  —  ni."  In  nato 
je  apostrofiral  pesnika  s  trdimi,  prav  skalnatimi 
besedami:  „Mi  si  za  zdaj  Gregorčičeve  besede 
dobro  zapomnimo  .  .  .  Njemu  samemu  pa  bi  sve- 
tovali bolje,  da  bi  raji  molčal  kakor  tako  pisal; 
drugače  tudi  mi  ne  bomo  molčali,  in  ako  bo 
moral  katero  trdo  slišati,  vedi,  da  si  je  zakrivil 
sam.  Mi  ne  poznamo  nobenih  ozirov,  ko  gre  za 
čistosi  naborov." 

"^  Za  svoje  delovanje  je  dobival  Mahnič  zaup- 
nico za  zaupnico  od  slovenske  duhovščine;  prvo 
mu  je  poslala  konferenca  kanalske  deka- 
ni je,  prvi  je  bil  podpisan  na  tej  dekan  Franc 
Vi  d  i  C.  Oglasili  so  se  z  zaupnim  pismom  tudi 
ljubljanski  duhovniki,  slaveči  drja.  Mahniča 
in  trdeči  med  drugim:  „S  svetlim  žarom  svoje 
bogoslovske  in  modroslovske  vednosti  temeljito 
preiskujete  —  —  — 


Ostala  leta  na  Gradišču  je  Gregorčič  precej 
mirno  prebil.  Kmetoval  je,  zanimal  se  za  svoj 
vinograd  in  tuintam  zložil  kako  pesmico.  Službe 
ni  hotel  nobene  sprejeti. 

Leta  1901.  Gregorčič  nevarno  oboli.  S  popolno 
pripravo  in  mehko  resignacijo  je  gledal  koščeni 
smrti  v  obraz.  Pa  vendar  je  še  okreval. 

Prebolelega  pesnika  je  posetil  ljubljanski  župan 
Ivan  Hribar  z  dvema  prijateljema:  Ivanom 
Vrh  ovni  ko  m  in  Vatroslavom  Holzem.  Za- 
pazili so  v  njegovi  hišici  na  hribu  nedostatek, 
ki   bi   bil   utegnil   postati    usoden    za    slabotnega 

—  59  — 


Gregorčiča  —  njegova  spalnica  je  bila  brez  peči  — 
podnevi  se  je  grel  pesnik  v  kuhinji  ob  ognjišču, 
ponoči  pa  je  spal  v  nezakurjeni  sobi.  Dasi  se  je 
nekaj  časa  branil  pesnik,  naročil  je  župan  v  Ljub- 
ljani primerno  peč  in  jo  poslal  s  pečarjem  vred 
na  Gradišče.  Dne  25.  vinotoka  1901  se  mu  je  za- 
hvalil Gregorčič  tako-le: 

Sala  je  bila,  a  šala  več  ni  — 

Kahljenka  sobo  že  mojo  krasi, 

včera  postavljena, 

vedno  pripravljena, 

da  mi  iz  spalnice  zimo  podi, 

udom  pa  starim  deli 

mehkoprijetno  toploto. 

Bodi  darivcem  za  kras  in  dobroto 

srčna  zahvala  izjavljena! 

Tej  zahvali  je  dodal  še  pripomnjo:  „Res,  ako  bi 
tudi  ne  bila  potrebna,  že  lepota  je  nekaj  vredna. 
Snoči  me  je  obiskal  župnik  dornberški  ter  se  iz- 
razil: »Saj  je  ko  kakšna  kapelica !»" 

V  pismu  25.  grudna  1901  ljubljanskemu  županu 
omenja  Gregorčič  zopet  svoje  nove  gostje: 

In  peč?  Pozimske  te  ure  mi  greje, 

in  ogenj  iz  nje  se  kot  škratelj  mi  smeje ! 

Misli  in  čuvstva,  ki  so  obhajala  Gregorčiča  med 
boleznijo,  je  pesniško  obdelal  in  nastal  je  tretji 
zvezek  njegovih  poezij.  Delal  je,  kakor  je  pisal 
prijatelju,  s  hitrostjo  brzovlaka. 

Tudi  ta  zvezel<  je  založil  Josip  Gor  up,  ki  je 
plačal  pesniku  3000  K.  Gregorčič  se  je  čutil  bla- 
gemu mecenu  hvale  dolžnega  in  posvetil  mu  je 
tretji  zvezek. 

Veledušnemu    gospodu   Josipu   Gorupu: 

Ta  šop,  iz  pestrih  rož  spleten, 
naj  Tebi  bode  posvečen; 
saj  posvečenja  vreden  ni 
nihče  med  nami  bolj  kot  Ti, 
noben  Sloven, 
oj  blagodušni  naš  mecen! 

Tretji  zvezek  je  kritika  precej  mrzlo  sprejela. 
Naravno  je,  da  ne  dosega  ta  zvezek  ni  prvega, 
ni  drugega.  Pomisliti  moramo  samo  to,  da  je 
nastal  ta  zvezek,  ko  je  bil  pesnik  v  bolezni  in 
bedi.  Vkljub  temu  pa  se  najde  tudi  v  tem  zvezku 
mnogo  dragocenih  biserov.  Koga  ne  presune  z 
neko  tiho  melanholijo  sledeča  pesmica: 

Tone  solnce,  tone 
za  večerne  gore, 
ž  njim  le  moja  toga 
vtoniti  ne  more. 

Zjutra  solnce  vstane 
lepše  še  žareče, 
ž  njim  pa  radost  meni 
vstati  nikdar  neče. 

Toni  solnce,  toni, 
drugim  topi  boli, 
njim  na  radost  vstajaj, 
če  za  me  nikoli. 

Gregorčič  je  bil  odločen  nasprotnik  naših  na- 
turalistov,  dekadentov,  secesionistov  .  .  .  bil  je 
človek  prejšnjega  pokol enja.__V__Gregorčičevih. 
pesmih  ni  nič  rafiniranega,  preumetnega,  odliku- 
jejo se  po  preprostosti  in  jasnosti.  Ni  jim  treba 
nikakega  razlaganja.  Gregorčič  se  drži  pravila, 
da  se  mora  vsaka  pesem  sama  po  sebi  razumeti. 

Imel  je  geslo,  ki  ga  je  1.  svečana  1892  priobčil 
v  pismu  dekanu  Vesel  u: 

Čim  naravneje, 
tem  verjetneje, 
tem  prijetneje, 
tem  veljavneje. 

Oglejte  si  in  preberite  n.  pr.  št.  V.  v  tretjem 
zvezku  in  videli  boste,  kakšna  poezija  je  to! 

Pomlad  prihaja  v  deželo,  vse  poživlja,  vse  pre- 
navlja, prinaša  življenje,  donaša  nade;  samo  k 
pesniku  se  ne  nagne,  le  njega  ne  poboža  s  top- 
lim svojim  dihom;  kajti  pesnik  je  list  na  hrastu, 
ki  je  ostal  še  čez  zimo.  Kljuboval  je  najhujši 
zimi,  o  dihu  pomladi  pa  mora  odpasti,  da  novi 
izpod  se  izcimi.  Pomlad  ga  prežene  in  da  prostora 
novemu  življenju. 

Zanimivo  je,  kako  sta  Strossmayer  in  Stritar 
sprejela  tretji  zvezek  Gregorčičevih  poezij. 

Srossmayer  je  pisal  dne  27.  velikega  travna 
Gregorčiču: 

„Dragi  moj  prijatelj  in  brat  v  Jezusu  Kristu! 

Iz  vsega  srca  hvala  Vam  za  Vaše  poezije,  ki 
ste  mi  jih  poslali.  Vse  so  klasične:  zaslužijo, 
da  se  jih  primerja  s  starimi  grškimi  in  rimskimi. 
One  segajo  v  srce  in  dušo  narodu  in  opevajo 
naše  najvišje  smotre.  Hvala  še  enkrat.  Pripo- 
ročam se  Vašenm  spominu.  Vaši  sveti  ljubezni, 
Vaši  pobožni  molitvi. 

Prijatelj  in  brat  v  Jezusu 

J.  J.  Strossmayer  1.  r. 
biskup." 

Profesor  Stritar  se  izraža  v  pismu  iz  Aspanga 
pri  Dunaju  dne  20.  velikega  travna  1902  o  ime- 
novanih poezijah  sledeče: 

„ Dragi  prijatelj! 
Z  velikim  veseljem  sem  prejel  Vašo  knjižico,  s  še 
večjim  sem  jo  bral.  To  so  Gregorčičevi  glasi,  znani 
glasi  in  vendar  novi!  Pa  kako  prosto  se  gibljete! 
To  je  zrelost!  „Posmrtnice"  so  kar  genialne! 
Toda  kaj  bi  hvalil,  kar  je  nad  hvalo!  «Maior  omni 
laude.»  Bodite  hvaležni  stvarniku  za  lepi  dar,  ki 
Vam  ga  je  podelil;  pa  mi  tudi." 

Po  prestani  bolezni  se  je  odločil  Gregorčič,  da 
da  deželi  slovo  in  odide  v  mesto.  Čudno!  Prej 
nikoli  ni  hotel  ničesar  slišati  o  mestu,  on,  sin  planin, 
na  stara  leta  mu  je  prišla  ta  misel  v  glavo.  Zato 
proda  svojo  hišo  in  zemljišče  ter  se  preseli  v  veli- 
kem travnu  J903  v  Gorico..  Tu  si  naj  me  na 
Katarinijevem  trgu  št.  4.  v  prvem  nadstropju  stano- 
vanje. Napravil  si  je  domač  oltar  in  potem  je  tudi 
maševal  doma. 

Na  večer  je  zahajal  pogostoma  v  gostilno  „Pri 
zlati  zvezdi".  Tu  se  je  shajal  s  svojimi  prijatelji. 
Pogovarjali  so  se  o  dnevnih  vprašanjih,  o  nje- 
govih poezijah  itd.  Vračal  pa  se  je  že  precej  zgodaj 
domov,  kjer  je  delal  navadno  pozno  v  noč.  Nje- 
gova strežnica  mu  je  prigovarjala,  da  naj  gre  spat, 
on  pa  jo  je  zavrnil  in  odgovoril,  da  dela  najlaže 
po  noči.  V  tem  času  je  nastalo  največ  njegovih 
pesmi. 

V  Gorici  je  bil  povsod  dobro  poznan.  Mladina 
ga  sploh  ni  drugače  imenovala  kakor  „goriški 

slavce  k".  Rad  je  zahajal  k  oo.  kapucinom  in 
frančiškanom,  kjer  je  imel  dobre  prijatelje.  Očetje 
kapucini  so  mu  celo  ponudili  brezplačno  stano- 
vanje s  hrano  in  popolnoma  prost  izhod  in  prihod. 
Pa  Gregorčič  je  gostoljubno  ponudbo  ljubeznivo 
in  hvaležno  odklonil.  Tudi  goriški  knezonadškof 
dr^  Sedej  mu  je  ponudil  stanovanje  v  svoji  pa- 
jaci;  to  je  bilo  par  tednov  pred  njegovo  smrtjo. 

Skoro  neposredno  pred  zatonom  svojega  življenja 
je  prišel  obiskat  svojega  prijatelja  notarja  Grun- 
tarja  v  Ribnico.  Ostal  je  tu  tri  tedne.  Videti 
je  bilo,  da  se  mu  bodo  povrnile  kolikor  toliko 
njegove  moči.  Počutil  se  je  razmeroma  še  dosti 
dobro  in  splošno  se  je  mislilo,  da  mu  je  usojenih 
še  nekaj  let  življenja.  Maševal  je  v  Ribnici  vsak 
dan.  Pa  videlo  se  je,  da  je  to  velika  žrtev  od 
njegove  strani.  Ker  so  ga  vedno  bolele  noge,  se 
je  moral  bati,  da  vsak  čas  pade.  In  strašna  zavest, 
da  bi  morda  padel  z  Najsvetejšim  v  roki,  mu  je 
lila  tako  grozo  v  dušo,  da  ga  je  kar  pot  oblival. 
Ob  nedeljah  je  opravil  mašo  prav  zgodaj,  namreč 
še  pred  6.  uro,  da  bi  mu  ne  bilo  treba  maševati 
pozneje  v  zatohlem  zraku.  Visoko  je  spoštoval 
Gregorčič  ribniškega  dekana  Franceta  Doli- 
narja.  Blagi  dekan  je  pesniku  z  veseljem  po- 
stregel, če  mu  je  mogel.  Dal  mu  je  na  razpolago 
voz,  ki  se  ga  je  Gregorčič  enkrat  poslužil,  in  sicer, 
ko  je  napravil  izlet  na  Velike  Poljane. 

Izpočetka  Gregorčič  ni  nič  zahajal  v  družbo. 
Hotel  je  biti  sploh  nepoznan.  Prosil  in  rotil  je 
prijatelja,  naj  ga  ne  predstavi  nikomur.  Kolikor 
bolj  pa  so  rastle  njegove  moči,  toliko  bolj  živahen 
je  postal.  Notar  Gruntar  se  je  čudil,  da  ni  preveč 

ugovarjal,  ko  ga  je  povabil  s  seboj  v  gostilno. 
Da,  privadil  se  je  tako,  da  je  celo  sam  šel  na  pivo. 
Otroke  je  imel  zelo  rad;  zlasti  tihe,  sentimentalne. 

Ce  je  prišel  v  družbo,  je  s  posebno  slastjo  po- 
slušal lepo  narodno  petje.  Razjasnil  se  mu  je  obraz, 
razširile  so  se  oči  in  pozabil  je  za  trenotek,  da 
ni  poseben  prijatelj  družbe. 

Delal  je  s  svojim  prijateljem  kratke  izlete.  Šel 
je  n.  pr.  k  Novi  Štifti,  kjer  službuje  njegov 
znanec  in  prijatelj  iz  davnih  let  župnik  Karol 
KI  i  na  r.  Nad  vse  prisrčno  je  bilo  svidenje  teh 
dveh  duhovnikov,  obeh  vztrajnih  narodnih  delavcev. 
Kdo  ne  pozna  krasne  skladbe  „Slepca"?  Njen 
duševni  oče  je  župnik  Klinar.  Mimogrede  ome- 
njeno je  on  tudi  skladatelj  lepe  pesmi  „Na  straži", 
ki  se  je  prištevala  že  mnogim  domačim  in  tujim 
skladateljem. 

S  svojo  služabnico,  ki  je  bila  tudi  prišla  v  Ribnico 
na  povabilo  Gruntarjeve  gospe  in  sicer  pesniku 
v  pomoč  in  sebi  v  razvedrilo,  je  napravil  izlet  v 
Novo  mesto  in  v  Kandijo.  Strogo  je  zabičal 
služabnici  Čili,  naj  ga  nikomur  ne  izda.  Hotel  je  biti 
popolnoma  nepoznan.  Obiskal  je  bolnico  usmi- 
ljenih bratov  v  Kandiji  in  se  je  jako  laskavo  iz- 
rekel o  vzornem  delovanju  človekoljubnega  zavoda. 
Bratje  so  mu  dobro  postregli  kot  duhovniku  in 
šele  pri  svojem  odhodu  je  povedal,  koga  da  so 
pogostili.  Seveda  je  bilo  potem  splošno  veselje 
v  bolnici. 

Po  treh  tednih  se  je  odpravil  iz  Ribnice.  V  Ljub- 
ljani pa  se  je  ustavil  zopet  pri  svojem  ljubem 
prijatelju  Ivanu  Vrhovniku.  Potem  je  odšel 
za  nekaj  dni  v  Cerklje  na  obisk  ljubljanskega 

župana  Ivana  Hribarja.  Iz  Cerkljan  je  napravil 
dne  27.  malega  srpana  (1906)  v  spremstvu  župana 
Hribarja  izlet  na  Skaručino,  kjer  je  bil  ta  dan 
velik  shod.  Spotoma  se  je  pomudil  v  Vodicah 
na  grobu  županovega  brata  Frana  Hribarja, 
za  čigar  nagrobni  spomenik  je  bil  svoje  dni  poslal 
nežno  kitico  poezije.  O  tej  priliki  se  je  seznanil 
z  vodiškim  nadučiteljem  Julijem  Slapšakom, 
ki  je  skromnega  pesnika  z  navdušenim  vzklikom, 
da  do  smrti  ne  pozabi  dneva,  ko  je  spoznal  naj- 
slavnejšega še  živečega  slovenskega  pesnika,  genil 
do  solza. 

O  tej  priliki  je  tudi  obiskal  Gregorčič  na 
Dovjem  svojega  dragega  prijatelja  župnika  Ja- 
koba Aljaža,  ki  je  .^glasbil  mnogo  najlepših 
njegovih  pesmi,  in  potem  se  je  odpeljal  po  novi 
železnici  domov  v  Gorico.  Med  potjo  se  je  ustavil 
v  Sv.  Luciji  in  v  Tolminu,  kjer  so  mu  napra- 
vili Tolminci  lepo  serenado. 

Zdelo  se  je,  da  hoče  Gregorčič  še  enkrat  vun 
v  naravo,  da  hoče  še  zadnjikrat  podati  roko  v  slovo 
svojim  najljubšim  prijateljem  na  Kranjskem. 

Nihče  ni  mislil,  da  je  večer  Gregorčičevega 
življenja  tako  blizu.  Mislilo  se  je,  da  ga  je  nje- 
govo potovanje  po  Kranjskem  malo  okrepčalo,  a 
domov  prišedšemu  so  pešale  moči  bolj  in  bolj. 
Že  je  stala  koščena  smrt  z  neusmiljeno  koso  tik 
njegove  postelje  .... 

Naslednje  vrstice  posnemljemo  večinoma  po 
„Gorici" : 

Dne  15.  listopada  1906  je  bil  Gregorčič  zopet 
enkrat  pri  „Zvezdi".  Bil  je  vesel  in  dobre  volje. 
Razgovarjali  so  se  o  njegovih  delih.    V  zadnjem 

času  se  je  bavil  namreč  zlasti  s  prevodi  iz 
sv.  pisma.  Rekel  je,  da  Jeremijeve  žalostinke 
ne  bodo  zadostovale  za  cel  zvezek,  da  bo  torej 
potreba  še  nekaj  narediti.  Pogovor  je  slučajno  na- 
nesel  tudi  na  domačo  politiko.  Pesnik  je  rekel: 
„Ta  prepir  nam  mnogo  škoduje.  Saj  bi  se  lehko 
združili  vsi  dobromisleči  pod  narodno  zastavo  in 
pri  skupnem  delu  v  blagor  naroda,  kakor  je  nekdaj 
bilo.  Poudarjalo  naj  bi  se  v  politiki  to,  kar  nas 
druži  in  veže,  a  ogibalo  se  onega,  kar  nas  loči. 
Ljudstvu  se  ne  sme  izpodkopavati  vere,  v  ostalem 
naj  pa  vsakdo  sam  uredi  svoje  razmerje  do  Boga 
in  naj  bo  za  to  odgovoren."  In  ko  mu  je  v  tem 
vsa  družba  pritrdila,  rekel  je  še  odhajajoč:  „Mi 
dobro  mislimo,  žalibog,  da  današnjega  sveta  ne 
spreobrnemo;  nas  nočejo  poslušati".  To  so  bile 
izimši  pozdrav  zadnje  besede,  ki  jih  je  izgovoril 
v  družbi  okoli  7.  ure  zvečer. 

Zdi  se,  da  je  pesnik  slutil,  da  ga  zadene  kap. 
Ko  je  bil  profesor  Ivančič  tisti  zadnji  večer  v 
njegovo  družbo  prišel,  mu  je  nekako  krčevito 
roko  stiskal  in  mu  je  ni  hotel  izpustiti.  Govoril 
je  tudi  o  kapi.  Ko  je  prišel  domov,  je  hotel 
svojo  oporoko  nebistveno  prenarediti,  služabnica 
pa  mu  je  rekla,  naj  se  ne  razburja  in  naj  gre 
počivat. 

Doma  je  delal  nenavadno  dolgo  v  noč.  Drugo 
jutro,  to  je  v  petek,  je  vstal  živahen  in  dobre  volje. 
Ob  7.  uri  je  maševal  doma  v  svoji  kapelici.  Pred 
epistolo  se  mu  kar  naenkrat  začne  zapletati  jezik, 
da  ni  mogel  več  razločno  moliti.  To  je  opazila 
takoj  njegova  služabnica  Čila  in  mislila,  da  mu 
je  slabo.    On  pa  stopi  na  prag  in  pravi: 

—  67  —  5* 


„Ne  morem  več,  ne  morem!  Mrtvoud  me  je 
zadel!" 

Zahteval  je  ogledalo,  a  na  obrazu  ni  opazil  no- 
bene premembe.  Sedel  je  k  pisalni  mizi  in  iz- 
kušal  nekaj  zapisati,  kar  pa  ni  bilo  več  mogoče. 
Niti  ena  črka  ni  bila  čitljiva.  Brž  so  poklicali 
zdravnika  drja.  Breclja.  Zdravnik  ga  je  našel 
sedečega  pri  mizi,  na  kateri  je  ležalo  sveto  pismo, 
več  popisanih  papirčkov  in  zapečateno  pismo  z 
napisom:  „Moja  oporoka."  Rekel  je  zdravniku, 
naj  ga  le  pusti  umreti,  češ:  „ker  sem  sklenil  ra- 
čune svojega  življenja."  Zahteval  je  izpovednika, 
a  v  posteljo  se  je  branil  iti  in  je  dejal,  da  hoče 
umreti  izvun  postelje.  Zadnjo  popotnico  je  prejel 
stoje;  le  malo  se  je  pripognil.  Med  boleznijo  je 
dr.  Brecelj  dvakrat  poklical  v  posvet  zdravnika  drja. 
Aleksija  Rojca.  Prve  dni  je  bil  bolnik  precej 
zmeden,  a  od  nedelje  do  srede  je  bil  pri  zavesti, 
tako  da  so  zdravniki  imeli  upanje,  da  okreva. 
Sicer  ga  je  napadala  njegova  stara  bolezen  zla- 
tenica, a  vendar  bi  morda  bil  okreval,  ko  bi  v 
sredo  ne  bila  pritisnila  pljučnica.  Bolnik,  pre- 
zgodaj ostarel  in  splošno  oslabel,  ni  bil  kos  temu 
napadu.  Vedno  bolj  je  slabel  in  v  petek  so  mu 
moči  vidno  pešale.  Katastrofo  so  pričakovali  že 
ponoči.  Le  tupatam  se  mu  je  za  malo  vrnila 
zavest.  Pet  minut  pred  smrtjo  je  bil  pri  polni 
zavesti.  Ko  so  mu  podali  v  roko  sv.  razpelo,  ga 
je  krčevito  pritisnil  na  umirajoča  ustna  in  po- 
ljubil. Pri  njegovi  postelji  so  bili  zbrani:  njegov 
bratranec  župnik,  postrežnica,  izpovednik  in  pri- 
jatelj kapucin  oče  Lin  ter  dr.  Brecelj.  V  soboto 
24.  listopada  dopoldne  ob  10.  uri  10  min. 

mu  je  nehalo  utripati  srce  in  Simona  Gre- 
gorčiča —  ni  bilo   več-. 

Kakor  blisk  je  šla  po  širnem  slovenskem  svetu 
novica:  „Naš  Simon  Gregorčič  je  umrl."  Vsi 
slovenski  listi  so  prinesli  to  vest.  Goriški  listi 
so  priredili  posebne  izdaje,  drugi  pa  so  prinašali 
med  novicami  nekrologe,  posvečene  spominu 
umrlega.  Raz  hiše  goriških  Slovencev  so  še  isti 
dan  zavihrale  črne  zastave.  »Slovenska  čitalnica" 
je  odpovedala  svoj  koncert  s  plesom,  ki  bi  se 
bil  imel  vršiti  v  soboto  zvečer.  Tudi  »Solkanski 
Sokol"  ni  priredil  napovedane  veselice  s  plesom. 
Pa  ne  samo  v  Gorici,  marveč  tudi  po  drugih 
slovenskih  mestih  so  visele  črne  zastave  v  znak, 
da  je  preminul  največji  slovenski  pesnik  nove 
dobe,  ljubljenec  slovenskega  naroda. 

Oporoko  so  odprli  v  soboto  dopoldne  na 
sodišču  v  navzočnosti  sodnega  svetnika  Rutarja 
in  profesorja  Josi  pa  I  vančiča,  ki  ga  je  po- 
kojnik določil  za  izvrševalca  svoje  oporoke. 
Za  glavnega  dediča  imenuje  v  oporoki  vzorni 
»Šolski  dom".  Nadalje  določa  med  drugim, 
da  ga  morajo  pokopati  na  Libušnjem  pri  Sv.  Lov- 
rencu, da  naj  bo  pogreb  popolnoma  preprost  ter 
da  se  ga  ne  sme  secirati. 

Začenja  pa  se  oporoka  tako-le: 

„V  imenu  presvete  Trojice ! 

Ko  duh  zapusti  svoje  telesno  bivališče,  naj  te- 
lesne ostanke  izroče^r^v.  Lovrencu  na  pokopališču 
rojstne  duhovnije  libušenjske.  Pogreb  bodi  pre- 
prost: prah  sem  in  pepel!" 

V  soboto  popoldne  in  v  nedeljo  so  romale 
množice  slovenskega  ljudstva  iz  Gorice  in  bližnje 

ter  daljne  okolice  na  Gorišček,  kjer  je  ležal  mrtvi 
pesnik.  A  ne  samo  Slovenci,  tudi  Italijani  so 
prišli  kropit  »velikega  pesnika  Slovencev".  Ob 
krsti  je  delala  neprestano  častno  stražo  dvojica 
Sokolov.  —  Obraz  pokojnika  je  bil  miren  in  sve- 
čanosten.  V  nedeljo  popoldne  je  bil  dohod  ob- 
činstvu za  nekaj  časa  zabranjen,  ker  so  jemali 
mrliču  masko. 

Obiskujoče  občinstvo,  ki  ga  je  bilo  vedno  vse 
polno,  si  je  s  posebnim  zanimanjem  ogledovalo 
mali  oltarček  v  hišni  kapelici,  kjer  je  pokojnik 
vsak  'dan  maševal.  Se  vedno  je  ležal  ondi  oni 
masni  plašč  na  oltarju,  kamor  so  ga  položili,  ko 
je  mašnika  zadela  kap,  masne  knjige  so  ležale 
ravno  tako  na  svojem  mestu,  le  zaprla  jih  je 
bila  strežnica. 

Lep  in  naravnost  veličasten  je  bil  mrtvaški 
sprevod.  Po  ulicah,  koder  se  je  sprevod  po- 
mikal, so  vihrale  raz  mnogo  hiš  črne  zastave,  iz 
oken,  kjer  prebivajo  Slovenci,  so  visele  manjše 
zastavice  in  črne  preproge.  Trgovine  so  bile  na 
Korenu  in  v  Gosposki  ulici  z  malo  izjemo  zaprte 
vse. 

Več  tisoč  ljudi  se  je  zbralo  v  pondeljek  zjutraj 
na  Goriščku  za  zadnje  spremstvo  blagemu  po- 
kojniku. Nekako  ob  '4  9.  uri  zjutraj  se  je  začel 
pomikati  sprevod.  Ob  straneh  po  ulicah  je  stalo 
vse  polno  ljudstva.  Skoro  pol  ure  je  trajal  sprevod. 
Imponiral  je  posebno  resen  nastop  šolske  mla- 
dine. Pogled  na  pestro  množico  na  Travniku 
je  bil  veličasten.  Med  tem  pa  se  je  krsta  blago- 
slovila v  cerkvi  ob  običajnih  molitvah.  Lepo  je 
zapelo  v  cerkvi  „ Glasbeno   in   pevsko   dru- 

štvo"  žalostinko:  »Blagor  mu!"  Navzoč  je  bil 
v  cerkvi  tudi  prevzvišeni  knezonadškof  dr.  Se  dej. 
Po  določenem  redu  se  je  sprevod  na  to  zopet 
pomikal  nazaj  na  Gorišček,  kamor  je  dospel  okrog 
V2IO.  ure.  Tu  je  že  čakal  drugi  voz,  v  katerega 
se  je  imela  položiti  krsta. 

Preden  so  vzeli  krsto  vun,  je  naravnost  ginljivo 
izpregovoril  deželni  odbornik  profesor  Berbuč 
pesniku  v  zadnji  pozdrav: 

(Obrnjen  proti  krsti):  „In  sedaj  tudi  Ti,  dragi 
Simon,  nas  zapuščaš  —  tudi  Ti  se  vračaš  nazaj 
v  planinski  raj,  kamor  Te  je  vedno  vlekel  »zlatih 
dni  spomin" ! 

In  zakaj  ravno  sedaj, 

„ —  ki  tam  zimski  dan  visi  nad  bregom, 

čez  dol  besni  leden  vihar, 

in  gozd  in  plan  ječi  pod  snegom"  ? 

Zakaj  ravno  sedaj? 

Glej  ta  dolinski  svet, 
te  zlate  vinske  griče. 
Te  nič.  Te  nič  ne  miče 
njih  južni  sad  in  cvet? 

In  to  Ti  nič  ni  mar, 
da  dragi  srčno  vdani 
Ti  kličejo:  —  »Ostani, 
nikar  od  tod,  nikar!" 

(Obrnjen  proti  občinstvu):  »Prijatelji  dragi,  za- 
stonj so  vsi  naši  zdihi,  zastonj  je  moj  klic!  Ne- 
izprosna smrt  je  za  vedno  zatisnila  oči  pesniku, 
ki  tu  spi,  zatisnila  oči  apostolu  miru,  oznanjevavcu 
ljubezni  do  Boga,  do  domovine  in  slovenskega 
naroda.  Noben  klic  ga  ne  vzdrami.  Prenehalo  je 

biti  srce,  ki  se  je  neizmerno  veselilo  vsakega  na- 
predka med  nami,  vsakega  uspeha,  srce,  ki  je 
živelo  le  za  Boga  in  za  srečo  in  slavo  sloven- 
skega naroda.  Umrl  je  mož,  jeklen  značaj,  kate- 
remu ni  bila  osoda  nikdar  mila,  a  vkljub  temu 
ga  ni  nikdar  upognila.  Umrl  je  pesnik  Simon 
Gregorčič  in  se  vrača  nazaj  v  svoj  ljubljeni  pla- 
ninski raj  ter  nas  zapušča  za  vedno. 

Za  vedno?  —  Ne!  Nikakor  ne!  Le  njegovi  ze- 
meljski ostanki  se  vračajo  v  domovino,  da  naj- 
dejo mir  v  domači  grudi,  dočim  ga  svet  njemu 
ni  privoščil,  ni  dal;  a  proizvodi  njegove  muze 
bodo  vedno  živeli  med  nami,  njegov  duh  bode 
vedno  plaval  nad  slovenskim  narodom  ter  učil 
njihove  sinove  še  v  poznih  letih  ljubezni  do 
Boga,  do  domovine  in  do  naroda.  A  on  je  bil 
naš,  je  naš  in  ostane  naš,  vedno  bode  živel  med 
nami  in  slovenskim  ljudstvom.  Nikdo,  tudi  smrt, 
ta  kruta  smrt,  ga  ne  iztrže  temu  ljudstvu. 

V  očigled  tem  dejstvom,  kaj  naj  tu  razpravljam, 
kaj  naj  govorim? 

Naj  bridko  zdihujem  za  njim,  ko 

—  našel  je  na  božjem  nebu, 
kar  tukaj  je  zastonj  iskal? 

kakor  je  sam   peval   o    svojem    prijatelju    Stresu. 

Naj  pojem   slavo   možu,   katerega  dela   slave? 

Naj  ustalim  —  bodisi  tudi  le  majhno  sliko  —  o 
njegovem  zlatem  značaju,  o  njegovem  trpljenju 
in  življenju,  o  njegovi  ljubezni  do  naroda,  o  nje- 
govih delih? 

Menim,  da  tu  ni  pravi  čas  za  to  in  tudi  ne  primerno 
mesto;  uverjen  sem  tudi,  da  nikdo  tega  ne  pričakuje. 

Namen  mi  je  le  in  naloga,  da  se  v  malih  in 
preprostih  besedah  poslovim  od  velikega  genija 
zemeljskih  ostankov,  ki  se  izročajo  materi  zemlji." 
(Obrnjen  zopet  proti  krsti):  »Izvršujoč  ta  namen 
in  to  nalogo  obračam  se  zopet  do  Tebe,  dragi 
Simon ! 

Kmalu  boš  mirno  tam  spal, 

na  griču  zelenem  ob  Soči, 

nam  mrtvim  živo  šumljajoči, 

tam  gori  pri  svetem  Lovrencu. 


Kmalu  stal  Ti  bo  grob, 

kjer  Tvojih  pradedov  nebrojen  spi  trop. 

Obljubil  si,  da  tačas  vsak  dan  o  polnoči  zapustiš 
svoj  grob  hladan  in  gledal  bodeš,  kaj  dela  Tvoj 
rod.  A  jaz  dostavljam  še  prošnjo:  Blagoslovi  tudi 
iz  nebeških  višav  svoj  rod,  blagoslovi  slovensko 
ljudstvo ! 

S  to  prošnjo  pridem  h  koncu.  V  imerm  Tvojih 
prijateljev,  v  imenu  znancev  in  častiv&v,  sploh 
v  imenu  slovenskega  naroda  izročam  Ti  zadnji 
pozdrav: 

Z  Bogom,  Simon,  z  Bogom!  Počivaj  mirno  v 
domači  zemlji!  Žemljica  Ti  bodi  lahka!" 

Nato  je  krasno  zapel  mešani  zbor  »Glasbenega 
in  pevskega  društva"  pesem:  Nazaj  v  planin- 
ski r  a  j ! 

To  je  bil  najginljivejši  prizor  veličastnega  pri- 
zora, kateri  gotovo  ostane  vsem  udeležencem  v 
živem  spominu. 

Profesor  dr.  O  z  val  d  se  je  na  to  še  v  imenu 
mladine  poslovil  od  zemskih  ostankov  nepozab- 
nega pesnika  z  besedami: 

„ Veliki  pesnik!  V  imenu  naše  mladine  Ti  za- 
kličem  na  pot  „nazaj  v  planinski  raj"  srčni:  Z 
Bogom !" 

Glasno  ihtenje  je  bilo  slišati  med  poslovilnima 
govoroma.  Več  tisoč  glav  broječa  množica  je  nemo, 
s  trpko  tugo  v  prsih,  zrla  na  krsto,  ki  je  skrila 
zadnje  ostanke  največjega  slovenskega  pesnika 
nove  dobe.  Ko  se  je  prerrt^nil  voz  z  dragocenimi 
ostanki,  je  klicala  množica:  „Z  Bogom!"  Možje 
so  vihteli  klobuke,  dame  robce  v  zadnji  pozdrav 
Simonu  Gregorčiču. 

Na  dolgi  poti  iz  Gorice  do  Libušnjega  so  spre- 
mili mrtvega  pesnika:  svetolucijski  župnik  Josip 
Fabijan  (v  mašniški  obleki),  svetnik  Vodo- 
pivec,  Klavžar,  Premrou,  odposlanec  »No- 
vega Života"  František  Stary  iz  Prostejova 
na  Moravskem,  vikar  Franke  iz  Oseka,  župnik 
Primožič  iz  Prvačine  in  mnogo  drugih.  »Sol- 
kanski Sokol"  je  spremljal  krsto  od  Goriščka 
do  solkanskega  pokopališča.  Ko  je  sprevod  pre- 
stopil pri  mitnici  mejo  goriškega  mesta,  je  bil  tu 
sprejet  od  solkanske  »Čitalnice"  z  zastavo 
in  od  občinskega  starešinstva.  Čitalniški  pevci  so 
tu  zapeli  žalostinko,  nakar  se  je  sprevod  zopet 
pomikal  naprej  do  solkanskega  pokopališča,  kjer 
so  mu  pevci  zapeli  v  slovo.  Enak  sprejem  je  bil 
v  Kanalu,  Volčah  in  Kobaridu,  kjer  je  truplo 
pokojnika  prenočilo  v  pondeljek.  Drugi  dan  ob 
7.  uri  je  bil  slovesen  pogreb  na  pokopališču 
pri  sv.  Lovrencu. 

Nebo  je  bilo  jasno  in  lepo,  v  srcih  pa  je  za- 
vladala nepopisna  bol,  ko  je  črna  prst  bobnela  na 
telesne  ostanke  našega  Simona  Gregorčiča. 

Pokopan  je  naš  pevec  z  glavo  proti  oltarju,  blizu 
svojega  očeta.  Visoki  vrh  častitljivega  Krna  pa 
gleda  na  njegovo  gomilo  .  .  . 

Povodom  smrti  velikega  pesnika  so  došle  od 
vseh  strani  številne  brzojavne  sožalne  izjave. 

Veličastni  sprevod  je  moral  imponirati  tudi 
Italijanom  v  Gorici,  katerih  taktno  vedenje  pri  tej 
priliki  se  mora  pohvalno  omeniti.  Posebno  so  pa 
sijajno  dokazali  zavedni  Slovenci  na  Goriškem,  kako 
so  ljubili  in  častili  svojega  največjega  pesnika  .  .  . 


Gregorčič  je  bil  mož  precej  velike  sloke  po- 
stave, lepih,  živih,  sivkasto  modrih  oči  in  viso- 
kega čela,  kar  mu  je  vse  vtisnilo  znak  nekaj  ve- 
likega, duhovitega.  Bil  je  planinski  sin.  Na 
svoje  domače  planine  ni  pozabil  svoje  žive  dni. 
In  reči  smemo,  da  je  zložil  veliko  svojih  naj- 
lepših pesmi  spominu  svojega  rojstvenega  kraja. 
Ljubil  je  svoj  rojstveni  kraj  tako,  da  je  hotel  tudi 
ležati  v  domači  žemljici.  Ta  želja  se  mu  je  iz- 
polnila: 

Ena  se  tebi  je  želja  spolnila, 
truplo  da  v  zemlji  domači  leži. 

DomaČi  planinski  zrak  mu  je  kaj  dobro  del. 
Ni  bil  sicer  od  narave  posebno  krepak,  toda  dokler 
je  bil  še  doma,  je  bil  zdrav;  pokvaril  si  je 
zdravje  šele  v  malem  semenišču  v  Gorici.  Imel 
je  trakuljo;  zaradi  tega  parazita  je  trpel  grozno 
lakoto  v  malem  semenišču.  Ko  se  je  je  iznebil, 
je  rekel  v  šali,  da  je  poginila  lakota. 

Ubog  že  od  doma  je  ostal  tak  vse  svoje  živ- 
ljenje.   Ko  bi  bil  hotel,  bi  se  mu  bilo  pač  lehko 

;e  godilo.  Saj  so  mu  ponujali  od  vseh  strani 
dobrih  in  lehkih  služb.  Pa  hotel  je  biti  prost 
in  ni  sprejel  službe,  koji  ni  bil  kos.  Iz  tega 
vzroka  ni  hotel  na  primer  sprejeti  tajništva  pri 
»Matici  Slovenski",  ki  bi  bilo  kakor  nalašč  zanj. 
Pa  poslušajmo  njega  samega! 

y^Zakaj  nisem  kompetiral  za  tajništvo  pri  .„ Ma- 
tici Slovenski"?  Ker  rezultat  mojega  premišlje- 
vanja je  bil  ob  kratkem  ta,  da  nisem  mogel  upati 
biti  posebno  koristnim  pri  tem  zavodu; 
samo  zaradi  svoje  komoditete  pa  nisem 
maral    prositi." 

Na  ugodnost  in  udobnost  torej  Gregorčič  ni  dal 
mnogo.    Saj  sam  tako  lepo  uči: 

Ni  praznik,  predragi  mi,  naše  življenje, 

življenje  naj  bode  ti  delaven  dan ! 

Od  zora  do  mraka  rosan  in  potan 

ti  lajšaj  in  slajšaj  človeško  trpljenje ! 

Ne  plaši  se  znoja,  ne  straši  se  boja, 

saj  moško  dejanje  krepčuje  moža, 

a  pokoj  mu  zdrave  moči  pokonča, 

dejanje  ti  ljubi,  a  boj  se  pokoja! 

Dolžan   ni   samo,   kar  veleva   mu   stan, 

kar   more,   to   mož   je   storiti   dolžan. 

Na  delo  tedaj,  ker  resnobni  so  dnovi, 

a  delo  in  trud  ti  nebo  blagoslovi! 

Prostost  in  neodvisnost!  to  je  bila  Gregorčičeva 
parola  in  zaraditega  ni  hotel  sprejeti  privatnih  služb. 
Če  je  videl,  da  se  kje  ne  more  izkazati  koristnega, 
se  ni  silil  v  ospredje.  Bil  je  tudi  predemokratičen 
za  to.  Poglejmo!  Dobil  bi  bil  netežko  službo  v  knežji 
rodbini  v  Planini.  Kaj  piše  glede  tega  prijatelju? 

„Prav  lepo  se  ti  moram  zahvaliti  za  prijazno 
skrb,   ki   jo  imaš  za  me;   vendar  naj  Ti  kar  na- 

ravnost  povem  kot  prijatelj  prijatelju,  da  jaz  nisem 
za  knežje  hiše:  prenaraven,  preprost,  a  tudi  pre- 
ponosen  sem !  Vezan  bi  bil  preveč  na  zunanje 
"oblike,  katerih  trpeti  ne  morem  in  moral  bi  se 
uklanjati,  česar  nočem  jii  mi  tudi  ni  treba.  Naj- 
b~dlje  se  počutim  med  enakimi.  Vesti  naj  se  smem, 
kakor  me  je  volja!" 

Iz  teh  vrstic  pač  jasno  govori  duh  demokra- 
tičnosti in  obenem  tudi  duh  ponosa.  Kakor  je 
bil  Gregorčič  skromen  do  skrajnosti,  tako  je  bil 
tudi  toliko  ponosen,  da  ni  hotel  nikoli  ukloniti 
tilnika.  Vedno  je  ostal  mož,  dasi  je  bil 
dostikrat  sam.  Imel  je  pač  prijatelje,  ali  ti 
niso  bili  pri  njem.  Bili  so  eden  tu,  drugi  tam, 
in  le  redko  se  mu  je  nudila  prilika,  da  se  je 
mogel  osebno  odkriti  svojemu  prijatelju. 

Od  njegovega  kaplanovanja  v  Kobaridu  datira 
veliko  njegovo  prijateljstvo,  ki  ga  je  vezalo  s 
pesnikom  Krilanom  in  s  pisateljem  Erjavcem. 
Tem  trem  prijateljem  se  je  pridružil  Ignacij 
Gruntar.  Navduševali  so  drug  drugega  za  na- 
rodno delo,  delali  vsak  na  svoj  način  za  povzdigo 
narodne  ideje,  za  boljšo  bodočnost  slovenskega 
naroda. 

Krilan  (Josip  Pagliaruzzi)  je  bil  izboren 
epični  pesnik.  Gregorčič  je  njegove  darove  zelo 
cenil.  Precej,  ko  sta  se  spoznala,  sta  čutila  drug 
do  drugega  kakor  neko  privlačno  silo.  Seveda 
je  bil  Gregorčič  takorekoč  Krilanov  učitelj  in 
Krilan  se  je  tudi  s  ponosom  štel  za  učenca  ta- 
kega mojstra,  kakor  je  bil  Gregorčič.  To  raz- 
merje je  imelo  res  nekaj  prisrčnega,  ker  sta  se 
našli  dve  pesniški,  mehko  čuteči  duši. 

Leta  1881.  piše  Gregorčič  prijatelju  Grun- 
tarju: 

„Kar  se  tiče  Krilana,  ga  pač  Ljubljančani 
krvavo  potrebujejo.  Njegove  pesmi  so  prav  lepe 
—  čeprav  niso  pisane  v  Levstikovem  jeziku,  kar 
niti  treba  ni.  Na  Kranjskem  zdaj  nimajo  bolj- 
šega poeta,  nego  je  Krilan.  In  zdaj  se  je  še  Bric 
prav  srečno  oglasil  s  pesmijo  «Pri  So či».  Po- 
ezija je  zapustila  Savo  ter  preselila  se 
na   Sočo!"    (Bric   je   bil   namreč  tudi  Goričan). 

Pa  pesniku  Krilanu  ni  bilo  usojeno  dolgo  živ- 
ljenje. Komaj  dobro  vstopivši  v  svet  se  je  že 
moral  preseliti  v  večnost. 

Ko  se  je  videlo,  da  se  bo  Krilanu  najbrže 
utrgala  nit  življenja,  piše  Gregorčič  s  tiho  ža- 
lostjo notarju  Gruntarju: 

„Včeraj  sem  videl  tudi  Pagliaruzzijeve  (rod- 
bino Krilanovo).  Stari  P.  mi  je  skrivaj  povedal 
in  solze  so  se  mu  udrle,  da  se  boji  za  Pepija, 
da,  še  več,  da  meni,  da  je  gotovo  izgubljen. 
„Meni  je  obupati",  joče  ubogi  mož!  Jaz  sem  ga 
tolažil  in  rekel,  da  jaz  tega  ne  morem  in  nočem 
verjeti.  In  res!  Pepi  pravi,  da  ima  le  oslo,  kakor 
lansko  zimo.  Našel  sem  ga  pri  mizi,  videti  je 
zdravega  lica  in  precej  lepo  rejen;  tudi  je  bil 
ves  čas  vesel,  ves  kakor  po  navadi.  Jaz  ne  morem 
razumeti  in  vendar  trdi  zdravnik,  da  .  .  .  Bog  ob- 
varuj! To  bi  bila  res  nesreča!  Takih  zlatih  mla- 
deničev  potrebuje  domovina.  Izguba  bi  bila  zanjo 
velika,  za  naju  pa  še  večja.  Jaz  ne  morem  verjeti." 

Tudi  razmerje  Gregorčičevo  do  Erjavca  ni  bilo 
nič  manj  prisrčno.  Razlika  ta,  da  sta  si  tu  stala 
dva   zrela   moža  nasproti.    Erjavec  je  bil  velik 

kritičen  duh;  pesnik  je  veliko  dal  na  njegovo 
sodbo.  Kar  je  rekel  Erjavec,  to  je  držalo.  Gre- 
gorčič ni  nikoli  zamudil  prilike,  kadar  je  šel  v 
Gorico,  da  ne  bi  obiskal  dragega  svojega  prija- 
telja. Posvetiti  mu  je  hotel  iz  velikega  spo- 
štovanja in  prijateljstva  prvi  zvezek  svojih  poezij 
—  kakor  smo  že  slišali  —  a  Erjavec  je  v  svoji 
skromnosti  to  odklonil,  češ,  s  tem  ne  bi  knjiga 
nič  pridobila.  —  Preden  je  izdal  Gregorčič  prvi 
zvezek  svojih  poezij,  je  dal  rokopis  v  pregled 
Erjavcu,  ki  je  mnogim  pesmim  dodal  pripomnje. 
Na  rokopisu  prvega  zvezka  stoji  pesnikova  be- 
ležka: „NB:  Opazke,  pod  nekaterimi  poezijami  s 
svinčnikom  napisane,  so  od  blage  roke  pokoj- 
nega profesorja  Fr.  Erjavca,  kateri  mi  je  te  pesmi 
pred  tiskom  blagohotno  pregledal.  10.17.  1888. 
S.  Gregorčič  1.  r. 

Gregorčičevo  veliko  nagnenje  do  narave 
je  Erjavec  kot  zoolog  in  botanik  še  povzdignil. 
Erjavec  je  vplival  na  pesnika,  da  se  je  le-ta  začel 
intenzivneje  baviti  z  botaniko.  In  težko  si  našel 
rožo,  ki  bi  ji  ne  vedel  Gregorčič  slovenskega, 
nemškega  in  latinskega  imena. 

Kako  da  je  spoštoval  tudi  Erjavec  Gregorčiča, 
kaže  velika  skrb  za  njegovo  zdravje.  Tu  odlomek 
iz  pisma  Erjavčevega  prijatelju  Gruntarju: 

„Naš  Simon  je  bil  zadnji  čas  zopet  nekaj 
bolehen.  Duh  je  močan,  ali  telo  mu  ni  za  težko 
delo,  kakor  ga  ima  v  Rifenbergu.  Zadnjič,  ko  se 
je  že  prav  slabega  čutil  in  bi  bil  najrajše  legel 
v  posteljo,  moral  je  delati  od  blizu  ranega  jutra 
do  blizu  druge  ure  p.  p." 

Tudi  Erjavcu  ni  bilo  usojeno  dolgo  življenje. 
Leta  1887.  je  zatisnil  svoje  oči  na  veliko  žalost 
Gregorčiču. 

Od  kobariških  prijateljev  je  ostal  Gregorčiču 
samo  še  notar  Gruntar,  od  drugih  bližnjih  ro- 
jakov pa  profesor  Ivančič. 

Na  Kranjskem  mu  je  bil  najljubši  prijatelj 
trnovski  župnik  Ivan  Vrh  ovni  k  v  Ljubljani. 
Njemu  je  zaupal  vse  skrivnosti,  ž  njim  se  posve- 
toval o  literarnih  zadevah.  Vrhovnik  pa  je  bil 
največji  podpiratelj  pokojnikov.  V  velikem  srpanu 
leta  190L  je  pisal  Gregorčič  prijatelju  Ivančiču: 

„Denarja  res  nimam;  črešenj  je  bilo  res  polno, 
a  cena?  Skoro  zastonj!  Menda  nisem  gospodar 
v  žepu  10  for.  Sreča,  da  imam  od  vrlega  Vrhov- 
nika  maše  po  1  for.;  s  tem  in  z  mastno  penzijo 
se  izhaja.  Odločili  so  mi  bili  225  for.,  a  le  na 
oporekanje  dekana  Hvalice  so  mi  «izjemno»  pri- 
sodili 340  for." 

V  istem  pismu  nadaljuje: 

„Zdaj  pa  še  enkrat  za  Vaju  prijateljstvo  hvala! 
Vidim,  da  imam  še  nekaj  mi  dragih  na  svetu. 
Vidva  me  vabita;  vabi  Vrhovnik,  vabi  župan  Hribar 
v  svojo  vilo  v  Cerkljah,  kjer  boš  imel  vso  oskrb, 
vabi  župnik  v  Dovjem  —  Triglavan  Aljaž,  vabi 
naš  Žlogar,  kjer  bi  imel  sobo  in  «skromno  hrano». 
Ali  me  hočete  ne  razčetveriti,  pač  razpeteriti!  No, 
srčna  hvala  Vam  vsem.    Prijateljstvo   dobro  de." 

Istotako  visoko  je  cenil  tudi  ljubljanskega  žu- 
pana Ivana  Hribarja,  ki  ga  je  tudi  vedno  rad 
posetil  in  ki  je  bil  ž  njim  v  nepretrganem  do- 
pisovanju. 

Kar  se  pa  poezije  tiče,  je  bil  Gregorčiču  glavna 
avtoriteta  Stritar.  Pod  neko  pesem  „Samson" 
je  zapisal  Gregorčič  besede: 

„Za  Stritarja  v  neoporečno  —  sodbo! 
On  je  za  me  —  «Roma  locuta». 

24./4.  1903." 

Še  mnogo  drugih  prijateljev  je  imel  Gregorčič; 
med  njimi  je  bil  na  primer  Kragelj,  Holz, 
Rutar,  o.  Otokar  Cejan,  Trinko  itd.  Omenili 
smo  že   duhovitega  Stresa   in  dekana  Vesela. 

Kakor  nekaka  zvezda  vodnica  in  tolažnica  je 
spremljal  Gregorčičevo  življenje  od  njegovega 
kaplanovanja  v  Kobaridu  naprej  —  dekan  Jekše. 
Slišali  smo  že  mnogo  lepega  o  tem  blagem  možu. 
Čujmo  še  genljivo  voščilo  Jekšetovo  Gregor- 
čiču za  novo  leto  1888! 

„Bi  se  pa  ne  bilo  čuditi,  ako  niste  prav  zdravi. 
Ko  viharji  od  vseh  strani  v  človeka  butajo,  ni 
drugače,  kakor  da  napadi  ne  pridejo  samo  do 
kože,  ampak  da  sežejo  tudi  do  srca,  človeka  več 
ali  manj  vznemirjajo  in  tudi  telesnemu  zdravju 
škodujejo.  Tu  ne  pomaga  nobena  filozofija:  člo- 
vek je  človek,  občutljiv  vsak,  eden  bolj,  drugi 
manj.  Srečen,  kdor  more  reči  s  sv.  Pavlom:  «Meni 
je  pa  celo  malo  mar  od  človeškega  dne  sojenemu 
biti.»  Ostanite  možak!  Ko  Vaše  novo  delo  na 
dan  pride,  ste  prepričani,  da  se  bodo  oglasili  po- 
klicani in  nepoklicani.  Hvala  naj  Vam  bo  v  tolažbo 
in  spodbudo  k  novemu  delu,  grajo  pa  spregledajte. 
—  Kdor  malo  razume,  se  navadno  šopiri  veliko." 

Gregorčič  je  bil  takih  besedi  jako  vesel.  Bilo 
mu  je  v  veliko  zadostilo,  da  mu  daje  mož,  kakor 
je  bil  Jekše,  tako  tolažbo. 

Kake  nazore  je  imel  Gregorčič  o  svetu, 
nam  dobro  kaže  naslednji  slučaj:  Kakor  vemo, 
se  je  vpisal  kot  kaplan  na  modroslovski  fakulti 
dunajske  univerze  kot  izreden  slušatelj  grščine  in 
latinščine.  Znano  nam  je  tudi,  da  je  vpisovanje 
opustil.  Zakaj?  Cujmo! 

„V  Beč  ne  pojdem,  ostanem  doma,  spoznavam 
dan  na_dan_ho\']e,  da  nisem  za  svet  in  da  svet 
jii  zame  —  najbolje,  da  sva  ločena.  Nimam  več 
niti  moči,  niti  poguma,  da  bi  se  vrgel  v  hrum  in 
šum  življenja,  prepozno  je!  Poleg  tega  se  tudi 
bojim,  da  to,  kar  bi  mi  imel  dati  in  pokazati  svet, 
bi  nikakor^ne^povzdignilo  mi  potrtih  moči  — 
marveč  bi  le  užalilo  _in-p.Qtrlo  srce.  _5e  to  malo, 
kar  mi  je  znano  o  svetu,  mi  je  preveč!  Klasike 
hočem  pa  vendar  tudi  v  naprej  prebirati,  da  se 
kaj  naučim  in  da  si  s  poštenim  poslom  odganjam 
sitne  muhe." 

Iz  tega  sledi  Gregorčičevo  naziranje  o  svetu,  na 
drugi  strani  pa  kaže,  kako  ljub  mu  je  bil  študij 
klasičnih  jezikov.  Iz  velikih  mislecev  grških 
in  latinskih  si  je  nabiral  življenjsko  modrost,  iž 
njih  je  zajemal  pravo  uteho  in  tolažbo.  —  Na  tem 
mestu  lehko  omenimo,  da  je  bil  Gregorčič  jako 
naobražen  mož.  Poleg  staroklasičnega  slovstva  se  je 
zanimal  v  prvi  vrsti  za  domače  slovensko,  poznal  je 
dobro  slovanska  slovstva,  pa  tudi  nemško 
in  italijansko  mu  ni  bilo  tuje.  Izmed  pesnikov 
velikanov  je  najbolj  čislal  „nesmrtno  solnce" 
Homerja,  Shakespeareja,  Goetheja  in  pred 
vsem  seveda  tudi  našega  pesnika  prvaka  Pre- 
šerna. —  O  priliki,  ko  je  obiskal  na  Goričanih 
knezoškofa  Ivana  Zlatousta  Pogačarja,  sta 

napravila  s  prijateljem  Gruntarjem  izlet  na  Bled, 
Bohinj  in  k  Savici.  Tu  je  pesnik  občudoval 
naravno  krasoto  in  se  zamislil  v  boje  starih  Slo- 
venov,  predočil  si  je  krst  Črtomirov,  kar  nedo- 
segljivo opeva  Prešeren  v  svojem  »Krstu  pri  Sa- 
vici". —  Tudi  za  socialne  pojave  se  je  brigal. 
Poznal  je  na  primer  jako  dobro  italijansko  pisate- 
ljico Ado  Negri,  ki  jo  je  visoko  čislal. 

Njegove  poezije  niso  le  izključno  naša  last. 
Mnogo  njegovih  pesmi  je  prevedenih  zlasti  na 
hrvaški  jezik,  pa  tudi  druga  slovanska  slov- 
stva imajo  precej  prevodov  Gregorčičevih  poezij. 
V  nemščino  je  lepo  prevedel  nekatere  pesmi 
Samhaber,  Funtek  in  dr. 

Gregorčič  je  bil  v  prvi  vrsti  Slovenec,  pot^m 
pa  Slovan  z  dušo  in  telesom.  Ko  se  je  vršila 
"nfeta  1885.  na  Velehradu  velika  slavnost  v  pro- 
slavo tisočletnice  blagovestnikov  sv.  Cirila  in  Me- 
toda, je  navdušen  pohitel  tja.  Med  drugimi  je  bil 
v  njegovi  družbi  tudi  župnik  Vrhovnik.  Prišla  sta 
na  Velehrad  in  brala  tam  sv.  mašo:  Vrhovnik  pri 
^CiiiLoizem,..  Q.r_egoxčLč  pri  Metodovem  oltarju. 

Trpeče  človeštvo  je  bilo  Gregorčiču  zelo 
pri  srcu.  To  dokazujejo  pred  vsem  njegove  pesmi 
v  delavskem  listu  »Svetilniku".  Pa  tudi  dejansko 
je  to  pokazal  in  sicer  v  dosti  slučajih.  Pesnik-trpin 
Josip  Cimperman  je  živel  v  veliki  bedi.  Pri- 
kovan na  posteljo  brez  vsakega  zaslužka  je  pre- 
trpel ne  samo  velike  telesne,  temveč  tudi  duševne 
muke.  Na  Cimpermanovo  bedo  je  opozoril  pesnika 
Vatroslav  Holz  v  pismu  jeseni  leta  1882.,  nakar 
je  odgovoril  Gregorčič  s  pismom,  ki  ga  je  priobčil 
Holz  v  5.  številki   »Slovana"  1.  1907.     Gregorčič, 

sam  skoro  brez  kruha,  je  pisal  svojim  prijateljem 
in  prosil  za  nesrečnega  trpina,  kar  bi  ne  bil  storil 
zase  nikoli.  In  sam  mu  je  namenil  ves  honorar 
celega  leta,  ki  bi  ga  bil  imel  prejeti  od  „Zvona". 
Pač  plemenito  srce!   Pa  saj  sam  poje: 

Odprto  srce  in  odprte  roke 
imej  za  trpečega  brata ! 

On  se  je  v  polni  meri  ravnal  po  svojih  lastnih 
človekoljubnih  naukih. 

Ko  je  leta  1895.  potres  poškodoval  Ljub- 
ljano, poslal  je  Gregorčič  nesrečnikom  200  K 
v  dar.  Ljubezen  njegovega  srca  je  bila  brezmejna. 
Sam  je  trpel  pomanjkanje,  da  je  le  mogel  po- 
magati sobratom. 

Prišedši  za  stalno  v  Gorico,  se  je  zopet  lotil 
prestave  sv.  pisma.  V  delu  je  imel  krasno  he- 
brejsko pesnitev:  Joba.  Z  Jobom  se  je  pečal  že 
leta  1892.  Takrat  je  pisal  Veselu:  „Jaz  prevajam 
Jobovo  knjigo  in  bom  to  poletje  s  prevodom  gotov." 
Vendar  pa  ni  šlo  tako  naglo.  Joba  je  imel  dalje 
v  rokah,  nego  svetuje  Horacij,  namreč  naj  se  knjiga 
natisne  še-le  v  devetem  letu  po  postanku.  S  svojim 
pesniškim  genijem  je  presadil  orijentalsko  poezijo 
na  domača  slovenska  tla.  Prevod  je  izšel  leta  1904. 
Z  Jobom  je  zavrnil  tistega,  ki  mu  je  očital  pesem 
»Človeka  nikar".  Vsi  slovenski  listi  brez  iz- 
jeme so  se  pohvalno  izražali  o  zares  veliki  pes- 
niški vrednosti  tega  krasnega  prevoda.  In  kdo  je 
imel  gmotno  korist  od  tega?  „ Šolski  dom"  v 
Gorici,  ki  je  bil  Gregorčiču  tako  zelo  na  srce  pri- 
rastek „ Šolski  dom"  je  ljubil  in  negoval  s  tako 
skrbjo,  kakor  more   le   ljubiti   in   negovati   šibko 

svoje  detece  ljubeča  mati.  „Job"  je  prinesel  1800  K, 
in  ves  ta  denar  je  prišel  »Šolskemu  domu"  v  korist. 
Pa  ne  samo  to.  Gregorčič  je  kupil  sam  kot  avtor 
kakih  17  izvodov  prevoda,  da  jih  je  mogel  poraz- 
deliti med  svoje  prijatelje.  Kje  najdete  dandanes 
še  tako  nesebičnost? 

Pri  vseh  svojih  pičlih  dohodkih  je  bil  pesnik 
trikrat  ustanovnik  »Šolskega  doma",  več- 
krat pa  je  daroval  po  20  K.  In  ko  je  potoval  ali 
obiskaval  svoje  prijatelje,  je  vedno  trkal  na  usmi- 
ljena njih  srca  in  prosil  podpore  za  »Šolski  dom". 

Zanimiva  je  zgodovina  o  Gregorčičevem  ci- 
lindru. 

V  prijateljski  družbi  je  bil  leta  1906.  v  Gorici 
tudi  pogovor  o  cilindrih.  Pesnik  je  rekel,  da  je 
imel  v  življenju  le  en  cilinder,  ki  ga  je  nosil  na 
dan  nove  maše.  Deželnosodni  svetnik  Matija 
Rutar  opomni: 

»No,  Tvoj  cilinder  postane  še  imeniten!" 

Pesnik  vpraša : 

»Kaj  mi  daš  zanj   v  prid  «Šolskemu  domu»?" 

»Štirideset  kron",  odgovori  Rutar. 

Kupčija  je  bila  sklenjena  in  isti  hip  je  spisal 
pesnik  te-le  verze: 

Pač  taki  starini 
bi  rogal  se  Žid; 
a  šolski  mladini 
zdaj  prišla  je  v  prid. 

Listek  s  temi  verzi  je  prilepil  k  prodanemu  ci- 
lindru. 

»Šolskodomski"  mladini  je  posvetil  himno, 
drju.  Antonu  Gregorčiču  pa  to-le  pesmico: 

Očetu   »Šolskega  doma"! 

Naš  „ Šolski  dom"  Tvoj  zlat  je  vzor! 
Bog  daj  mu  blagoslov  odzgor! 
Bog  srečo  vsakemu  daj  tudi, 
ki  zanj  žrtvuje  se  in  trudi ! 
Med  prvimi  si  prvi  —  Ti'. 
Bog  večni  vse  naj  Vas  živi ! 

Hvaležni  zavod. 

Gojenke  učiteljišča  v  Gorici  so  prosile  pesnika, 
naj  jim  napravi  kake  verze  v  »spominsko"  knjigo. 
Rad  jim  je  ustregel.  Če  je  pa  videl,  da  je  kaka 
petična  vmes,  je  rekel: 

„Rad  ustrežem  Vaši  želji,  samo  5  K  morate  dati 
za  « Šolski  dom»." 

Vse  to  je  delal  Gregorčič  iz  velike  ljubezni  do 
mladine.  Gorko  je  ljubil  svoj  rod  in  dobro  je 
vedel,  da  je  v  mladini  prihodnost,  zato  je  obračal 
vso  svojo  skrb  in  pozornost  na  mladino.  Odtod 
tolika  njegova  ljubezen  do  „ Šolskega  doma";  zato 
ga  tudi  ni  nič  tako  bolelo  in  žalostilo  kakor  na- 
padanje tega  koristnega  šolskega  zavoda. 

Gregorčič  je  bil  od  nog  do  glave  mož  po- 
štenjak, jeklen  značaj  in  vrl  rodoljub, 
kakor  jih  je  le  še  malo  med  nami.  Najbolj  je 
ljubil  resnico  in  pravico.  Kot  katehet  je  navajal 
otroke  v  prvi  vrsti  na  odkritosrčnost.  „To  je 
ona  čednost  pri  mladini",  je  rekel,  „na  katero  se 
naslanjajo  vse  druge."  Zaraditega  pa  je  odpustil 
otrokom  rad  vse,  samo  laž  in  neodkritosrč- 
nost  je  preganjal,  zaradi  teh  dveh  pregreh  je 
otroke  brezobzirno  kaznoval.  Zaradi  omenjene  svoje 
maksime  je  ljubil,  spoštoval  in  cenil  značajne  ljudi. 

„ Značaj",  rekel  je,  „ izvira  iz  trdne  volje  in  to 
treba  spoštovati,  nadarjenost  je  dana  od  narave." 
Potoval  je  jako  malo.  Omenili  smo  že,  da  se 
je  udeležil  leta  1885.  slavnosti  na  Velehradu  in 
da  je  potoval  s  prijateljem  Borštnikom  po  Dal- 
maciji in  Črnigori.  Povemo  samo  še,  da  je  šel 
leta  1881.  na  Jurčičevo  slavnost  na  Mu- 
ljavi, kjer  pa  ni  hotel  sprejeti  slavnostnega  go- 
vora: „češ,  ne  maram  se  kazati  radovedni  mno- 
žici." Še  istega  leta  se  je  vršila  tudi  v  Lo- 
gatcu velika  slavnost  v  korist  Jurčičeve  usta- 
nove. Aranžiral  je  vso  stvar  pokojni  pesnik 
Ivan  Resman  s  prijateljem  Gruntarjem. 
Samo  iz  Ljubljane  je  prišlo  do  400  izletnikov  s 
posebnim  vlakom.  In  takrat  je  prišel  tudi  Gre- 
gorčič s  svojima  prijateljema  Krilanom  in  Er- 
javcem. Po  dobro  izpali  slavnosti  so  šli  Gre- 
gorčič, Krilan,  Erjavec,  Resman  in  Gruntar  v 
Planino,  kjer  so  se  ustavili  zvečer  v  Lavričevi 
gostilni.  Ko  so  zvedeli  Planinci,  da  so  taki  ime- 
nitni gostje  pri  Lavriču  in  da  je  celo  Gregorčič 
vmes,  so  v  velikem  številu  prišli  tje  in  zasedli 
gostilniške  prostore.  Vnela  se  je  jako  živahna 
zabava.  Kar  se  oglasi  tedanji  planinski  kaplan 
k  besedi.  Napravi  se  mir,  on  pa  začne:  „ Slavna 
gospoda!"  Gregorčič  si  je  že  moral  misliti,  da 
mu  hoče  govornik  napiti,  pa  ravno  tega  ni  hotel; 
zato  da  govorniku  znamenje  z  roko,  da  njega  ne 
omenja;  le-ta  se  ni  dal  motiti  in  govori  naprej: 
„V  veliko  čast  si  štejemo,  da  .  .  ."  Pri  teh  be- 
sedah Gregorčič  vstane  in  ostentativno  zapusti 
dvorano.  Mislimo  si  lehko  splošno  razočaranje, 
ki   je   nastalo    med    posluša\/ci,   govornik    pa   ni 

končal  svojega  govora.  Gregorčičevi  prijatelji  so 
se  morali  veliko  truditi,  da  se  je  dal  preprositi  in 
je  šel  v  dvorano  nazaj;  zagotoviti  pa  so  mu 
morali  poprej,  da  bo  imel  ves  večer  mir  pred 
»govori ".  V  svoji  skromnosti  Gregorčič  ni  hotel, 
da  bi  se  ga  v  njegovi  navzočnosti  hvalno  ome- 
njalo. 

Drugi  dan  po  aferi  so  se  sešli  omenjeni  prija- 
telji pri  kosilu  v  gostilni.  Gregorčič,  Krilan  in 
Resman  so  govorili  ves  čas  v  verzih,  duhoviti 
Erjavec  je  pridejal  včasih  kako  modro,  in  bila  je 
res  prava  neprisiljena  zabava  v  ožji  prijateljski 
družbi. 

O  naši  narodni  zavesti  ni  imel  posebno 
velike  vere.  „Mi  Slovenci  smo  žalibog  premalo 
vztrajni",  pravi  v  nekem  pismu.  »Naše  navdu- 
šenje je  podobno  le  zažganemu  škopniku  slame, 
nekaj  trenotkov  lep,  velik  plamen,  a  potem  kupček 
pepela,  drugega  nič;  —  gorel  ni  niti  tako  dolgo, 
da  bi  si  pri  njem  človek  skuhal  kropa  za  večerjo. 
Tako  se  godi  vsaki  ideji,  ako  se  ji  pridno  ne  do- 
naša  kurjave.  Neti  in  neti,  da  plamen,  ki  si  ga 
vnel,  ne  vgasne."  In  vendar  Gregorčič  ne  ob- 
upa. Svojega  prijatelja  navdušuje  za  narodno 
delo.  Vztrajnost  premaga  vse  težave.  Poslušajmo, 
kako  uči  svojega  prijatelja! 

,,Kar  se  tiče  Tvoje  tožbe  o  življenju  —  no!  to 
vem  tudi  jaz,  da  mnogo  prida  ni;  a  pri  vsem 
tem  menim,  da  sodiš  nekaj  preostro.  Vsega  Ti 
ni  dalo,  česar  si  iskal,  vsi  ideali  se  ne  bodo 
/^(resničili  —  a  nekateri,  menim,  da  vendar-le! 
Ako  ne  vidiš  pri  svojem  delovanju  kar  naglo 
očitnega   ploda   —   ne   obupaj!   Jaz  sem  pa  pre- 

pričan,  da  delo  poštenega  in  značajnega  moža 
ne  ostane  brez  vpliva  in  sadu!  Vsako  zrnce  ne 
rodi,  a  vsako  tudi  ne  strohni!  Delaj  naprej  in 
uveril  se  boš,  da  nisi  živel  zastonj!" 

Kaj  ne  da,  lepi,  vzvišeni  nauki! 

Pri  vsem  svojem  težkem  in  neprijetnem  živ- 
ljenju Gregorčič  vendar  ni  popolnoma  izgubil 
humoristične  žile.  O  priliki  svojega  bivanja 
v  Ribnici  1906,  ko  je  bil  dobre  volje,  je  zložil 
prijatelju   Gruntarju   te-le  verze: 

Oj,  ta  stari  naš  Ignacij, 
je  ljubitelj  vil  in  gracij. 
Vila  vsaka,  če  je  živa, 
njemu  pa  je  dopadljiva, 
Vilo  vsako  on  vesel 
rad  bi  kušnil  in  objel. 

Te  verze  je  trenutkoma  napisal  na  kos  časo- 
pisnega papirja. 

Njegov  humor  dobro  označuje  tudi  tole: 

Neki  gospod  mu  je  bil  poslal  v  presojo  sonet, 
ki  pa  je  imel  menda  17  verzov. 

Pesnik  mu  je  odgovoril: 

Oj,  Marko,  moj  Marko! 

Pred  Bogom  Ti  svet  si  in  velik  poet, 

toda  za  , sonet' 

prav  tak  si,  ko  „čič  je  za  barko". 

Oh,  parce 

„sonettis",  mi  Marce! 

v 

Ce  je  potreba  nanesla,  je  segel  tudi  po  ironiji 
in  sarkazmu.  Satirične  vsebine  so  na  primer 
pesmi,  ki  jih  je  leta  1901.  objavljal  v  „Gorici". 
O  njih  se  je  izrazil  v  pesmi  »Panj  sršenov" 
tako-le : 

čebel  ne  gojim, 

gojim  zdaj  —  sršene, 

še  precej  strupene.   — 

Sršenov  pa  polhen  je  panj, 

kako  skrbim  zanj ! 

Skrbno  jih  kot  oče  redim 

in  kakor  , profesor'  učim  : 

zlete  naj  mi,  kamor  velim ! 

Odprl  sem  njih  ul 

in  roj  se  iz  njega  je  vsul    - 

ne  vem  pa,  če  moje  naročbe  je  čul. 

A  moji  sršeni 

zares  so  pošteni, 

ne  vem  pa,  kje  želo  puste  —   —  — 

A  če  te  je  vpičil  —  sršen  pač  kriv  ni, 

najbrž  si  nadražil  ga  —  ti. 

Življenja  Gregorčič  ni  sovražil.  Vedel  je,  da 
je  vse,  kar  je  na  svetu,  delo  nezmotnega  Stvar- 
nika. Vsaka  stvar  ima  svoje  mesto  v  prirodi. 
Tako  tudi  ženska;  ona  je  ustvarjena,  da  lajša 
in  slajša  možu  težke  življenjske  poti,  mu  vodi 
gospodinjstvo  in  vzgaja  otroke. 

Nekega   dne   se   je   izprehajal  po  svojem  vrtu, 

premišljal  je  o  svetu  in  življenju  in  zapisal  potem 

te  verze: 

Čemu  li  se  čudiš,  da  siv  že  mož 
z  dekletcem  mladim  in  cvetnim  se  ženi  ? 
Saj  tudi  pomladje,  prepolno  rož, 
najbližje  stoji  pri  zimi  studeni. 
Da,  blizu  sta  res,  a  skupaj  nikdar, 
in  če  sta  vkup,  sta  gotovo  si  v  kvar: 
v  objemu  tem  pač  bo  zimi  skopneti, 
oh,  nli  pa  mlademu  cvetju  umreti. 

Vobče  se  ozira  Gregorčič  v  svojih  poezijah, 
kadar  govori  o  ljubezni,  na  slovensko  dekle 
kot  tako.  Pri  pesmi  „Ne  zveni  mi!"  na  primer 

je  mislil  prijatelj,  da  je  imel  Gregorčič  v  mislih 
Adelo,  sestro  pesnika  Krilana.  Pesnik  pa  mu  je 
odgovoril:  „«Ne  zveni  mi!»  ni  namenjena  kakor 
ti  sodiš,  Adeli,  nego  vsaki  pošteni  in  lepi  de- 
klici." 

Nelepe  ženske  so  se  mu  smilile.  Rekel  je:  „Smili 
se  mi  vsaka  ženska,  ki  ni  obdarjena  z  lepoto; 
kajti  ona  še-le  čuti,  koliko  da  ji  je  narava  s  tem 
odvzela,  ko  vidi,  kako  se  ponašajo  njene  lepe 
tovarišice  z  naravnim  bogastvom  —  z  lepoto." 
Gregorčičeva  ljubezen  do  ženstva  je  bila  samo 
idealna,  taka,  ki  jo  je  lehko  porabil  v  poeziji. 

Njegov  duh  je  vplival  celo  na  njegovo  oko- 
lico. Njegova  kuharica  Čila  je  znala  skoro  vse 
njegove  poezije  na  izust;  pa  ne  samo  njegove, 
marveč  tudi  mnogo  Prešernovih.  Bila  je  tudi  nekaj 
časa  v  službi  pri  drju.  Sedeju,  ki  je  bil  takrat  še 
kanonik.  Pozneje  je  prišla  Čila  zopet  h  Gre- 
gorčiču. Med  tem  časom  je  postal  dr.  Sedej  knezo- 
nadškof  goriški.  Nekoč  so  vprašale  na  sadnem 
trgu  ženske  Gregorčičevo  kuharico:  „Cila,  zakaj 
si  pustila  kanonika  Sedeja?  Vidiš,  zdaj  bi  bila 
lehko  škofova  kuharica!"  Poštena  Čila  pa  jim  je 
odgovorila:  „ Škofov  je  dosti,  Gregorčič 
je   pa   le   eden!" 

Maščevalnosti  Gregorčič  ni  poznal.   Sam 

je  rekel:  »Maščeval  se  ne  bi  nikoli  nad  nikomer, 

da   bi   mu   škodovalo."    Najboljši  dokaz  za  to  je 

dejstvo,  da  se  je  udeležil  pogreba  nekega  sobrata 

_duhg  vnika,  ki.  jeJuLl^IlTjegovega  pregan  j  anja. 

Odpustil  je  svojim  nasprotnikom  tudi  prega- 
njanje in  napade,  s  katerimi  so  mu  grenili  živ- 
ljenje od  leta  1882.  naprej;  sicer  pa  teh  napadov 

ni  nikdar  pozabil  in  boleli  so  ga  še  dolgo  časa. 
—  Dokaz,  kako  so  ga  skeleli  ti  udarci,  je  pesem 
„Mahniču",ki  je  privrela  iz  njegovega  ranjenega 
srca  15.  vel.  travna  1902.  Znani  napadi  v  »Slo- 
vencu" in  »Rimskem  Katoliku"  so  neiz- 
merno oškodovali  naše  slovstvo.  Dne  10.  rožnika 
1901.  je  pisal  Gregorčič  prijatelju:  »Majinič  et 
C  o  m  p.  sta  mi  s  n  e  d  1  a  najbrž  dva   zvez  k  a." 

V  neki  pesmi  pravi: 

Od  bratov  je  prišla  grenkost, 
od  njih  pozneje  i  sladl<ost, 
obojno  pomnil  bom  do  groba.  — 
Vse  bratom  zlobnim  odpustim, 
a  dobrim  srečo  vso  želim. 

Če  je  obolel,  so  mu  morali  prijatelji  silno  pri- 
govarjati, da  je  sprejel  zdravnika.  Ko  je  prišel  v 
Ribnico,  ga  je  čakala  vsak  dan  pred  zajtrkom  in 
pred  obedom  na  mizi  bela  tekočina,  sanatogen, 
zmešan  z  vodo.  Dasiravno  je  bil  docela  uverjen, 
da  mu  to  ne  bo  nič  koristilo,  je  vendar  z  neko 
resignacijo  izpil,  ni  pa  mogel  drugače,  dal  je 
odduška  svojim  čuvstvom,  rekši:  »Dobro,  sedaj 
na  stara  leta  mi  dajete  zopet  mlečce,  samo 
mlečce,  in  jaz  se  pokorim  kakor  otroček!" 

Njegova  pesniška  produktivnost  tudi  na 
stara  leta  ni  usehnila.  Slišali  smo  že  o  več 
pesmih,  kako  so  nastale.  Župnik  Kurinčič  pa 
pripoveduje  o  pesmi  »V  pepel  nični  noči"  tole: 

»Samo  o  eni  pesmi  vem,  kako  jo  je  zložil,  in 
sicer  o  oni  prekrasni  pesmi,  zaradi  katere  je  rajni 
dr.  Zarnik  jokal,  ko  jo  je  prvikrat  v  »Zvonu" 
čital,  namreč  ,,V  pepel  nični   noči".    Zložil  jo 

je  v  Rifenbergu.  Pravil  mi  je,  da  je  šel  na  Brje 
podučevat  krščanski  nauk.  Nazaj  grede  je  za- 
gledal pokopališče  rifenberško  ter  jel  premišlje- 
vati; bil  je  razpoložen  in  še  preden  je  došel 
domov,  jo  je  imel  zgruntano  ter  zvečer  je  bila 
že  vsa  napisana." 

Leto  1901.  je  bilo  za  Gregorčiča  najhuje,  a  tudi 
najplodovitejše.  Bolan  je  bil,  v  gmotnih  stiskah 
je  živel,  a  vendar  je  skoro  vse  pesmi  tretjega 
zvezka  v  tem  letu  spisal.  Malega  srpana  1901  je 
pisal  prijatelju  Ivančiču: 

„ Komaj  plazim  okoli  hiše.  «Matte»  moje  noge 
so  še  bolj  polne  nadloge  .  .  .  Jaz  delam  s  hitrostjo 
brzovlaka;  od  velike  noči  spisal  sem  pesmi  okoli 
70  in  načrtov  še  polno.  To  mi  je  v  tolažbo;  de- 
lujoč pozabim  na  vse  bolečine.  Denarja  res  nimam. 
O  novem  letu  so  prišli  «eksekutarji»  zarubit  mi 
3  kotle  in  2  omari  —  smejal  sem  se  jim  in  po- 
kazal, da  davek  je  plačan.  Zdaj  zopet  žugajo  z  ru- 
bežem na  vse  premično  in  nepremično.  Smejal 
se  jim  bom  zopet,  ker  mi  niso  osebno  dostavili 
opomina  in  nimajo  mojega  podpisa  v  protokolu. 
Dal  sem  jim  smeje  v  zadnjič  vina,  ko  pridejo  rubit, 
dam  ga  zopet." 

Nekoč  je  sedel  v  Gorici  zopet  pri  „Zvezdi"  v 
družbi  svojih  prijateljev.  Kar  se  raznese  vest,  da 
je  preminil  največji  mož  Jugoslovanov:  vladika 
Stro6mayex._  Vse  navzoče  je  žalostna  vest  silno 
pretresla.  Profesor  Ivančič  je  spremljal  pesnika 
do  njegovega  stanovanja.  Ko  mu  je  že  hišna  vrata 
odprl,  mu  je  rekel,  naj  zloži  spominu  velikega  moža 
pesem.  Gregorčič  pravi:  „Kje  vzeti  misli?  Saj  sem 
mu  že  vendar  posvetil  5  pesmi!"    Bilo  je  okrog 

desetih,  Gregorčič  gre  v  svojo  sobo  in  ob  pol- 
noči je  bila  že  končana  krasna  dolga  pesem  na 
StroBmayerja,  ki  so  jo  potem  prinesli  slovenski 
in  hrvaški  listi. 

Gregorčič  je  dobro  vedel  za  svoje  najlepše 
pesmi,  pa  ni  hotel  nič  povedati. 

Rad  pa  je  citiral  iz  drugih  pesnikov.  Citate 
iz  raznih  starih  klasikov,  iz  Goetheja  (po- 
sebno iz  Fausta)  je  kar  stresal  kakor  iz  rokava. 
Tudi  O  vi  d  mu  je  bil  pri  srcu.  —  Jezik  je  imel 
za  največji  čudotvor.  Prijalo  mu  je  posebno  pri- 
merjalno jezikoslovje,  s  katerim  se  je  veliko  bavil. 

V  politiko  se  pokojni  pesnik  ni  vtikal,  pač 
pa  je  zasledoval  njen  razvoj,  obsojal  domače  pre- 
pire in  ekstremne  stranke.  Popolnoma  je  bil  pre- 
pričan, da  se  dajo  doseči  uspehi  le  s  složnim  delo- 
vanjem. Zato  je  izkušal  leta  1899.  preprečiti  razdor 
na  Goriškem.  To  se  mu  ni  posrečilo  in  za  svoje 
posredovanje  je  žel  nehvaležnost  in  napade  v  čas- 
nikih. Na  tak  način  izzvan,  je  objavljal  leta  1901., 
ko  je  političen  boj  najbolj  vihral,  svoje  poli- 
tične satire  v  podlistku  „Gorice".  Politične 
pesmi  je  pisal  že  pred  to  dobo,  na  primer  „Vele- 
grajska  kuga",  „Blagovestnikom"  itd.  Brato- 
morne prepire  je  šibal  v  politični  pesmi  „Veliki 
bolnik".  V  še  ne  natisnjeni  poslanici  „Carju 
Nikolaju"  je  prosil  ruskega  vladarja,  da  se  naj 
usmili  Poljakov,  ki  jih  hočejo  zatreti  Nemci.  — 
Značilna  je  želja,  ki  jo  je  izrazil  Gregorčič  ljub- 
ljanskemu županu  Hribarju  dne  23.  kimavca 
1901,  pišoč: 

„Prosim,  pomisli,  ali  bi  bilo  res  nemogoče  zbli- 
žanje  obeh  slovenskih  strank.    Seveda  bi  morala 

vsaka  stranka  nekoliko  odnehati.  Ti  bi  bil  pri  tem 
najboljši  posrednik." 

V  prijateljski  družbi  je  postal  rad  vesel. 
Ob  takih  prilikah  je  bil  duhovit,  včasih  tudi  zbad- 
ljiv; ljubil  je  duhovit  in  dovtipen  pogovor  in  želel 
je  v  svoji  porednosti  le  izzvati  kak  duhovit  od- 
govor. In  če  se  mu  je  to  posrečilo,  tedaj  se  je 
prav  prisrčno  smejal.  Tudi  če  mu  je  kdo  odgo- 
voril z  enakim  orožjem  —  s  sršenom,  je  bil  zado- 
voljen. —  Gregorčič  je  rad  vpletal  rime,  kadar 
je  govoril;  rimovane  so  bile  večinoma  njegove 
napitnice  in  pisma  njegova  so  polna  rim; 
celo  v  naslovih  so  mu  rabile  (dne  29.  vinotoka 
1902  je  pisal  prijatelju  Ivanu  Hribarju;  v  na- 
slovu te  dopisnice  stoji:  „1.  Ljubljane  meščan, 
I.  Slovenije  župan"). 

Značilno  za  Gregorčičevo  pevsko  žilo  je  gotovo 
tudi  to,  da  je  delal  verze  še  skoraj  neposredno 
pred  svojo  smrtjo. 

Za  zadnji  svoj  imendan  (28.  vinotoka  1906)  je 
dobil  nebroj  čestitk  od  vseh  strani. 

Na  neko  voščilo  je  odgovoril  tako-le: 

Že  tisoč  in  tisoč  voščil  sem  dobil, 

ko  prej  pred  voščili,  slej  „srečen"  sem  bil 

in  vem,  da  ni  vaša  voščila 

ne  bodo  nikdar  se  spolnila; 

a  vendar  veselje  srce  mi  prešinja, 

če  kdo  se  v  daljavi  me  včasi  spominja. 

Po  posvetnih  dostojanstvih  Gregorčič  ni 
hlepel.  V  svojih  poezijah  večkrat  fino  ironizira 
pehanje  za  redovi  in  odlikovanji.  Leta  1901.  je 
posvetil  Ivanu  Hribarju  pesem,  ki  se  začenja: 

Pač  križev  si  imel  dovolj, 
a  zlatega  ne  križa.  — 
Zato  jaz  cenim  te  tembolj, 
to  viša  Te,  ne  niža. 

Značilna  za  njegovo  naziranje  glede  odlikovanja 
je  sledeča  anekdota: 

Neki  gospe  se  je  sanjalo,  da  mu  je  pripela  na 
prsi  veliko  redov.  Ko  je  Gregorčič  o  tem  zvedel, 
se  je  smejal  in  rekel:  „Toliko  redov!  o  katerih  se 
meni  nikoli  ne  sanja.  Saj  bi  tudi  nobenega  ne 
sprejel;  pa  čemu  o  tem  govoriti,  ko  pač  nikomur 
ne  pride  na  um,  da  bi  mi  ga  ponudil!" 

Kaplan  je  ostal  vse  svoje  življenje,  kakor  si  je 
bil  obljubil  pri  nastopu  svoje  prve  službe  v  Koba- 
ridu. Postal  bi  bil  lehko  več;  saj  je  imel  zmožnosti 
in  darove,  kakor  malokdo.  Pa  bil  je  preskromen.  — 


Ni  bogato  Gregorčičevo  življenje  velikih  do- 
godkov, ni  igral  v  zunanjem  svetu  velike  uloge; 
težišče  njegovega  bogastva  je  bilo  v  njegovi  duši, 
v  njegovem  srcu;  in  to  bogastvo,  ki  je  last  nas 
vseh,  ne  bode  usahnilo  tako  dolgo,  dokler  se  bo 
govoril  slovenski  jezik. 


Gregorčiču  spomenik! 

Slovensko  ljudstvo! 

Ali  je  kdo  med  Teboj,  čigar  uho  se  še  ni  na- 
slajalo ob  nebeških  glasovih  »Nazaj  v  planinski 
raj!",  „Eno  devo  le  bom  ljubil!",  „Zvezda  mila 
je  migljala!"  .  .  .? 

In  kdo  izmed  Tebe  še  ni  slišal  deklamovati 
„01jki",  „Kmetski  hiši",  »Naš  čolnič  otmimo!" ...? 

Srce  ti  je  pač  malone  zastajalo  radosti,  ko  je  ob 
sladkih  zvokih  te  pesmi  ali  ob  ljubko  žuborečem 
potoku  nje  zveneče  besede  nanj  legel  čudoviti 
žar  svete  poezije.  In  skozi  nežno  kopreno  te  svete 
poezije  si  zrlo  in  poslušalo,  „kar  gledalo  ni  oko, 
uho  ni  čutilo  posvetno":  duša  ti  je  tiste  trenotke 
plavala  v  prelestnem  kraljestvu  umetnosti.  In  to 
je  bilo  kraljestvo  slovenske  umetnosti.  Tvo- 
jemu srcu  je  takrat  govoril  velik  umetniški  genij,  ki 
ga  je  milostno  nebo  naklonilo  slovenskemu  narodu. 
Ta  genij  pa  je  bil  —  Simon  Gregorčič. 

Da/ies  Gregorčiča  ni  več  med  nami.  Nedavno  tega 
se  je  iz  solnčne  Gorice  po  širni  Sloveniji  raznesla  pre- 
tresujoča  vest,  da  je  »soški  slavec"  utihnil  za 
vselej,  da  je  umrl  Simon  Gregorčič. 

Ne,  ni  umrl ! 
Se  duh  njegov  živi  med  nami, 
na  delo  nas  budi  in  drami. 

Umrl  on  ni, 
v  nesmrtnih  delih  mož  živi ! 

A  obenem  ž  njim  v  teh  nesmrtnih  delih  živi 
in  bo  od  roda  do  roda  živela  njegova  in  naša 
mati,  ki  jo  je  njen  veliki  sin  ljubil  „iz  srca  globin", 
ki  je  bil  njen  ponos  in  ki  jo  je  proslavil  pred 
svetom  —  mati  Slovenija. 

Slovenci!  Kdor  slavnih  prednikov  ne 
časti   —   njih   naslednik  biti   vreden   ni! 

Pokažimo,  da  znamo  ceniti  svoje  velmože,  da 
se  zavedamo,  kak  biser  je  s  poglavjem  „Simon 
Gregorčič"  vdelan  v  oni  okvir,  ki  se  imenuje 
slovenska  literatura!  Postavimo  velikemu 
pesniku  ne  le  v  svojem  srcu,  marveč  tudi  na 
zunaj,  vsemu  svetu   viden   spomenik! 

A  ves  narod  naj  bi  postavil  ta  spo- 
menik, kakor  je  ta  najzvestejši  sin  ma- 
tere  Slovenije   ljubil   ves   narod! 

V  to  svrho  se  je  v  Gorici  osnoval  »Osrednji 
odbor  za  Gregorčičev  spomenik"  ter  si 
postavil  nalogo  poskrbeti,  da  se  pesniku  Si- 
monu Gregorčiču  v  rojstno  hišo  na  Vršnem 
vzida  spominska  plošča  in  na  gomili  tam  „v 
planinskem  raju"  pri  Sv.  Lovrencu  postavi 
dostojen  nagrobnik.  Če  le  mogoče  —  in  to  v 
smislu  velikega  pokojnika  —  pa  bi  se  naj 
mu  postavil  še  živ  spomenik,  čegar  piedestal 
bi  bila  šola.  Oblika  kipa  na  tem  piedestalu  (usta- 
nove, Gregorčičev  dom...)  pa  naj  dogo- 
vorno   določi    celokupni    slovenski    narod 

potom  osrednjega  odbora  in  lokalnih 
pododborov. 

Rodoljubi ! 

Da  čimpreje  dosežemo,  kar  nam  veleva  sveta 
dolžnost,  se  obračamo  do  vas,  kar  vas  je,  brez 
razlike  stanu  in  mišljenja,  z  iskreno  prošnjo  za 
požrtvovalno  sodelovanje  Gregorčičevemu  spome- 
niku v  prid.  Prirejajte  zlasti  v  ta  namen  Gregor- 
čičeve slavnosti  in  veselice  in  seznanjajte  na  njih 
množico  z  velikim  pesnikom!  S  tem  storite  dva- 
krat rodoljubno  delo. 

A  vsem  nam  spričo  velike  oddolžitve  napram 
pesnikovemu  geniju  bodi  geslo: 

Ne  samo,  kar  veleva  mu  stan, 

kar  more,  to  mož  je  storiti  dolžan! 

Iva  ti  Berbuč,  prof.  v  pok.  in  dež.  odbornik, 
predsednik;  Matija  Rutar,  deželnosodni  sveto- 
valec, podpredsednik;  Josip  Ivančič,  prof.  v 
pok.,  blagajnik;  dr.  Ivo  Šorli,  notarski  kandidat, 
dr.  Karol  Ozvald,  prof.,  Franc  Sivec,  vad- 
dniški  učitelj,  tajniki;  Ivan  Kokošar,  mestni 
župnik,  Fr.  Vodopivec,  ces.  svetnik,  Andrej 
Ipavec,  gimn.  učitelj,  Niko  Omersa,  gimn. 
učitelj,  odborniki. 

V  Gorici,  dne  6.  grudna  1906. 


Opomba.  Doneske,  ki  se  v  časopisih  objavijo,  sprejema 
profesor  Josip  Ivančič,  Gorica,  Korenjski  trg  št.  8,  kakor 
tudi  vsak  odbornik. 


Pripomnja. 


Simon  Gregorčič  je  bil  neumorno  delaven  za 
„Šolski  dom"  v  Gorici.  O  tem  svedoči  priču- 
joča knjižica  na  mnogih  mestih.  Se  en  dokaz 
pesnikove  vneme  za  imenovano  narodno  vzgaja- 
lišče!  V  znani  rodoljubni  hiši  v  Ribnici,  kjer  se 
je  bil  Gregorčič  nastanil  lani  za  nekaj  tednov,  je 
kmalu  po  svojem  prihodu  nagovoril  svoja  gosti- 
telja, da  naj  pristopita  „ Šolskemu  domu"  za  usta- 
novnika.  Ta  želja  se  mu  je  izpolnila  nekega  večera, 
ko  je  otožen  tičal  v  svoji  sobi.  Gospa  je  pre- 
mišljevala, kako  bi  razvedrila  žalostnega  gosta. 
Zdravilo,  ki  se  ga  je  nenadoma  spomnila,  je  po- 
magalo. Prinesla  je  in  položila  predenj  400  K  — 
ustanovnino  »Šolskemu  domu"  za  se  in  za  soproga 
in  hipoma  je  zažarel  pesniku  obraz  in  razvedrilo 
se  mu  je  oko. 

Željo  blagopokojnega  Simona  Gregorčiča  hoče 
izvrševati  založnik  njegovega  življenjepisa  i  sedaj, 
zato  je  določil,  da  dobi  čisti  donesek  te  knji- 
žice pesnikov  ljubljenec  „Šolski  dom"  v  Gorici. 

Ko  segajo  rojaki  po  tem  spisu,  naj  bi  se  spomnili 
tudi  Gregorčičevega  spomenika.  Marsikdo 

v  ta  namen  še  ni  ničesar  žrtvoval.  Pošiljajočemu 
naročnino  za  pesnikov  življenjepis  se  nudi  prilika, 
da  doda  nekaj  novcev,  ki  se  obrnejo  za  Gregor- 
čičev spomenik. 

Ali  res  ne  moremo  utrpeti  majhnega  denarnega 
daru  za  proslavo  velikega  pesnika,  ki  nam  je  vse 
dal,  kar  je  imel  ? 


v  LJUBgRMI;  1907 

